
SAMOSTAN U ZAOSTROGU 
(Uz naslovnu stranicu) 

Govoriti danas o periferiji, čini se, suvišnim. A ipak, u 
prošlim vremenima, kada su pojedini krajevi živjeli zatvore¬ 
nim životom, i malena mjesta bila su plodna središta kultur¬ 
noga i duhovnog života. To osobito vrijedi za naše krajeve u 
stoljećima krvave borbe za opstanak. Stanovništvo je upravo 
u njima nalazilo posljednju iskru nade. Ona su organizirala 
oblike narodnog života. Pod turskom silom ta su središta 
uglavnom bila franjevački samostani. Takav je bio i stari sa¬ 
mostan ispod vrletnog Biokova u Zaostrogu koji ove godine 
slavi 500-godišnjicu svoga postojanja. 

Uz kameni zid suroga biokovskog masiva zbila su se sela 
slobodoljubivog seljaka prema Mažuranićevoj: »Oro gnijezdo 
vrh Timora vije jer slobode u ravnici nije«. Isturena snaga 
tih malenih sela pod Biokovom bila su tri samostana: u Ma- 
karskoj, Zivogošću i Zaostrogu. 

Ti su samostani bili predstraža sela smještenih visoko 
pod brdom. U ravnici, uz more dočikao je i u Zaostrogu skro¬ 
mni franjevac Turčina i Mlečanina, Francuza, Nijemca i Ta¬ 
lijana. Davao je piće i hranu, pružao noćište, pregovarao ali 
i boj vodio, organizirao narodni otpor i ulijevao posljednji 
gram nade u pravdu i slobodu . . . 

Isti je franjevac iskorištavao svoju nešto veću ekonomsku 
snagu u gradnju samostanskih crkava koje su se u očima pri¬ 
prostog Primorca mogle mjeriti i s »grackim«, gradio klaustre 
i kule za obranu, skupljao i brižno čuvao knjige, slike i ki¬ 
pove, kupovao srebrno crkveno posuđe, svijećnjake i križeve, 
bogato crkveno ruho. 

Upravo je to htio prikazati sin ponosnog Gornjeg Primor¬ 
ja akademski slikar Mladen Veža crtežom na naslovnoj strani. 
On, koji je i dosada ukrasio naslovne stranice ovog lista prika¬ 
zujući majstorski kamenu liriku Jurja Dalmatinca i bogatstvo 














mira sv. Marije u Zadru, ove je godine dao sintezu burne pro¬ 
šlosti ne samo zaostroškog samostana nego i većine tih svje¬ 
doka »stare slave djedovina«. Htio je naglasiti kako se oko 
zaostroškog samostana okupljao život zbijenog seoca pod Bio- 
kovom i mora neiscrpnog izvora ribarstva i trgovine. 

Veličina, pak, starog samostana u Zaostrogu nije samo u 
tome. On je bio središte službe Božje što se odvijala svakog 
dana u malenoj crkvici a kasnije (1747) u velikoj i prostranoj 
crkvi. Ta je crkva, posvećena Nebeskoj Majci, postala s vre¬ 
menom marijnsko svetište, poznato još i Gumppenbergu (1672). 
Oko njega skupljali su se vjernici čak i iz obližnje Hercego¬ 
vine. Procesije u kojima je svećenik nosio plašt posljednjega 
bosanskog kralja, propovijedi i žarke molitve ulijevali su ži- 
votvornu snagu često potištenom narodnom ponosu, iscrplje- 
nom ali nikad zgaženom. Taj je plašt govorio o kraljevstvu 
koje je bilo snažno i jako u vremenu kad još Turaka nije ni 
bilo. Sveti obredi i sakramenti davali su božansku snagu i vri¬ 
jednost životnim žrtvama u danima teškoća ali i veselja. 

Zaostroški je samostan bio skrovište mira župnika što su 
radili u vinogradu Gospodnjem. U njemu su se pripremali za 
naporni rad među narodom. U njemu je bila škola, novicijat i 
filozofija. Odatle su franjevci odlazili okolo po biokovskone- 
retvanskim selima noseći duhovnu okrepu uz pogibelj života. 
Taj je samostan dao niz mučenika za vjeru kao fra Grgura 
od Zaostroga (+ 1524), Petra Grubkovića (+ 1570 ) i Petra 
Matića (+ 1685). 

Veličina zaostroškog samostana odrazila se i na kultur¬ 
nom djelovanju. On je postao simbol franjevačkoga prosvjeti¬ 
teljskog rada među hrvatskim narodom. Iz njega je nikao sta¬ 
rac Milovan - fra Andrija Kačić Miošić. Nije on osamljena, 
slučajna pojava nego je on nikao na radu svojih pretača fra 
Filipa Grabovca (+ 1749) i Tome Babića (+ 1750) a nastav¬ 
ljen od brojnih imitatora. 

Nije samo pjesništvo bila domena djelovanja toga samo¬ 
stana na periferiji. Tu su nikli i filozofski udžbenici istog Ku¬ 
čića i fra Bone Krilića (+ 1778), Ijekaruša osebujnog fra Luke 
Vladimirovića (+ 1788), ekonomske misli o uzdizanju zapu¬ 
štene Dalmacije fra Mije Dragičevića (+ 1790) ili u novije 
vrijeme rodoljubne pjesme fra Ivana Despota (+ 1886), uzor¬ 
no vinogradarstvo fra Mate Simića (+ 1926), propovijedi po¬ 
znatog pučkog misionara fra Andrije Matutinovića (+ 1947) 
ali i svetost fra Paške Siliščevića ( + 1776), Joze Franića 
(+ 1787) i brojnih drugih. 

Zbog toga i Zaostrogu treba obratiti pažnju ali i priznanje 
za žilavost u svim udarcima što se pokazalo i u najnovnije 
vrijeme kad su samostan i crkva bili porušeni 1962. od potresa. 
Zalaganjem franjevaca, pomoću naroda i državnom potporom 
crkva se i samostan obnavljaju. U novim prilikama samostan 
ispod Vitera počinje okupljati oko sebe ne samo franjevce 
nego i sve one koji u njemu vide ono što i jest — oaza du¬ 
hovnog mira. 

Svoju 500-godišnjicu zaostroški samostan proslavlja usta¬ 
novljenjem Zavoda za odgoj samostnske braće. Time je on i 
danas žarište duhovnosti, primjer životne snage redovnika i 
vjernika. Svojim duhovnim a i kulturnim vrednotama zao¬ 
stroški je samostan žarište puno optimizma i života kao i Ve- 
žin medaljon. 

Josip Ante Soldo 


DUHOVNIK, SLUŽABNIK BOŽJE BESEDE (cl Lk 1, 2 ) 

Obnovljeno bogoslužje nam maso ni približalo samo kot 
daritev, ampak tuđi kot oznanilo božje besede. Bogoslužje 
božje besede je z evharističnim bogoslužjem eno samo litur¬ 
gijo dejanje. Kristus ni pri maši samo zakramentalno nav- 
zoč, ampak tuđi po svoji besedi, ko Cerkev moli in poje, ko 
bere božjo besedo (prim. B, čl. 7; čl. 26), on s službo besede 
posreduje verujočim božjo moč v rešenje (prim. Rimij. 1. 16). 
Prav obnovljeno bogoslužje je pripomoglo, da se je tuđi med 
katoličani začela razvijati teologija božje besede, ki je pri 
protestantih že močno razvita. Oznanjevanje božje besede je 
cjuasi zakrament. To ni nekaj povsem novega, saj so že cerkve- 
ni očetje učili, da je božja beseda sacramentum audibile in 
njen učinek primerjali učinku zakramentov (PL 35, 1840 in 
42, 356 si.). Liturgično obhajanje božje besede je bilo v sve- 
topisemskih časih najbolj reden način oznajevanja razodet- 
ja. Tu se je božja beseda razglašala in v veri sprejemala. 
Pri nas je bilo to zelo zastrto. Predkoncilska masa je stavila 
ves poudarek na daritev, božjo besedo pa je duhovnik, ražen 
v pridigi, oznanjal bolj sebi, odmaknjen od ljudi in v nerazu- 
mijivem jeziku. S koncilom je to odpadlo. Vračamo se k litur- 
gičnemu oznanjevanju božje besede. 

Božja beseda po naravi teži k oživljenju. Sveto pismo ni 
rekvizit preteklosti. Ono ne poroča samo o preteklih zveli- 
čavnih dogodkih, marčev vsebuje tuđi nauk o zveličanju. To 

pečat na njegovem najmlajšem sinu, da se je tako ob otroku 
Benjaminu vselej spomnil smrti ljubljene Rahele (1 Mojz 
35, 18). 

Pri starih vzhodnih narodih beseda ni označevala le bistva 
stvari, ampak je stvarem mogla podeljevati tuđi moč. Beseda 
je v sebi nosila silo, ki je mogla vplivati na človekovo živ¬ 
ljenje. Kakšno učinkovito silo so je pripisovali stari, se vidi 
zlasti iz obrednega obhajanja prisege in iz pomena, ki so ga 
pri njih imeli zarotovanje, čaranje, blagoslov in prokletstvo. 
Beseda prokletstva je z vso silo svojega pomena zadela na- 
sprotnika, medtem ko mu je blagoslov podelil življensko silo, 
uspeh in srečo. Beseda ni izražala samo bistva stvari, ampak 
je moglo v svoji moči stvarem podeljevati novo resničnost 
oziroma stopnjevati stopnjo popolnosti stvari. Beseda sama je 
bila stvariteljska. V tem duhovnem ambientu tuđi laže razu- 
memo svetopisemsko poročilo, da je Bog svet po besebi prik- 
lical iz niča v bivanje: »Z Gospodovo besedo je nebo narejeno 
in z dihom njegovih ust vsa nebesna vojska, zakaj on je rekel 
in je nastalo, on je ukazal in je bilo« (Ps 33, 6. 9). Beseda je 
imela dinamični značaj. Stari vzhodni narodi so v vplivni in 
siloviti moči besede videli božansko silo, drugi so si zopet 
predstaljali učinkovito besedo kot neko komzično potenco. 
Po vsem tem je razvidno, da mora imeti vsaka beseda svoj 
pomen. Beseda izčrpno izraža to, kar označuje. Če v to ne 
verjamemo, potem se zruši v negotovost. vse, kar je bilo po- 
vedanega, tuđi razodetje. Tuđi Bog se je poslužil besede, da 
se nam je razodel. V njegovi govorici je izražena stvarnost, 
čeprav ta presega naše spoznanje. To je treba krepko podčr- 
tati, ker uče nekateri razlagavci razodetje kot R. Bultmann, 
da se razodete resnice sploh ne dajo izraziti s človeško go- 
vorico. Razodete resnice presegajo možnost človeškega izra- 
žanja, zato besede svetega pisma ne izražajo nadnaravnih res- 
nic, ker so človeško neizrazljive, ampak trdijo nekaj, kar nima 
nobene zanesljivosti. Po Bultmannu stavka »In Beseda je me¬ 
so postala in se je všotorila med nami« (Jan 1, 14), ne smemo 
razumeti v tradicionalnem katoliškem smislu, da se je druga 
božja oseba učlovečila in je Kristus kot učlovečeni Bog pre- 
bival na zemlji, temveč pomeni stavek, da je bil Jezus čisto 
navaden človek, toda v njegovem oznanjevanju evangelija je 
Bog sam prišel v stik s človekom in ga postavil pred odloči- 
tev ali ga prizna ali ne. Z drugimi besedami: vse, kar trdi 
sveto pismo o naravi učlovečene besede je mitološko in se mo¬ 
ra zavreči, kar pa trdi o Jezusovem delovanju je treba kot 

resnično sprejeti. Bultmann razlikuje med ’biti’ in ’delovati’, 
med metafiziko in funkcionalnostjo božjega poslanca. Prvo 
zavrača, drugo ohranja. Če to drži, potem v sv. pismu ni nič 
zanesljivega. Če besede ne izražajo stvarnosti, tuđi nadna¬ 
ravne, potem nobena razodeta reznica v resnici ni resnica. 
Toda Bog se je razodel po besedi. Razodetje je obseženo samo 
v besedah in nadnaravne reznice spoznamo samo po bezedah, 
ki jih je govoril Bog in so jih sveti pisatelji zapisali. V na¬ 
ravi besede je, da izraža stvarnost. Stari narodi so besedo poj- 
movali še bolj konkretno in dinamično kot mi. Sv. pismo je 
nastalo v tem ambientu, zato ni čudno, da se novejša biblicis- 
tika spet vrača k tradicionalnemu gledanju na funkcijo be¬ 
sede. 

Kako se je manifestirala božja beseda in kako učinku je 
v sedanjosti? 

»Mnogokrat in na mnogotere načine je nekdaj Bog go¬ 
voril«, pravi pismo (Hebr 1, 1). Zanima nas, kako je Bog go¬ 
voril? Bog je čisti duh in zato ni govoril tako, kakor se ljud- 
je pogovarjamo med seboj. Kaj pojmujemo pod izrekom ’Bog 
je govoril’? Ali je Bog besede artikuliral, kakor jih mi in če 
ne, kako je potem človeku razodel svojo voljo? Vse staroza- 
vezne svetopisemske izjave o pogovarjanju Boga s človekom 
ne trdijo nič drugega kot to, da človek vedno stoji pred Bo¬ 
gom in mu odgovarja za svoja dejanja. Človek živi v božji 
navzočnosti. Bog ni odmaknjeni, čeprav vsemogočni Stvarnik, 
ampak kot tišti, ki je trajno navzoč in se zavzema za usodo 
svojega naroda. V razodetju božjega imena Mojzesu (2 Mojz 3^ 
14) ni izražena definicija, da je Bog čista bit, aseitas, kar 
hočejo v njem videti filozofi. To je povsem v nasprotju s sta- 
rozaveznim pojmom Boga. Božje ime, razodeto Mojzesu po¬ 
meni, biti navzoč. Zato se je Mojzes pogovarjal z Bogom v 
shodnem šotoru ’od us do ust’ (2 Mojz 33, 7—li). Elija je spoz¬ 
nat božjo govorico v rahli sapi (1 Kralj 19, 9—13), ljudstvo 
pod Sinajem pa med bliskom in gromom (2 Mojz 29, 18; 24, 
15—18). K veri Izraela v živega Boga je spadalo vedno trdno 
prepričanje, da je ljudstvo slišalo božjo besedo kot odgovor na 
svoj vpitje v stiski (5 Mojz 26, 7). Vsa sreča in sleherna reši- 
tev iz življenskih stisk, tako posameznika kot naroda, je bila 
posledica tega, ker je Izrael privzel božjo besedo in se po nj ej 
ravnaj. Pri izhodu iz Egipta se je Izrael povsem predal božji 
besedi. Popolnoma se je zanesel nanjo in se tako rešil. Izhod 
sam pa je bil osrednje dejanje v njihovi zgodo vini. Iz tega so 
presojali vse, kar je bilo pred njim in za njim. Doslednje ores- 

pa je namenjeno ljudem vseh časov, zato se mora ostvariti 
tuđi v sedanjosti. Božja beseda je vedno sočasna, »je živa«, 
učinkovita in ostrešja kakor vsak dvorezen meč« (Hebr 4, 12). 
V svetem pismu so besede življenja (prim.: Jan 6, 68; Flp 2, 
16), zato nam ne smejo biti prazne. Že Mojzes je svaril svoje, 
naj jim božja beseda ne bo prazna. »To je namreč vaše živ¬ 
ljenje in po tej besedi boste dolgo živeli« (5 Mojz 32, 47). 
Poglejmo v naslednjem, kasna je funkcija besede v človeko- 
vem življenju, kako se je manifestirala božja beseda in kako 
učinkuje v sedanjosti ter kakšna naj bo naša pridiga, da bo 
res oznanilo božje besede. 

Narava in vloga besede v človekovem življenju. 

Beseda je, čeprav ne edino, vendar najbolj splošno sred¬ 
stvo preko katerega se ljuđje sporazumevamo med seboj. Z 
besedami izražamo svoje misli in posegamo v notranji svet 
svojega bližnjega. Z besedami razkrivamo svojo notranjost, 
zato je beseda po učenju starih obleka sloveške duše. Po be- 
sedah presojamo človeka. V njih se razodeva duhovna veli¬ 
čina ali siromaštvo človeka, kajti česar je polno srce, o tem 
usta rada govore. 

Beseda je skup glasov, ki nosijo s seboj nek pomen. Ko 
besede slišimo, razum posname njih smisel in ga priliči sebi. 
Po besedah prenašamo duhovno stvarnost iz osebe v osebo, 
zato je beseda nekak posrednik, vehikel, katerega se poslu¬ 
žuje duh, da se more razdajati. Takšno je sicer naše, zapadno¬ 
evropsko pojmovanje funkcije besede in z njim še daleč nismo 
dojeli funkcije, ki so jo imele besede pri kulturnih narodih 
starega Vzhoda. Pri njih je bila beseda sama nekaj konkret- 
nega. Stari vzhodni človek je pojmoval svet kot enoto. On ni 
ločil med stvarnim in duhovnim svetom, njemu je bilo oboje 
eno, zato tuđi ni ločil med besedo in stvarjo, ne med predstavo 
in konkretizacijo predstave, ne med idealnim in realnim stve- 
tom. V vsaki besedi je bila stvar v celoti vsebovana. Beseda ni 
bila le pritika stvari ali njena etiketa, marveč je izražala bis- 
tvo stvari. Prvi človek je poimenoval stvari in živali po njih 
bistvu (prim. 1 Mojz 2, 19) tako, da je beseda izčrpno izra¬ 
žala njih celotno naravo. Tudiv prastarih lastinih imenih se 
izraža bistvena lastnost človeka, ki nosi tisto ime. Tako je 
Jakob imenoval svojega najmlajšega sina Ben Oni (sin ža¬ 
losti), ker ga je Rahela rodila v težkih porodnih bolečinah in 
nato izdihnila. Težka ura v Jakobovemu življenju je odtisnila 

ničenje vsega, kar je Bog napovedal Mojzesu pred izhodom je 
bilo za ljudstvo zadostni kriterij za resničnost božje besede. 

Kako pa je božjo besedo sprejel Mojzes in preroki? Kako 
je vdrla božja beseda v človekovo spoznanje? 

Sv. Tomaž pravi, da moramo razlikovati med visuelnim 
in intelektualnim, to je čistim duhovnim spoznanjem. V prvern 
primeru Bog sam izbere neko podobo in jo predstavi preroku. 
Prerok v njej spozna božji načrt in mu sledi. Kadar pa Bog 
da preroku samo globlje spoznanje, pa prerok sam izbira pri- 
merna izrazna sredstva, da resnico more sporočiti tuđi dru¬ 
gim (prim.: 2 Mojz 19, 4; 34, 2; 5 Mojz 5, 4). Bog vpliva na 
človekove umske zmožnosti. Ta vpliv je tako močan, da mu 
prerok mora slediti. Prerok Amos je božji vpliv naše primer- 
jal glasu rjovečega leva (Am 1, 2; 3, 8). Preroki se zavedajo, 
da je to, kar oznanjajo Jahvejeva beseda. 123 krat to povedo 
razločno: »Prišla je beseda Gospodova!« in 92% vseh preroš- 
kih govorov se označuje kot Jahvejeva beseda. Jahvejeva be¬ 
seda je razlog njihovega oznanjevanja. Če ne bi oznanjeli 
Jahvejeve besede, bi bilo njih oznanjevanje prazno. Izpolnitev 
prerokb pa je bil najmočnejši dokaz, da Bog sam oresničuje 
besedo, ki jo je dal očetom kot prisego (5 Mojz 9, 5). »Preroka 
pa, ki krerokuje mir,je mogoče spoznati le, ko se spolni pre- 
rokove beseda, da je prerok, ki ga je v resnici Gospod poslal« 
(Jer 28, 9). 

Kako se prero kali apostol ni mogel ustavljati božji bese¬ 
di, da je ne bi oznanjal ljudem, tako tuđi ljudje nišo mogli 
ostati neopredeljeni napram njej. Božja beseda ni le poročilo 
o preteklih dejanjih, ampak je sočasna. Treba jo je aktualizi¬ 
rati. Oznanjevanje božje besede je njeno oživljenje, zato se 
v odnosu do nje ljudje dele v dva tabora: v tište, ki jo spre- 
jemajo in tište, ki jo zavračajo. Do nje ni mogoče ostati ne- 
opredeljen. Ob sprejemu oziroma zavračanju božje besede se 
vrši delitev duhov. V tej dilitvi pa je obsežena tuđi obsodba 
tega sveta. 

Sodbo ne smemo razumeti samo kot pravosodni izrek najvi- 
šjega sodnika od koncu sveta, ampak se izpolnjuje že sedaj. 
Kdor ne smprejme božje besede, je že v obsodbi. Tak se sam 
izloči iz občenstva svetih, ker zavrača sredstvo zveličanja. 
»Kdor ne veruje je že v obsodbi. Obsodba pa je v tem, da je 
prišla luč na svet, ljudje pa so bolj ljubili temo ko luč, zakaj 
njih dela so bila hudobna« (Jan 3, 18. 19). Po Janezu se sodba 
uresničuje že sedaj nad tem svetom (prim. Jan 12, 36), med- 

lem ko jo sinoptiki in Pavel vežejo z drugim Jezusovim pri¬ 
hodom na svet. Janez razume obsodbo v smislu našega od¬ 
nosa do božje besede. Kdor jo sedaj ne sprejme, je že v ob- 
sodbi. Nje ludi končna sodba ne bo razveljavila, zato ker 
božja beseda caka na naš odgovor. Naš odgovor na božjo be- 
sedo je vera; brez nje pa ni mogoče biti Bogu všeč (Hebr 11, 
6). Tako postane božjabeseda dinamična. Izhaja iz vira resnice, 
od Boga, in ker jo v veri prevzemamo, se z njo dotikamo vira 
resnice Boga. Po božji besedi prihajamo v stik z Bogom. 

Kako deluje Bog po svoji besedi, vemo iz razodetja. Nje¬ 
no učinkovanje moremo primerjati učinkovanju zakramentov. 
Kakor oblivanje z vodi prerodi krščenca v otroka božjega, ta¬ 
ko tuđi beseda učinkuje preko slišnega. Tuđi beseda učinku- 
je, ker v njej deluje Bog. V božji besedi je zajeta moč in 
modrost, kateri se svet ne more ustavljati. »Dano vam bo tisto 
uro, kaj govorite. Ne boste namreč vi govorili, ampak duh 
vašega Očeta je, ki bo v vas govoril« (Mt 10, 19. 20). Zato 
so se mučenci prvih stoletij tako sijajno zagovarjali pred po- 
ganskimi oblastniki, da jim ti nišo mogli do živega (prim. 
sv. Katarina Aleksandrijska, sv. Lucija, sv. Felicita .. .). 

Zaradi resnice iz katere izhaja božja beseda in zaradi 
moči, ki jo nosi s seboj, poraja življenje. Božje besede so 
’besede življenja’ (Flp 2, 16), ’besede zveličanja’ (Apd 13, 25). 
Kdor sprejme božjo besedo, jo priliči sebi, da postane nekaj 
njegovega. V tem ljubezenskem privzemu spočne v njem na- 
danaravno življenje. Brez svobodnega pristanka nanjo in brez 
dobrohotnega sprejema, ne more postati vir nadnaravnega 
življenja. Zakoni porajanja življenja so isti v naravnem kakor 
v nadnaravnem redu. »Tako je z mojo besedo, ki prihaja iz 
mojih ust: ne povrne se k meni brez uspeha, dokler ne op¬ 
ravi, kar sem hotel in izpolni, za kar sem jo postal« (Iz 55, 11). 

Beseda, sprejeta z odprtim srcem, v ljubezni, se ne zapira 
vaše, ampak kakor ljubezen teži k dejanju. Resnična ljubezen 
se ne zapira vaše, ampak se razliva. Tako tuđi ’božja beseda 
ni vklenjena’ (2 Tim 2, 9), ampak teži k đelovanju. Oznanje- 
vanje božje besede mora imeti za cilj Gospodovo besedo: 
Pojdi in tuđi ti tako stori! »Jaz sem vas zato izvolil, da poj- 
dete in obrodite sad in vaš sad ostane« (Jan 15, 16). Namesto 
Kristusa smo poslani mi, kakor da Bog po nas opominja (prim. 
2 Kor 5, 20). Zato pridiga ne srne biti samo seznanjanje z zve- 
ličavnimi dogodki iz preteklosti. Pridiga ni samo informacija 
o preteklih zveličavnih dogodkih, ni samo pouk, ampak mora 

tuđi osvajati. Božjo besedo mora predstaviti kot resnico. Toda 
ne samo kot resinco, kar omogoča razumu, da nanjo pristane, 
temveč kot resnico, ki je hkrati tuđi velika vrednota. Resnica 
kot vrednota bo nagnila tuđi voljo, da se je bo oklenila. Tako 
mora pridiga, ne samo prepričevati, ampak tuđi osvajati, ne 
le seznanjati, ampak tuđi pridobivati. To so bistvene poteze 
kerygmatične pridige, ki se razlikuje od didaktične. Pridiga 
mora zajeti celotnega človeka, vplivati mora na razum in vo¬ 
ljo. Božja beseda ima v sebi to silo, da pritegne naše celega 
človeka. V njej ne deluje neka magična sila, ampak Bog. Pos- 
lušanje pridige je v resnici poslušanje božje besede. Tega pa 
ne smemo razumeti samo kot navajanje svetopisemskih be- 
sed in stavkov, ne samo ponavljanje in razlaganje ter naobra- 
čanje svete vsebine na naše življenje, temveč globlje. V na- 
vajanju božje besede govori Kristus sam. Apostol Pavel je 
Jezusovo živo prisotnost v božji besedi globlje doumel. V listu 
Rimljanom se sprašuje, kako naj. gavendar kličejo, v kogar 
nišo verovali? Kako pa naj verujejo v tistega, o korner nišo 
slišali? (Rimlj 10, 14). Grški izvirnik je mnogo bolj jasen. A- 
postol Pavel ne pravi: kako naj verujejo v tistega, o korner 
nišo slišali, temveč: kogar nišo slišali. Pridiga ni oznanilo o 
Kristusu, ampak je Kristusovo oznanilo. Isto misel še krepkeje 
naglasi v. 17 istega poglavlja: »Torej je vera iz oznanila, oz¬ 
nanilo pa po besedi Kristusovi!« V izvirniku stoji ’rematos 
Hristu’ (brez člena!), to je: Beseda Kristusova, na pa: beseda 
o Kristusu. V pridigi govori Kristus, čeprav govori po đuhov- 
nikovih ustih. Pridiga ni oznanilo o Kristusu, ampak je Kris¬ 
tusovo oznanilo. Tako so razumeli apostola Pavla tuđi cerkve- 
ni očetje in ta misel je spet prišla do veljave v odlokih II. 
vatikanskega koncila (prim.: B, čl. 7). 

Ker je pridiga Kristusova, božja beseda, mora vedno naj- 
ti odmev v čloyeški duši. »Ali moja beseda ne gori kako_r_ o- 
genj«, govori Gospod. »A lini kakor kladivo, ki razbija skalo?« 
(Jer 23, 29). Ker je Kristus živi Bog, je tuđi njegova beseda 
živa, zato more učinkovati v vsakem času, v vsakem okolju. 
že tisočletja ko je bila izrečena, samo dokazuje, da je božja 
Dejstvo, da božja beseda osvaja tuđi danes, čeprav so potekla 
beseda res živa, vedno sočasna, da tako danes kot takrat, ko je 
bila spregovorjena »posreduje verujočim moč v rešenje« 
(Rimlj 1, 16). Duhovnik, ki jo oznanja, je le njen služabnik. 

Dr. France Rozman 

NOVO U TEOLOGIJI 


Ima još uvijek ljudi i to posebno u crkvenim krugovima, 
koji u gibanjima i preokretima našega vremena ne vide ništa 
nova. Ni sam Vatikanski Sabor II, što se novosti tiče, nije za 
njih od velikog značaja. Dozvolit će da je laj Sabor učinio ne¬ 
što u vezi s liturgijom, drugo pak da je ostalo po starom. Je 
li to tako? Nas će u ovom članku posebno zanimati je li se 
u teologiji našega stoljeća, u teologiji naših dana što promi¬ 
jenilo ili je sve ostalo kao i prije. 

Među pokretima što su se ovo zadnje vrijeme pojavili u 
Crkvi dajući joj svoje obilježje kao što su to biblijski, patris- 
tički, liturgijski, misionarski, ekumenski i dr., a koji su u ak¬ 
tima Drugoga Vatikanskog Sabora ozakonjeni, jedno posebno 
mjesto pripada pojavi teologije ljudskih stvarnosti ili, kako se 
to obično kaže, teologiji zemaljskih stvarnosti. 

Kad moderni teolozi govore o toj teologiji onda oni misle 
na stvari, strukture, čine, čiji se glavni cilj nalazi u vidljivom 
svijetu kao što su to rad, tehnika, kultura, povijest, smrt, dr¬ 
žava i slično. Svaka od ovih stvari i ovih akcija traži teološko 
opravdanje svog postojanja i svog razvoja, svaka traži svoju 
teologiju. 

A do pred malo vremena te teologije nije bilo. 

Jednu vjernu sliku o donedavnom stanju teologije ze¬ 
maljskih stvranosti daje nam veliki francuski »Leksikon ka¬ 
toličke teologije« 1 ). U predgovoru tog velikog djela njegov di¬ 
rektor piše doslovno: »Leksikon ima za cilj obraditi katoličku 
nauku, dokaze te nauke i njezinu povijest. . . On obuhvaća 
po određenom planu i pod raznim vidovima sva pitanja koja 
mogu interesirati jednog teologa... On ih izlaže na način koji 
najbolje odgovara potrebama našeg vremena. On pomiruje 
naučavanje vjere sa rezultatima povijesti i drugih ljudskih 
znanosti... S punim ga povjerenjem mogu konstultirati ne¬ 
vjernici koji se žele točno i jasno informirati o katoličkim dog¬ 
mama i teološkim pitanjima . . .« 

Jedna grupa francuskih intelektualaca u potražnji nauke 
koja bi nam dala kršćansko i teološko značenje konkretnog, 
ljudskog angažiranja u svijetu, listala je ovaj Leksikon koji po 
riječima svog direktora »obuhvaća... sva pitanja koja mogu 
intresirati jednog teologa« i našla: 


1 ) Radi se o »Diotionnaire de theologie catholique« u 15 velikih sve- 
saka. Prvi izišao 1930, a petnaesti 1950 u Praizu. 

Pod PROFESIJA: jedan članak o »profesiji vjere«; pod ZA¬ 
NIMANJE: ništa; pod RAD: ništa; pod OBITELJ: ništa; pod 
ŽENA: ništa; pod PRIJATELJSTVO: ništa; pod SREĆA: tre¬ 
ćina stupaca i onda te upućuje na članak o »blaženstvu«; pod 
ŽIVOT: jedan članak o »vječnom životu«; pod TIJELO: jedan 
članak o slavnim tjelesima; pod SEX: ništa; pod RADOST: 
ništa; pod EKONOMIJA: ništa; pod POLITIKA: ništa; pod 
VLAST: napokon jedan velik članak od 103 stupca o ... »pa¬ 
pinoj vlasti u zemaljskom redu«; pod TEHNIKA: ništa; pod 
ZNANOST: opet jedan veliki članak podijeljen u četiri točke: 
sveta znanost, Božje znanje, znanje anđela i odijeljenih duša, 
Kristovo znanje ..., ali o onom što mi zovemo znanost (zna¬ 
nje): ništa; pod UMJETNOST: jedan dugi članak o . . . prasta¬ 
roj kršćanskoj umjetnosti; pod LJEPOTA: ništa; pod OSOBA: 
jedan redak: »vidi hipostasa«; pod POVIJEST: ništa; pod ZE¬ 
MLJA: ništa; pod SVIJET: ništa; pod LAIK i LAIK AT: ništa 
nego jedan članak o laicizmu koji je bio osuđeno kao hereza. 

Vrlo je značajna ova konstatacija. Govori jasno o stanju 
teologije ima nekoliko godina. Bio bi to velik posao istraži¬ 
ti, zašto se teologija nije zanimala za zemaljske realnosti. No, 
nek nam ipak bude dozvoljeno učiniti kratku analizu ove pro¬ 
blematike. 

» . . . Čitava fapiilija kršćanskih mislilaca poimala je od¬ 
nos materije i duha s dualističkog stanovišta. Augustin je u 
tome prvak kršćanstva. Sveti Toma Akvinski je javno i služ¬ 
beno osumnjičen zato što je naučavao konsubstancijalnost du¬ 
ha i materije u čovjeku. Tijekom povijesti, ako ne uvijek u te¬ 
oriji, a ono sigurno u mentalitetu, kršćanska je duhovnost uvi¬ 
jek bila sklona postojanju određenog predjela duše koji je 
izmicao tijelu da bi mogao biti mjesto susreta s Bogom. Bio 
je to psihološki dualizam koji je imao za posljedicu potcjenji- 
vanje kako tijela tako i prisutnosti u materijalnom svijetu«, 
kaže Chenu 2 ). 

Devetnaest se stoljeća kršćanstva, primjećuje Congar, in¬ 
teresiralo gotovo isključivo za Boga. Svijet sa svojim proble¬ 
mima bio je zaboravljen. Teologija je proponirala teze nap¬ 
ravljene u školama, prenesene preko manuala, a da uopće nije 
vodila računa o ljudskim stvarnostima ni o konkretnim dogo- 
đajima povijesti i iskustva: njih se uglavnom donosilo kao pri¬ 
govor, odgovaralo se na njih, pobijalo ih se i opravdavalo pob¬ 
jedničku tezu. Stvorila se tako i podržavala standardna pozi- 

2 ) M. - D. Chenu, »Božja narod u svijetu«, Pariz 1966. 


li 





čija katoličkog bloka. Odnos između tog bloka i mnogostrukih 
strujanja ljudskog stvaralaštva i života bio je često obramben 
i apologetski. Teolozi, ako ne svi a ono bar velika većina me¬ 
đu njima, nisu bili svjesni da je svijet postao stran tvrdnjama 
njihove vjere na kojima su oni umovali praveći distinkciju 
za distinkcijom. 

Takav konzervativizam sistematske teologije blokirane u 
neoskolastici, nije bio sposoban suočiti se sa svojim vremenom. 

Danas mi poznamo svijet i ovaj nam se nameće tako ja¬ 
ko da su neke od kršćanskih tvrdnja, ako ne potisnute, a ono 
barem nadjačane očevidnošću što nam dolazi iz stvari. I teo¬ 
loško umovanje počinje voditi računa o onom što su ljudi ot¬ 
krili o svijetu i o samima sebi. 

Po prvi put poslije helenizma prešlo se preko dualističkog 
poimanja čovjeka, tako da se danas vidi mnogo bolje nego u 
prošlosti da ono što je specifično ljudsko nije potpuno dovrše¬ 
na stvarnost, nego zadatak što ima biti dovršen, ali i da je 
čovjek duhovan u dnu svoje tjelesnosti i obratno, da ljudsko 
vladanje pa bilo ono najduhovnije i na j religiozni je, nosi pečat 
zemaljske tjelesnosti. Čovjek se ne može ostvariti nego u 
svijetu. 

Da bi izvjesni aspekti neke istine došli na vidjelo, treba 
da sazrije vrijeme, da čovjek i teolog također mogu prihva¬ 
titi stanovište koje im dozvoljava da otkriju ovaj ili onaj as¬ 
pekt istine koji je dotle bio nezapažen. Stoga i jest teološko 
umovanje zadnjih godina obilježeno svraćanjem pažnje ne na 
nadnaravne stvarnosti u sebi nego na odnos koji one imaju 
sa čovjekom, sa svijetom, s problemima i naukom drugih, 
pa zvali se oni ateisti ili odijeljeni kršćani. 

S dvije strane je teologija bila usmjerivana u tom prav¬ 
cu. Najprije vraćanjem na izvore. A u ovima, bili oni biblijski 
ili patristički, teologija nije nalazila Boga a da s njim nije 
našla čovjeka i sudbinu svijeta. S druge strane pitanja 
što joj ih je postavljao čovjek bila su tako duboka i tako hitna, 
da na njih nisu mogle dati zadovoljavajući odgovor formule 
što ih je ona baštinila. Zato se teologija koja se stvara, ne za¬ 
dovoljava ponavljanjem stečenog kroz vjekove, a fiksiranog 
jednom zauvijek u latinskim formulama. Teologija danas pita 
i odgovara, prihvaća istraživanja i nauku o čovjeku prizna¬ 
jući da i tu ima mnogo naučiti. 

Tek su u nedavnoj prošlosti katolici počeli vjerovati u ze¬ 
maljske realnosti gdje se na vidljiv i opipljiv način odraža¬ 
vaju one nadnaravne i spasonosne. Dato je, i to nedavno, ze¬ 

leno svjetlo za razvoj nove teologije, koja se otvara prema 
svijetu, i materijalnom i duhovnom, a da se odveć ne vodi 
računa o starim, časnim, areopagitskim debatama. 

Dovoljno je otvoriti knjige i članke što su napisani poslije 
drugog svjetskog rata da bismo se uvjerili, kako se u teologiji 
događa nešto nova, kako ona pokušava izići iz stanja u kojem 
se zadovoljavala sa samom sobom i kako pokušava suočiti se 
s novim stvarnostima, sa svijetom znanosti, ekonomije, s dr¬ 
žavom, kako bi uistinu bila aktivna u revolucionarnom formi¬ 
ranju svijeta. 

Ova nastojanja oko teologije zemaljskih vrednota su us¬ 
tvari dio borbe što je Crkva vodi za svijet, gdje je svijet oz¬ 
biljno uzet kao i Crkva, Crkva kao i svijet i gdje se jednako 
izbjegava doketizam, monoteletizam, monofizitizam, kao nesto- 
rijanizam i deizam. 

Formira se nova teologija, autentična teologija koja su¬ 
očava premise vjere s rezultatima nauke i svijeta, teologija 
koju Učiteljstvo blagoslivlje. 

Činjenica da već danas imamo teologiju povijesti, teolo¬ 
giju smrti, teologiju domovine, nekoliko pokušaja teologije 
rada, teologiju znanosti jasno govori, da se dogodilo nešto no¬ 
va o čemu se prije par desetljeća ni slutiti nije moglo. Ništa 
što proponiraju nauke, nijedno pitanje što se odnosi na čov¬ 
jeka i na svijet nije tuđe današnjoj živoj teologiji. 

A to je stvarna novost i za najmanje upućenog u klasič¬ 
noj teološkoj problematici. 

O. Ignacije Vugdelija 


LITURGIJA — DUHOVNOST CRKVE 

Pokret za obnovu liturgije osobito je zaslužan što se litur¬ 
giji dalo pravo mjesto u krugu teoloških znanosti i u duhov¬ 
nom životu vjernika. Iz onog dekadentnog položaja rubricis- 
tičke ere — kada je govor o teoretskoj strani — i neaktivnog 
sudjelovanja vjernika u svetim obredima — kada je govor o 
praktičnoj strani — mi smo svjedoci ne samo dužne restaura¬ 
cije liturgijskog duha nego i stvaraoci novog, našem vreme¬ 
nu prikladnog i potrebnog. I dok su pioniri liturgijskog pok¬ 
reta morali, često puta, imati mnogo hrabrosti da bi uspjeli u 
svojim nastojanjima, a ponekad nalazili zapreke i kod odgo¬ 
vornih pastira, danas nama upravo odozgo dolaze inicijative i 
direktive u tom smislu. Sjetimo se za primjer samo činjenice 

da nam Koncil Vat. II ne samo predlaže nego i nalaže »da 
studij liturgije u sjemeništima i u redovničkim kućama za stu¬ 
dij, treba staviti među nužne i više discipline, a na teološkim 
fakultetima među glavne discipline« (»De sacra liturgia«, 16). 
U želji da se liturgijsku baštinu pruži na prikladan i potpun 
način u istom broju spomenute koncilske konstitucije se kaže, 
da »studij liturgije treba dati u teološkoj, povjesnoj, duhovnoj 
i pastoralnoj perspektivi«. 

Nas, međutim, ovdje toliko ne zanima problem studija 
liturgije koliko praktična njena primjena u svagdašnjem ži¬ 
votu vjernika. Želimo dakle govoriti o liturgiji kao duhov¬ 
nosti, naglašavajući osobito da ona prestavlja duhovnost same 
Crkve. 

Kad liturgiju izdvajamo kao duhovnost, onda ne mislimo 
da se ona razlikuje po sredstvima i po cilju od ostalih du¬ 
hovnosti. Svim duhovnostima je naime isti cilj: duhovno pos¬ 
većenje ljudi po milosti i ljubavi. I sredstva su čak ista, ali 
se različito s njima služe razne duhovnosti. Upravo zbog ovoga 
dolazi do različitih duhovnosti. Doista, razlike su akcidentalne, 
ali se one u primjeni znatno osjećaju, pa prema tome i raz¬ 
likuju. U ovom smislu možemo govoriti o liturgiji kao poseb¬ 
noj duhovnosti. Spomenimo, prije svega, njezine bitne oznake. 

U oznaku jedinstva ... po Kristu 

Otkupljenje čovječanstva se, na izvjestan način, nastav¬ 
lja, iako je Krist jedamput zauvijek i za sve zaslužio otkup. 
Nastavlja se po životu i radu Crkve koja kao putujući narod 
Božji nastavlja ulogu Krista na zemlji. Ona to vrši kao za¬ 
jednica. Poput Mojsija koji je vodio izabrani narod kroz pus¬ 
tinju — izmolivši mu manu kao hranu i ognjeni stup kao pu¬ 
tokaz — prema obećanoj zemlji, i ona vodi svoj izabrani narod 
kroz nesigurnost ovozemnog života u znaku Krista i sakra¬ 
menata, osobito Euharistije. Ona to čini potpunije i savršenije, 
koliko je savršenija i potpunija stvarnost od slike. 

1. Ovo se vodstvo u prvom redu odlikuje karakterom 
jedinstva. To je ono jedinstvo koje liturgijska duhovnost us¬ 
postavlja u svom javnom bogoštovanju, u svojem sakramen- 
talnom djelovanju i u duhovnoj aktivnosti koja postaje dome¬ 
na svih vjernika (*). Ova dimenzija jedinstva, koja nas po svo¬ 
joj vertikali povezuje sa Kristom a po svojoj horizontali sa 
braćom ljudima, pomaže nam da se oslobađamo duhovnosti 
koja pretjerano naglašava pažnju na vlastitu osobu. U stano- 

vitom smislu »može se reći — kaže Dom C. Vagaggini — da je- 
liturgijska duhovnost izrazito »ekstatična«, ili jednostavnije, 
da ona prisiljava da izađemo iz sebe, radije nego da od sebe 
stvaramo središte svojih briga, pa bile one i duhovne» ( 2 ). 

2. Po Kristu, s Kristom, i u Kristu se odvija i dobiva pot¬ 
puni smisao svaka naša radnja. Ona duhovna na osobiti na¬ 
čin. Liturgijski tekstovi su puni ovakvih misli. Posebno istak¬ 
nute nalazimo ih u euharistijskom misteriju, koji je punina 
cjelokupnog pashalnog misterija, najdivniji plod i uvijek ču¬ 
desni kontinuitet Kristova utjelovljenja. On je tu radi nas i 
radi našega spasenja, pa je u tom smislu »sudjelovanje u Eu¬ 
haristiji domet prema kome teže svi ostali sakramenti, sak- 
ramentali i sva ostala srestva kojima Crkva raspolaže. Izvor 
svih milosti u sadašnjem redu, Euharistija je dakle u središtu 
liturgije i liturgijske duhovnosti« ( 3 ). 

Obilježena karakterom jedinstva i substancijalnom pove- 
zanošću s Kristom, liturgijska duhovnost se pokazuje kao du¬ 
hovnost koja zajedničko pretpostavlja privatnom, teološke 
stvarnosti pojedinačnoj osjećajnosti, objektivno subjektivnom i 
zajedništvo misli i volje pretjeranoj zaokupljenosti za vlastite 
brige ( 4 ). Naravno, ona na ovaj način ne gazi privatni izraz 
vjernika, nego ga pravilno usmjeruje, i ne umanjuje vrijed¬ 
nost ljudske osobe, nego joj pomaže da po Kristu pravi izraz 
svoj osobnosti. 

duhovnost Crkve 

Iako je Crkva oduvijek poštivala osobna nadahnuća po¬ 
božnih vjernika i često čak preporučivala korisnost takvih 
nadahnuća za druge vjernike, ona nikada nije ispuštala pro¬ 
micati duhovnost sakramenta. U stvari ovo prestavlja, suš¬ 
tinski rečeno, liturgijsku duhovnost. Crkvi je uvijek bilo stalo 
do toga da njezini vjernici crpe upravo u liturgijskom pok~ 
lađu istinsko bogastvo svojih duhovnih težnji. Dom Braso ovu 
misao zgodno podcrtava kad kaže: »Među svim srestvima koji¬ 
ma Crkva raspolaže da dade vjernicima sigurna pravila krš¬ 
ćanskog života i duhovnog savršenstva, nijedno nije tako op¬ 
ćenito, tako pristupačno i tako djelotvorno, kao liturgija ( 5 ). 
Zato je ova duhovnost ne samo središte kulta nego i psiho¬ 
loška osovina svagdašnjeg kršćanskog života. 

Dosljedno ovome, druge duhovnosti, kolikogod bile priv- 
lačive pojedinim grupama ljudi i kolikogod im one čak bile 
spasonosne, ne mogu se staviti u rang sa duhovnošću Crkve, 

to jest sa liturgijskom duhovnošću. I ma da Crkva nije, strogo 
govoreći, formulirala svoju duhovnost, ona je ipak posjeduje. 
Kao majka i učiteljica naroda, ona već od samog Krista vrši 
svoju duhovnu pedagogiju koja se ne može uzeti i smatrati 
kao jedna od pedagogija. Nitko osim Crkve ne može na sebe 
primijeniti riječi Evanđelja: »Ne dopustite da vas nazivaju 
rabbi jer imate samo jednog Učitelja, a svi ste braća!... Tako¬ 
đer ne dopustite da vas nazivaju vođama jer imate samo jed¬ 
nog Vođu: Krista!« (Mt. 23, 8-12). Svjesna da je upravo ona 
Krist u vremenu, Crkva je svoju duhovnu pedagogiju uvijek 
prepostavljala ostalim pedagogijama. Ove posljednje su u to¬ 
liko bile bolje u koliko su više imale udjela u prvoj. 

Ovdje bismo mogli, da potkrijepimo ovu misao, navesti 
mnogo citata iz spisa vrhovnog učiteljstva. Zadovoljimo se sa¬ 
mo sa njih nekoliko iz »Mediator Del« od Pija XII i iz litur¬ 
gijske konstitucije »De šarca liturgia« koncila Vat. II. 

Kroz čitavu encikliku »Mediator Đei« se, u prvom redu, 
provlači misao: svojim sadržajem liturgija prestavlja glavni 
izvor duhovnog života svih vjernika. Redoviti put spasenja 
Kristovih vjernika postiže se upravo putem sakramenata. Za¬ 
to će svako duhovno nastojanje težiti tim srestvima i svako 
traženje posvećenja i konačnog spasenja izvan ovog, bilo bi 
najveći propust. Evo što se u vezi s tim kaže u »Mediator Dei«: 
»Ako bi privatna i nutarnja pobožnost pojedinaca omalovaža¬ 
vala svetu Žrtvu Mise i sakramenata, . ., to bi očito bila bes¬ 
korisna stvar i vrijedna prijekora« (MD 528). 

Druga misao koja je naglašena u ovoj enciklici nadove- 
zuje se na ovu koju smo gore naveli: privatna pobožnost, pa 
prema tome i svaka izvanliturgijska duhovnost — makar bila 
preporučena od Crkve — treba se što više inspirirati liturgij¬ 
skom duhovnošću. »Apsolutno je ipak nužno — kaže se u »Me¬ 
diator Dei« — da nadahnuće za nasljedovanje i prakticiranje 
određenih pobožnih vježbi dolazi od »Oca svjetlosti, izvora 
najdivnijih stvari i svakog savršenog dara« (Jk. 1, 17); dokaz 
tome će biti efikasnost s kojom ove vježbe budu. pomagale da 
se ljubi i da se uvijek sve više razvija kod vjernika želja za 
sudjelovanjem u sakramentima . ..« (MD 636). 

Opažajući »prolazak Duha Svetoga« i poslušna tom istom 
Duhu, Crkva naših dana razvija i preporuča iste ove misli 
svojim vjernicima. U koncilskoj konstituciji »De sacra litur¬ 
gia« nalazimo ih formulirane na slijedeći način: »Litugija je 
vrhunac kome teži djelovanje Crkve, i u isti mah izvor iz ko¬ 
jega proističe sva njezina snaga . . .; liturgija potiče vjernike, 

nasićene »pashalnim tajnama« da imaju »samo jedno srce u 
pobožnosti«; ona moli da »čuvaju u svome životu ono što su 
primili preko vjere«;... Iz liturgije, a osobito iz Euharistije, 
proističe kao iz izvora milost u nama i po njoj se sa maksimal¬ 
nom efikasnošću postiže posvećenje ljudi u Kristu,. . . (»De 
sacra«, 10). 

Liturgijska duhovnost i naše vrijeme 

Ako bacimo pogled unatrag, tamo u početku liturgijske 
obnove pa dalje, opažamo, sve veći interes i sve veće sudje¬ 
lovanje u svetom bogoslužju. I ne samo da se pobudilo zani¬ 
manje za same liturgijske čine, nego se sve više osjeća i sa 
radošću konstatira, da se duhovnost sakramenata, posebno mi¬ 
se, odražava i u običnom životu vjernika. Kao što se ono u sa¬ 
mom početku liturgijskog pokreta posezalo za djelima Dom 
Gueranger-a, tako se u punom njenom jeku rado uzimalo i 
čitalo popularna djela Pija Parsch-a i Romana Gvardini-a. 
Spomenuti liturgičari, kao i mnogi drugi, doista su uspjeli 
približiti Božjem narodu bogatstvo liturgijske baštine, pa je 
vrhovno učiteljstvo sa zadovoljstvom promatralo i poticalo 
ovakva gibanja. Što više, ono je čak uzelo u svoje ruke ovaj 
pokret i mnogo doprinjelo njegovom zdravom razvoju. Sjeti¬ 
mo se samo s kojim oduševljenjem je sav katolički svijet pri¬ 
mio na pr. obnovu obreda Svete sedmice, uvađan ja živoga 
jezika u liturgijske obrede, pružanje mogućnosti većeg sudje¬ 
lovanja vjernika u obredima, itd. 

Međutim, dok se rado spominjemo ovog gibanja i dok s 
ponosom ističemo mnoge dobre plodove, realno je priznati, da 
još nije sve učinjeno. Pogotovo ne, kada se radi o proživi ja- 
vanju liturgijskih obreda sa strane vjernika. Mnogo se truda 
uložilo u sudjelovanje puka u liturgiji i u širenju tog istog u 
svagdašnji i obični život, ali smo još daleko od toga da bismo 
spokojno mogli prekrižiti ruke. Ali dok se sa strane vrhov¬ 
nog učiteljstva i liturgijskih stručnjaka ulaže krajnje napore 
za što uspješnijom adaptacijom liturgije našem vremenu, ima 
ih (osobito među klerom!) koji sa čuđenjem pitaju: »Kada će 
više svršiti ta obnova«! Udobnije je doista »jednom zauvijek« 
urediti što treba urediti, ali nam struktura čovjeka — čovjeka 
koji se nikada ne prestaje mjenjati — takvu udobnost nimalo 
ne preporučuje. Uostalom, liturgijska konstitucija »De sacra 
liturgia« je daleko od ove statičnosti i njezine stranice nam 


17 


govore da je liturgija »semper reformanda« Zato se s pravom 
nadamo, da ono najljepše što nam liturgijska reforma ima da¬ 
ti, tek ima doći.. . 

Sv. Jeronim je kliktao od veselja dok je slušao vjernike 
svoga doba kako pjevaju psalme u crkvi i na poslu, a sv. Au- 
gustin je plakao od radosti slušajući pjevanje psalama u Am- 
brozijevoj katedrali. U kolikoj mjeri ovo može biti istina za 
naše vrijeme? Teško je tvrditi da je vjerenicima našeg doba 
liturgija u tolikoj mjeri privlačna i još teže, da ima takvog 
odjeka u duhovnom životu vjernika izvan svetog bogoslužja. 
Ponavljamo, liturgijski pokret je mnogo učinio, ali problema 
još ima. Nikada ih neće nedostajati. Spomenimo neke. 

Simbolika liturgije u cijelini, a posebno simbolika sakra¬ 
menata, toliko je ponekad neshvatljiva i nerazumljiva vjer¬ 
niku našeg doba koliko je antropologija našeg vremena razli¬ 
čita od onog u kojem su se razvili obredi koje, u većini još 
nepromjenjene, mi danas imamo. Ništa nije čudno, nego je 
dapače posve normalno, da čovjek ovako izrazite urbanizacije 
drugčije doživljava pojedine simbole nego li ih je doživlja¬ 
vao čovjek izrazito seoskog mentaliteta. Možemo čak reći, da 
čovjeku našeg vremena izmiče svaka vrijednost simbola. Jo- 
seph Folliet, francuski psiholog i sociolog u vezi s tim zapa- 
ža: «Naši suvremenici su gotovo savim izgubili smisao simbo¬ 
la, ili točnije, simbolizam je izgubio svoje mjesto. Dok se ne¬ 
koć simbole uzimalo iz prirode, i u njima gledalo tragove i 
pečat Božji, suvremeni simboli imaju dosta abstraktni karak¬ 
ter« ( b ). Problem je konkretan i ljudi našeg doba ga konkret¬ 
no doživljavaju. Liturgija im je radi toga često puta nerazum¬ 
ljiva i odveć blijedo odsjeva u njihovom duhovnom životu. 

Lijek ovoj pojavi sigurno nećemo naći u prihvaćanju mo¬ 
de, ali moramo prihvatiti činjenicu nove antropologije i tra¬ 
žiti . . . 

Spomenimo još jedan problem. Naše vrijeme ne pozna 
»poslušnost« starijih generacija. Živimo u vrijeme emancipa¬ 
cije na svim područjima i u svim slojevima. Suvremeni čovjek 
je sve svjesniji vrijednosti vlastite osobe bez obzira na zavnje 
i posao koji radi. Doista, ovaj proces osamostaljivanja i afir¬ 
macije se zbiva u okviru socijalizacije a ova opet ima sve veću 
težnju oslobođenja psihologije masa u korist stvaranja grupa. 

I na liturgijskom planu treba ozbiljno tretirati ovaj fe¬ 
nomen, jer on i ovdje dolazi do izražaja. On svakako traži 
potpunije uklapanje vjernika u liturgijske obrede, kao i u 
pripravljanje tih istih obreda. S druge strane, svećenici ne bi 

smjeli — iako uvijek ostaju glavni akteri svake liturgijske 
celebracije — nastupati kao jedini službenici oltara i jedini 
širitelji liturgijskog duha izvan svetih obreda. 

Na Crkvu spada da usavršava liturgiju-svoju duhovnost 
i da je adaptira svojim vjernicima. Naravno, to u prvom redu 
spada na crkveno učiteljstvo, ali mi, djeca Crkve, ne smijemo 
zato neaktivno čekati... Liturgijskim duhom ćemo se onoliko 
obogatiti koliko budemo imali učešća u njegovom stvaranju. 
U takvom raspoloženju mi ćemo naći onu potrebnu ravnotežu 
duha i sa koncilskim očima smjet ćemo kazati: »Zato u žrtvi 
mise mi molimo Gospodina »da iza kako je primio dar naše 
duhovne žrtve« on učini sebi »od nas vječnu žrtvu«! (»De 
sacra liturgia«, 12). 

Bilješke: 0 ) crf. G. M. Braso, Liturgie et vie spirituelle, 

Tournai (Desclee) 1964, str. 30.; ( 2 ) Dom C. Vagaggiini, Imt'iation 
theologique a la lituirgie, Bruges-Baris (Biblica) 1963, str. 155.; ( 3 ) 
ibiid., str. 154.: ( 4 ) isp. G. M. Braso, nav. djelo, str. 28.; 28.; ( 5 ) 
ibid. str. 293.; ( 6 ) Notes et reflexions: im sooiologue, u La Maison- 
-Dieu 69 (1962), str. 139. 

B. Skunca 


PRED PROBLEMOM KONCILSKE ADAPTACIJE 
REDOVNIČKOG ŽIVOTA 

Mene je uvijek zanimao taj problem. Miješam medu oni¬ 
ma, koji smatraju, da je redovništvo u katoličkoj Crkvi 
praktično otpisan oblik religioznog života i da na njegovo 
mjesto valja da stupi novi tip savršenosti, u kojemu neće biti 
razlike u religioznom doživljavanju između »duhovnih« i 
»svjetovnih« osoba, a pogotovu između svjetovnog i redovnog 
klera: svi ćemo biti »savršeni«, svi »redovnici« duhom, svi 
»siromašni«, svi »apostoli«, ali bez balasta formi. Za mene su 
to utopije i fantazije. Ni u najidealnijem stanju Crkve neće 
biti »savršeni«. »Savršeni« će uvijek u njoj biti manjina. A bit 
će upućeni i na specifičan način života, koji će ih diferencirati, 
pa, na svoj način, i izolirati od većine i mase vjernika i poma¬ 
gati im, da se izdignu nad druge po oduhovljenju i posvećenju. 
Ono, što je stvorilo redovništvo u vremenima prije nas, po¬ 
držat će ga i danas: duše, koje Bog k sebi na poseban način 
Pozove i pritegne, podizat će se od njega emancipacijom od 
običnosti, životom u zajednici i međusobnom ispomaganju, 

prihvaćanjem i praksom višega stupnja duhovnosti i pobožno- 
sti, sustavnom disciplinom nižega čovjeka u sebi, profesional¬ 
nim životom molitve, pokore, djevičanstva, samozataje, i to 
prvotno baš po evanđeoskim savjetima, posluha i čistoće. I 
apostolat će redovnika i redovnica uvijek biti specifičan apo- 
stolat: sa svojim posebnim značajkama i zakonima. 


KONCILSKA ADAPTACIJA REDOVNISTVA U PRINCIPU — 

NJEZINA PROBLEMATIKA — NJEZINE POGIBLI 

Očito i II. vatikanski Sabor, u svom Dekretu o redovni- 
štvu, stoji na tom stanovištu. Nema u tom Dekretu ni najma¬ 
nje aluzije, da bi redovništvo, pa ni ono tradicionalno, biio u 
naše dane anahronizam, ili da bi mu trebalo tražiti zamjenu 
u jednoj novoj formi crkvene organizacije. Naprotiv, Sabor 
u tom Dekretu izrijekom veliča i zasluge redovništva u povi¬ 
jesti Crkve i njegovu ideju: deducira je iz Evanđelja. Ni stro¬ 
gih, klauzurnih, kontemplativnih, monaških, redova ne smatra 
on anahroničnim: i njih želi da očuva i osnaži; priznaje im 
»raison«. Njihov je apostolat prije svega onaj molitve, žrtve, 
posvećenja, primjera. I na različnost redova, i na njihovim 
tradicionalnim posebnostima, Sabor insistira. Urgira, da svaki 
red ostane vjeran bitnim intencijama svoga osnivača. Ni ne 
pomišlja na to, da redove »unificira«, »nevilira«, »depersona- 
lizira«. 

Od te, saborske i crkvene, pretpostavke treba polaziti, i 
kada danas, više manje svi, redovi i družbe u Crkvi provode 
koncilsku adaptaciju: mijenjaju, u koječemu, svoje konstitu¬ 
cije, običaje, djelokrug, nošnju, prema koncilskim odlukama, 
savjetima, direktivama. 

Nije to problem nimalo jednostavan. Tražit će on od svih 
faktora, i u Crkvi i u redovima, puno mudrosti, puno opreza, 
puno studija i razmišljanja. Brzoplete i jednostrane odluke 
nijesu tu nikako na mjestu. Ekstremne još manje. Bit će tu, 
baš zbog toga, — nema sumnje, — i krivih poteza: kolike 
hoćeš. Ima ih već i danas. 

Vidi se to, uostalom, i po držanju službene Crkve. Puno 
se može, po stručnoj crkvenoj štampi, čitati o intervencijama 
Svete Kongregacije redovnika i njezina prefekta, kardinala 
Antoniutti-ja, u raznim krajevima svijeta. Crkva je u »refor¬ 
mama« daleko rezerviranija nego pogdjekoji lokalni autore- 
formatori redova i družbi sa terena. Mnoge njihove prijedloge 


20 


iz Rima odlučno i uporno odbijaju. Mnogo toga štite, što bi 
»reformatori« htjeli odbaciti. Ne dopuštaju nikakve »revolu¬ 
cije« odozdol. 

Nije ni kod nas s te strane sve u redu. Barem meni se 
tako čini. Pogdjegdje se još otišlo predaleko. Ili, se, u najma¬ 
nju ruku, osjećaju tendencije, da se ode. 

Problem najviše komplicira, što mnogi naši redovi i dru* 
žbe, — muški svi, — imaju centrale u inozemstvu. Praktično 
su stoga prinuđeni, da primaju direktive i prihvaćaju promje¬ 
ne i onda, kada ih ovdje kod nas nitko ozbiljan ne traži ili 
barem ne osjeća za njima potrebe. 


ŽENSKE DRUŽBE 

One, ženske, družbe, koje su po svojoj genezi i organi¬ 
zaciji nacionalnoga, lokalnoga, karaktera, pa same o sebi od¬ 
lučuju, u boljoj su situaciji. Mogu se slobodnije i spontanije 
opredjeljivati; mogu u potpunosti uvažavati naše prilike; mo¬ 
gu reforme provoditi polaganije, promišljenije i mirnije; mo¬ 
gu lakše očuvati kontinuitet u svome razvoju. Drastičnije, a, 
po mom mišljenju, i problematičnije, promjene u ženskim 
družbama dolaze nam iz inozemstva; nameće nam ih zapad 
Samo, je li njegov ukus uvijek dobar, drugo je pitanje. Nije, 
na primjer, na edifikaciju, kada se iz sestarskih pravila briše, 
da je glavna svrha Družbe posvećenje njezinih članica, jer 
da bi to bila duhovna sebičnost: redovništvo je, kažu, kariz¬ 
ma, koju duše dobivaju prvotno u korist drugih. A to je, da¬ 
kako, već i sa teološkog gledišta, besmislica. Posvećenje je 
čovjeku dužnost, a redovniku poziv, — i to prvotni, — neovi¬ 
sno od svakoga odnosa na druge ljude, pa i neovisno od apo- 
stolata: Božje je pravo na ljudsku dušu transcendentalno i 
apsolutno. I logički i ontološki prethodi ono svemu drugome. 
Boga moramo ljubiti, njemu moramo služiti, jer smo od njega, 
i za njega stvoreni i jer je on najveće dobro i vrhovni izvor 
i cilj svega. Relativizirati posvećenje i ljubav k Bogu i učiniti 
to oboje ovisnim o bilo kojemu stvorenju, to je protiv same 
ideje i bitnosti religije: to je humanizam, a nije religija ni 
kult. Izrijekom to protuslovi nauci Apostolovoj: »A ovo je 
volja Božja, vaše posvećenje!« (1. Sol. 4, 3.). I osim što je apo¬ 
stolat bez posvećenja i sa svoje formalne strane nemogući: on 
je onda agitacija, nije apostolat; ostao je bez nadnaravnog, 
milosnog, motiva, principa, vitalnosti. Treba da posvećuje, a 
nije posvećen; treba da drugome daje, čega sam nema. A nije 

na edifikaciju, ni kada se iz pravila briše svaka aluzija na poko¬ 
ru i samozataju: kao »negativan« elemenat eskeze i duhovnosti' . 
Ako je askeza negativan elemenat duhovnosti, onda je negativan 
elemenat i križ, i ako Krist o njemu govori kao o nužnom i jedi¬ 
nom putu do Boga. Onda je Gospodin pogriješio, kad je govorio: 
»Pokoru činite, jer se je približilo kraljevstvo nebesko!« (Mat. 
4. 17.). I kad je kazao: »Ako ne budete činili pokore, svi ćete 
od reda propasti!« (Luk. 13, 3, 5.). I: »Tko ne nosi križa svo¬ 
jega, — ne može biti moj učenik 1 « (Luk. 14, 27.). A kad se u 
pravila redovnica stavlja, da mogu, još od kandidature, sva¬ 
kome i uvijek, bez nadzora i cenzure, pisati, ili da se redov¬ 
nica ne može premjestiti, ako sama na to ne pristane, onda 
su to pravila za anđele, a ne za ljude, i svatko, tko ima imalo 
iskustva u duhovnom životu, zna, da, bude li se to praktici¬ 
ralo, neće ništa ostati ni od posluha, ni od discipline, ni od 
odgoja. To je »samoodgoj«, nije odgoj. Čim će takav »samo- 
odgoj« u praksi roditi, nije nimalo teško predvidjeti. Anarhi¬ 
jom i pobjedom nižega čovjeka na čitavoj liniji. A neće u tom 
slučaju ostati puno ni od apostolske vitalnosti redovničke za¬ 
jednice: takva će Družba biti »razdijeljeno kraljevstvo« (Mnt. 
12, 25, 26.; Mark. 3, 24.; Luk. 11 , 17 , 18 .): njezina organizacij¬ 
ska i radna sposobnost bit će jednaka ništici. Ni vani u svijetu 
nitko ljudima ne daje slobode, da mogu raditi sve ono i samo 
ono, što hoće. Konfuzija je to pojmova, — fatalna konfuzija, 
— koju su u ženske redove unijele njihove »duhovne vođe«. 
Slijepe vođe. »A ako slijepac slijepca vodi, oba će pasti u 
jamu!« (Mat. 15, 14.; Mark. 6, 39.), rekao je Gospodin. Pa ni 
sa reformom redovničkog odijela nijesu uvijek takve ženske 
redovničke družbe, — ovisno o inozemnim centralama, — bile 
baš posebno sretne. Nedavno sam susreo nekoliko sestara iz 
jedne družbe, koja je dosada, po općem mišljenju, imala vrlo 
ukusnu redovničku uniformu. Sažalilo mi se, kad sam vidio, 
kako sada izgledaju, u novoj Očito je inferiorna: i sa estetskog 
gledišta, i sa gledišta čednosti. Skinuli su im pelerinu: »da im 
ne smeta pri poslu«. A kad sam, jednoj, primijetio, da im je 
prijašnje odijelo bilo ljepše, ona se je branila: »I mi smo, sve, 
bile protiv, ali Sveta nam je Stolica tako naredila!« A kakva 
Sveta Stolica! Gdje se Rim stavlja u takve pojedinosti i sit¬ 
nice? Zašto nije drugim družbama skinuo pelerine? Zašto ju 
je nekim družbama odobrio i za njihove nove odore? Nego, 
nekomu se »reformatoru« ili »reformatorki« iz inozemstva ta¬ 
ko prohtjelo, pa sada brani svoju »ideju«, svoj »diktat«, od 
prigovora auktoritetom »Svete Stolice«. Pred naivnim sestri- 

čama. Na nelojalan način. Da i ne govorim, kako je daleko i 
od duha kršćanstva i redovništva i od namjera i volje Crkve, 
kad se pokoja članica sekularnih instituta, opet iz inozemstva, 
revoltira, što joj zabranjuju i zamjeruju, da se šminka ili da 
nosi haljinu bez rukava: bez toga da uopće nema mogućnosti, 
da se približi današnjem ženskom svijetu i da među njim apo¬ 
stolski djeluje! 


MUŠKI REDOVI 

Kod muških redova situacija je drukčija. Njihove su, po¬ 
najviše rimske, centralne više konzervativne, nego potične na 
»reforme«. Za njima stoje direktive Rima. Zahtjevi za radi¬ 
kalnim promjenama u muškim redovima dolaze više odozdol: 
osobito od mladih redovnika, željnih »promjena« i »novosti«. 
Samo, dakako, i tu prednjači i daje inicijativu i intonaciju 
»zapad«. Otuda prelazi to i k nama, »na periferiju kulturnoga 
svijeta«. Mi samo, za sad još izdaleka, imitiramo »novi men¬ 
talitet«. Prenose nam ga »putnici« i »đaci«, željni senzacija 
pod svaku cijenu. Imponiraju nam »reformatori«, o kojima 
toliko čitamo i čujemo. Imponira nam sve, što je »koncilsko«. 
Koncilsko pod navodnicima. U stvari lajicističko. Ljudima 
dodijala disciplina. Zaželjeli se »slobode« i »demokracije«. 1 
po samostanima. 

U praksi se to manifestira u nekoliko simpatičnih pojava, 
koje su, više manje, na svim stranama, u svim krajevima, u 
krilu sviju redova, iste. Duh ih vremena i svijeta sa sobom 
nosi. Nijesu u svim redovima i družbama došle do izražaja u 
jednakoj mjeri, ali kao tendencija se opažaju gotovo posvuda. 
U nas, na sreću, — barem zasada, — još uvijek puno manje, 
nego pogdjegdje u inozemstvu. 

Zahtjeva se ili, u najmanju ruku, priželjkuje relaksacija 
redovničke discipline. Propise dnevnoga reda valja minimali- 
zirati. (Ne treba da se po samostanu puno zvoni, — ide to 
ljudima na živce, — niti da se daje puno znakova i signala. 
Ne treba previše insistirati na tome, da svatko mora pravo¬ 
vremeno doći na svaku zajedničku vježbu. Glupost je šutnja, 
glupost je čitanje kod stola, glupost su »penitencije«. Ne treba 
puno nadzirati kretanja redovnika ni njihova izlaska iz samo¬ 
stana i povratka u samostan. Najbolje bi bilo, da svatko ima 
ključ od samostana: i za dan i za noć. Ili neka vrata budu 
uvijek otvorena. Ne bi trebalo da za svaku malenkost tražiš 
dozvolu od starješine. Sveta sloboda i duhovna punoljetnost 

neka vladaju i u samostanu: svakomu valja ostaviti, da radi 
i živi po svome uvjerenju i da se opredjeluje, kako hoće: »po 
savjesti«). Demokratizirati valja samostan. Naloga, opomena, 
ukora, kazna, treba da bude što manje, a što više »dijaloga«: 
između poglavara i podložnika. Povjerenje valja ljudima po¬ 
kloniti, a ne da ih progonimo sumnjičavošću i tutorovanjem. 
I radnu inicijativu i izbor metoda u apostolatu valja što više 
prepustiti pojedincima. Premještati valja ljude samo, iza kako 
ih se je konzultiralo, i s njihovim pristankom. Ništa ne treba 
naređivati pod posluh: sve valja obrazlagati. I odnosi redov¬ 
nika prema vanjskome svijetu treba da budu, uglavnom, nji¬ 
hova osobna stvar. Korespondirati mogu, s kim hoće i koliko 
hoće: i bez cenzure i intervencije poglavara. (I putovati mogu, 
kamo hoće. praviti posjete i ići, po volji, u kazalište, u kino, 
na sportske utakmice. Pa i raspolagati novcem za osobne po¬ 
trebe: po svojoj volji i uviđavnosti). »Pravni« karakter redov¬ 
ničkog života treba da ustupi mjesto »karizmatičkom«: redov¬ 
nici valja da stoje više pod vodstvom Duha Svetoga i njegovih 
neposrednih nadahnući, nego pod vodstvom poglavara i ljud¬ 
ske volje. 

Reduciraju se molitve. I mentalne. Ali osobito one usmene 
i one zajedničke. Kratkoća je ideal. I spontanost. (Čemu duge, 
srednjovjekovne, molitve za ručkom i večerom: dosta se je 
prekrstiti i napraviti križ nad stolom, sa kratkim blagoslo¬ 
vom). Za druge redovnik živi, ne za sebe. Apostolat i akciju 
Bog od njega traži, ne pobožne monologe i razgovore sa so¬ 
bom. (Zajednički je oficij, — u redovima, gdje ga predviđaju 
pravila, — u stvari samo zapreka apostolskoj aktivnosti i us¬ 
pjesima. »Dispenziraju se« i izostaju od njega naveliko: i do¬ 
kidaju ga, praktično, pod najraznoličnijim izlikama). Dosta su 
liturgijske molitve. Razmatranje, ispit savjesti, ekshorte, ni- 
jesu više u modi. Ni češća, redovita, ispovijed. I »duhovne vje¬ 
žbe«, eksercicije, valja skratiti: treba ekonomizirati sa drago¬ 
cjenim vremenom i umnim snagama. I treba ih osloboditi od 
psihološkog balasta i nasilja šutnje, pa omogućiti eksercitan- 
tima slobodu razgovora i diskusije o stvarima od zajedničkog 
interesa: iz pastve i sa socijalnog područja. (Ne treba više 
insistirati na šabloni: svagadnjih misa, čestog pričešćivanja, 
»mehaničkog ispovijedanja« svake sedmice. Svatko sam naj¬ 
bolje poznaje svoj nutarnji život i ima svoju savjest, pa neka 
s Bogom uređuje svoje račune i odnose, kako zna i kako hoće. 
Dokle to kojiput ide, pokazao je jedan naš, ugledan i pobožan, 
stariji redovnik, kad je, gledajući oko sebe »aggiorniranu« po- 


24 


božnost svoje subraće, duhovito primijetio: »Brzo će se sma¬ 
trati pobožnim redovnikom, tko još bude, nedjeljom i blagda¬ 
nom, dolazio k misi!«) 

Samozataja , a pogotovu pokorničke vježbe , uglavnom se 
brišu kao oznaka i sredstvo redovničkog života. (Postovi se 
dokidaju; ne poste se više ni kvatre. Jede se i pije gospodski, 
kao i vani u svijetu, ako to samo dopuštaju materijalni izvori. 
Preda mnom je sestra-kuharica, kad su je premjestili u nad¬ 
biskupiju, u čudu konstatirala, kako u samostanu (prosjačkoga 
reda), u kojemu je dotle kuhala, redovnici, pa i njihovi sjeme- 
ništarci, dojučerašnji seljačići, imaju »bolju koštu« nego tu 
nadbiskup). I u odijelu i u pokućstvu sve se više i redovnici 
izjednačuju sa uzusima i običajima svjetovnih ljudi. »Stan¬ 
dard« raste i uzakonjuje se kao princip. (Od stvarnoga siro¬ 
maštva jedva da je šta ostalo. Putuje se gospodski; ljetuje još 
gospodskije: i po hotelima. Komotizira se naveliko. I po sa¬ 
mostanima se hoda, ljeti, u košuljama; i u blagavaonici se tako 
sjedi). Svako se dragovoljna mrtvhjenje smatra pretjerivanjem 
i čudaštvom. Valja živjeti kao i drugi, pametni i normalni, 
svijet. 

Specifično se redovničko odijelo sustavno potiskuje iz po- 
rabe. Na šetnji, na putu ga, — već i u mnogim našim kraje¬ 
vima, — nitko više ne nosi. A mnogi ga ne nose ni u kući: u 
samostanu. Zamijenili su ga, svjetovnim, civilom .Nije im 
dosta ni »clergy-man«. (Redovnici na tom području prednjače 
u emancipaciji i svjetovnom svećenstvu. I u dijecezama, gdje 
svjetovni svećenici, na biskupov zahtjev, obligatno nose kolar, 
—i na ulici, i na putu, — redovnici javno hodaju u svjetskom 
civilnom odijelu. I mise u njemu kojiput, kad ss nađu u 
drugom mjestu. Dolaze u takovu odijelu i u ženske samostane: 
drže, tako odjeveni, sestrama ekshorte i ispovijedaju ih. Mno¬ 
gi su izgubili u tome svaki osjećaj za 'mjeru. I po kućama re¬ 
dovnica viđaju se, ljeti, redovnici-ferijanti u košuljama. A 
dogodilo se već, da su, — oni »najsuvremeniji«, iz inozemstva, 
— prolazili, kroz ženske samostane, i u kupaćim gaćicama: 
»vraćajući se sa kupanja«. U nekim redovima, — i kod nas, — 
klerici izvan samostana uopće više i ne nose, ne samo redov¬ 
ničkog odijela, nego ni nikakva duhovničkog znaka, a viđali 
su ih već, i kako u polju rade ili se igraju nogometa, — no¬ 
vaci, — samo u kupaćim gaćicama (skupa sa svojim »meštri- 
ma«), na oči svjetovnjaka, seljaka i seljakinja, redovnica). 



Sve se, tradicionalne, značajke i običaji pojedinih redova 
potcjenjuju i ignoriraju. I osim što se malo tko, barem u jav¬ 
nosti, viđa u tradicionalnom, posebnom, odijelu Reda, sve se 
manje u redovima kultiviraju i specifične ideje, i karakteri¬ 
stični uzusi i pobožne vježbe, njihovih osnivača. Stvara se 
faktični uniformitet među redovima: svi jednako žive; svi se 
bave istim poslom, uglavnom pastoralnim; ničim se mnogo ne 
razlikuju od svjetovnih, dijecezanskih, svećenika. A u nekim, 
— i velikim, — redovima mnogi i pozitivno postavljaju za¬ 
htjeve za preorijentacijom u djelovanju i dijelokrugu Reda: 
osobito im je zazoran školski i odgojni rad; smatraju, da su 
katoličke škole i konvikti demodirani i nepotrebni, a mladež, 
i katoličku, da valja odgajati u duhu vremena, prema stan¬ 
dardima i principima profane škole, na bazi koedukacije, 
»psihološki« i »znanstveno«. Odgoj valja prepustiti civilnome 
društvu, a djelatnost redova orijentirati na slobodne djelat¬ 
nosti, znanost i socijalni život. A baš su ti, lajicistički, racio- 
nalistički i naturalistički, »znanstvenici« u kleru upropastili 
i redove i duh u sjemeništima, i katoličku teologiju, i crkvenu 
disciplinu: istjeravajući iz katoličkog života sve nadnaravno i 
evanđeosko. 

To su, nažalost, činjenice, kojima smo danas svi svjedoci. 
Ali i činjenice, koje su u otvorenom i flagrantnom neskladu 
sa učenjem i praksom Crkve: i u prošlosti, i u sadašnjosti, na 
II. vatikanskom Saboru. Pojave su to, koje, po mome mišlje¬ 
nju, ugrožavaju i samu eksistenciju kršćanskog redovništva i 
redovničkog života. 

ŠTA KAŽE II. VATIKANSKI SABOR? 

Što se tiče II. vatikanskog Sabora, stvar je izvan disku¬ 
sije. U specifičnom dokumentu, koji se odnosi na ovu materi¬ 
ju, na ovaj problem, u Dekretu »Perfectae caritatis«, o obnovi 
redovničkog života (»Decretum de accommodata renovatione 
vitae religiosae«), od 28. listopada 1965., Sabor, »expressis 
verbis«, zastupa upravo protivne teze, a obnovu redovničkog 
života gleda, prije svega, baš u težnji za savršenom svetošću 
po evanđeoskim savjetima djevičanskog i siromašnog Krista 
po poslušnosti sve do smrti na križu (»Christum sequentes, qui 
virgo et pauper per oboedientiam usque ad mortem Crucis 
homines redemit et sanctificavit«). Tim on u prvom redu uvje¬ 
tuje i službu redovnika i redovnica Crkvi i njezinu apostolatu. 
»Quo ferventuis ergo tali sui donatione quae totam vitam 

complectitur, Christo coniunguntur, eo uberior fit vita Eccle- 
siae et apostolatus eius vegetatius fecundatur«. — ni. Adap¬ 
tacija redova prilikama i vremenu (n. 1., 2., 3., 4., 25.) traži 
istodobno neprestano vraćanje na izvore svega kršćanskoga 
života i na izvorni duh instituta (»continuum reditum ad om - 
nis vitae christianae fontes primigeniamque institutorum in- 
spirationem«). — n. 2. »Vrhovno pravilo« (ultima norma«, 
»suprema regula«) svih redovničkih zajednica valja da bude 
nasljedovanje Kristovo po Evanđelju (»Chnsti sequela i \ 
Evangelio proposita«). — n. 2. a. Svrha je redovničkog života 
prije svega (»Cum vita religiosa ante omnia ad hoc or- 
dinetur«), »da članovi Krista nasljeduju i da se s Bogom sje¬ 
dine opsluživanjem evanđeoskih savjeta«: ni najbolje prilago ¬ 
đivanje potrebama našega vremena neće imati efekta (»effec- 
tum non sortiri«), »ako ne bude prožeto (oživljeno) duhovnom 
obnovom« (»nisi animentur renovatione spirituali«), »koju va¬ 
lja, i u vanjskom djelovanju, uvijek stavljati na prvo mjesto« 
(»cui semper etiam in operibus externis promovendis primae 
partes tribuendae sunt«). — n. 2. e. Ideal Crkve ostaje i dalje 
(»In ipsum Ecclesiae bonum cedit«), da redovničke zajednice 
zadrže svoj posebni lik i zadaću (»ut instituta peculiarem suam 
indolem ac munushabeant«). Valja stoga lojalno i prihvatiti i 
opsluživati duh osnivača i njihove namjere (»Ideo fideliter ag- 
noscantur et serventur Fundatorum spiritus propriaque pro¬ 
posita«). U tom duhu osnivača i u zdravim tradicijama valja 
uvijek gledati baštinu Reda (»sanae traditiones, quae omnia 
cuiusque instituti patrimonium constituunt«). — n. 2. b. Valja 
u službi Kristovoj djelovati i raditi vlastitim, a zgodnim sred¬ 
stvima (»propriis eorum congruisque mediis«). — n. 8. 

Uvijek se iznova Sabor u tom Dekretu vraća na taj svoj cen¬ 
tralni zahtjev. Preče je za pravu obnovu savjesno opsluživa¬ 
nje pravila i konstitucija, nego donošenje novih zakona (»spem 
renovationis ponendam esse magis in diligentiore regulaeet 
constitutionum observantia quam in multiplicandis legibus«). 
— n. 4. Redovnici moraju ne samo umrijeti grijehu, nego se i 
odreći svijeta, pa jedinome Bogu živjeti (»ita ut, non solum 
peccato mortui sed etaiam mundo renuntiantes, soli Deo vi~ 
vant«). Moraju se živo vježbati u krepostima, osobito u poni¬ 
znosti i posluhu, jakosti duha i čistoći, pa poništavati sami 
sebe s Kristom (»Qui Dei famulatus exercitium virtutum in 
eis urgere ac fovere debet, praesertim humilitatis et oboedin- 
tiae, fortudinis et castitais, quibus Christi exinanitio, simulque 
Eius vita in špiritu participantur«). Sve valja da radi Krista 

ostave i da ga slijede, kao ono jedino potrebno, brinući se samo 
za ono, što je njegovo (»omnia propter Christum dimittentes, 
Ipsum tamquam unum necessarium sequantur, — de iis quae 
Eius sunt solliciti«). Svi bez iznimke (»cuiuslibet instituti so- 
dales«) moraju, prije svega i jedino, Boga tražiti (»Deum prae 
omnibus et unice quaerentes«), pa stoga sa apostolskom lju¬ 
bavlju povezivati i kontemplaciju, po kojoj će se i umom i 
srcem s njim sjedinjivati (»contemplationem, qua Ei mente et 
corđe adhaereant«). — n. 5. Samo tražeći i ljubeći Boga u sve¬ 
mu i provodeći život sakriven s Kristom u Bogu (»Deum qui 
nos prior dilexit ante omnia quaerant ac diligant et in omni¬ 
bus rerum adiunctis fovere studeant vitam absconditam cum 
Christo in Deo«) radit će pravo i za bližnjega: za spasenje 
svijeta i na izgradnji Crkve (»unde profluit et urgetur proximi 
dilectio in salutem mundi Ecclesiaeque aedificationem«). Ne¬ 
umorno moraju moliti i crpsti iz vrela prave, autentične, kr¬ 
šćanske duhovnosti (»Institutorum sodales spiritum orationis 
et orationem ipsam, haurientes e germanis spiritualitatis chri- 
stianae fontibus assiduo studio colant«). — n. 6. Kontempla¬ 
tivni redovi, koji samo Bogu služe, u samoći i šutnji, u nepre¬ 
kidnoj molitvi, u gorljivoj pokori (»in solitudine ac silentio, 
in assidua preče et alacri poenitentia soli Deo vacent«), pa i 
kad to isključivo rade (»integre ad contemplationem ordinan- 
tur«), i danas, — kod tolike potrebe za apostolatom (»quan- 
tumvis actuosi apostolatus urgeat necessitas«), — zauzimaju 
odlično mjesto u Crkvi (»praeclaram partem semper reti- 
nent«): prinose Bogu žrtvu hvale, prodičuju narod Božji bo¬ 
gatim plodovima svetosti, potiču ga na dobro svojim primje¬ 
rom i šire ga otajnom apostolskom plodnošću (»arcana fecun- 
ditate apostolica dilatant«). Ponos su Crkvi i izvor nebeskih 
blagoslova (»Ecclesiae decus exstant et coelestium scatebra 
gratiarum«). Ali i kod više aktivnih i apostolskih redova i 
družbi mora njihova apostolska aktivnost proizlaziti iz intim¬ 
nog jedinstva s Kristom (»actio eorum apostolica ex intima 
cum Ipso unione procedat oportet«). A monastičkim je redo¬ 
vima prva svrha, da budu, svojom poniznom i plemenitom 
službom božanskom Veličanstvu, svojom svetošću i posveće¬ 
nim tradicijama (»Servata igitur indole propriae institutionis, 
antiquas beneficas traditiones renovent«), na pobudu kršćans¬ 
kom puku (»ut monasteria veluti seminaria sint aedificationis 
populi christiani«), i to »intra septa monasterii«: svejedno pos¬ 
većuju li se, u cjelini, skrovitim svojim životom, božanskomu 
kultu (»in umbratili vita integre se divino cultui dedicent«), 

ili vrše i neka djela apostolata i kršćanske ljubavi. Svoj apos¬ 
tolski život valja da intimno po vežu sa koralnim of ičijem i 
monastičkim dužnostima, ako ga hoće da pravilno vrše, čuva¬ 
jući vjerno specifički oblik takova života (»ut suam formam 
vitae fideliter servent«). — n. 9. I sekularni instituti moraju 
puno paziti na duhovni uzgoj svojih članova i članica (»Mo- 
deratores ergo serio curent de institutione praesertim spiritu- 
ali sodalibus impertienda«): i njima je prva dužnost posve¬ 
ćenje i predanje Bogu po savršenoj ljubavi (»Proinde iidem 
totalem suiipsius Deo dedicationem in caritate perfecta pra- 
ecipue intendant«). — n. 11. Redovničku čistoću treba da re¬ 
dovnici i redovnice cijene kao poseban dar milosti (»tamqu- 
am eximium gratiae donum«) i da je čuvaju ne pouzdajući 
se u se (»de propriis viribus ne praesumant«), osobito mrt- 
vljenjem i pažnjom na sjetila (mortificationem sensuumque 
custodiam adhibeant«), te ozbiljnim nastojanjem, da odlučno 
odbace sve, što bi im moglo čistoću ugroziti (»omnia quae 
castitatem in periculum adducunt, instinctu quodam spiritu- 
ali, respuant«). — n. 12. Dragovoljno, siromaštvo neka, nas¬ 
ljedujući Krista, pažljivo gaje: ako je potrebno, i u novim ob¬ 
licima (»Paupertas voluntaria a religiosis diligenter excolatur 
atque, si opus sit, novis etiam formis exprimatur«). Moraju 
biti ne samo duhom siromašni (»haud sufficit in usu bonorum 
Superioribus subiici«), nego i činom (»oportet ut sodales re et 
špiritu sint pauperes«), i sve, što zaudara po luksusu, neum¬ 
jerenoj dobiti i gomilanju dobara, izbjegavati (»omnem tamen 
speciem luxus, immoderati lucri ac bonorum cumulationis vi- 
tent«). — n. 13. I svojim se starješinama moraju ponizno pod¬ 
vrgavati, slušati ih, ispunjati njihove naloge, vršiti sve duž¬ 
nosti, koje im budu povjerene, ulagati u to sve svoje sile i 
talente (»Superioribus suis ad normam regulae et constituti- 
onum humile praestent obsequium, vires intelligentiae et vo- 
luntatis necnon naturae et gratiae dona in praeceptorum exe- 
cutione et in expletione munerum šibi commissorum confe- 
rendo«). A starješine, i ako će rado saslušati svoje podložni¬ 
ke, moraju ipak dosljedno afirmirati princip, da je njihovo 
pravo podložnicima određivati i naređivati sve, što im se čini 
pravo i potrebno (»firma tamen sua auctoritate decernendi et 
praecipiendi quae agenda sunt«). — n. 14. Redovničko zajed¬ 
ništvo duha održavat će se najviše baš evanđeoskom naukom, 
svetom Liturgijom i, prije svega, Euharistijom i molitvom 
(»evangelica doctrina, Sacra Liturgia et praesertim Eucharis- 
tia refecta, in oratione et communione eiusdem spiritus per- 

severet«}. — n. 15. I odjeća redovnika, kao znak njihove pos¬ 
vete Bogu, mora biti jednostavna i čedna, uredna i pristojna, 
ali i siromašna (»Habitus religiosus, utpote signum consecra- 
tionis, sit simplex ac modestus, pauper simul et decens«). — n. 
17. A sve se to mora zagarantirati i osigurati dobrim redov¬ 
ničkim odgojem i izborom i osposobljenjem najboljih sila za 
poglavare, duhovnike, profesore u redovničkim zavodima (»Of- 
ficium quoque est Superiorum curare ut Moderatores, Magis¬ 
tri spiritus et Professores optime seligantur et sedulo praepa- 
rentur«). — 18. Bolje je i ne osnivati novih redovničkih druž¬ 
bi, nego ih osnivati, ako su nekorisne i bez svrhe i snage 
(»ne incaute oriantur instituta inutilia aut sufficienti vigore 
non praedita«). — n. 19. Ustanove i samostane, koji su izgu¬ 
bili duh i vitalnost, Sveta će Stolica dokinuti ili će ih ujedi¬ 
niti s drugima. — n. 21. A najbolje svjedočanstvo i preporu¬ 
ka vrijednosti i duhovne vitalnosti jedne družbe, pa i propa¬ 
ganda za nju, to je primjer života, što ga svijetu i Crkvi daju 
njezini članovi i članice (»Meminerint vero sodales exemplum 
propriae vitae optimam commendationem esse sui instituti et 
invitationem ad vitam religiosam capessendam«). — n. 24. Sa¬ 
mo takvo redovništvo, — djevičansko, siromašno, ponizno, 
— »genus eorum vitae virginalis, pauperis et oboedientis«, — 
uživa povjerenje i ljubav Crkve i predstavlja njezinu nadu 
(»Magni enim facit Sacra Synodus — firmamque spem in 
opera eorum abscondita et aperta tam fecunda collocat«). Sa¬ 
mo redovnici cjelovite vjere, puni ljubavi prema Bogu i bliž¬ 
njemu i nade u buduću slavu, ljubitelji križa, mogu biti nosi¬ 
telji Kristove blagovijesti svijetu (»Religiosi ergo omnes fidei 
integritate, caritate erga Deum et proximum, amore crucis 
necnon spe futurae gloriae Ch^isti bonum nuntium in toto 
mundo điffundant«). Samo će oni napredovati i donijeti Crkvi 
i svijetu obilate plodove spasenja (»ampliora quotidie incre- 
menta capient ac uberiores salutares afferent fructus«). — 
n. 25. • 


EVANĐEOSKA IDEJA REDOVNIŠTVA 

No, ne radi se ovdje samo o tome, da nezvani suvreme¬ 
ni »reformatori« redovničkog života dolaze u koliziju s po¬ 
zitivni direktivama Sabora i Crkve. Problem je očito načelan. 
Načelni su, a nijesu samo pozitivno-pravni, i razlozi, koji ih 
tuku: koji govore protiv njih. U samu bit, pojam, poslanje, 
redovništva diraju oni svojim koncepcijama. Kolikogod o tom 

više mislim, ja se sve više uvjeravam, da bi njihova linija,, 
kad bi se općenito usvojila i do kraja, dosljedno, provela, 
naprosto uništila i likvidirala redovnički život. I u nadnarav¬ 
nom pogledu. Kao instituciju, koja se nadahnjuje idejama 
Evanđelja i primjerom Kristovim. Direktno. Bilo bi to for¬ 
malno napuštanje ideala posebnog i višeg evanđeoskog puta: 
»Ako hoćeš da budeš savršen« (Mat. 19, 21.); Ne shvaćaju svi 
ove riječi, nego (samo) oni, kojima je dano« (Mat. 19, 11.). Re¬ 
dovnici bi se vratili k običnom načinu života, koji vrijedi za 
sve i veže sve; redovi bi, prema tome, izgubili logični »rai- 
son«: razlog za postojanje. A pogotovu bi izgubili blagoslov 
i snagu, koju je Krist povezao uz taj, svoj i njihov, posebni, 
način života: uz molitvu i žrtvu. I u naravnom pogledu. Tu 
više indirektno. Izgubili bi mogućnost jedinstvena istupanja, 
organizacijsku pokretnost, psihološku privlačnost i auktoritet 
ljudi, koji su se izdigli nad običnost i emancipirali od mase, 
sve prednosti, kojima se je redovnički život oduvijek, i u oči¬ 
ma svijeta, odlikovao i afirmirao: nutarnjom homogenošću, 
sistematikom akcije, koncentracijom sredstava i sila, solidar- 
nošću u ciljevima i ambicijama. Njegov bi profesionalni ko¬ 
lektivizam ostao mrtvo slovo na papiru; okrenuo bi se u golu 
formalnost: samostalni bi bili samo neke vrsti menze i do¬ 
movi. Ili, u najboljem slučaju, »oratoriji«: forma bezobvezne, 
fakultativne, religiozno-apostolske suradnje. Redovnik bi kao 
tip stvarno iščezao iz Crkve: ostao bi samo tip individualnog 
askete i — svećenik. A pojedini redovi ne bi više imali ni 
fizionomije ni »raisona«. Po odijelu se ne bi razlikovali: po 
duhu i tradicijama još manje. Faktično bi, — ja to ozbiljno 
mislim, — stali, svi, naglo i masovno izumirati. Niti bi čim 
imponirali kleru i vjernicima; niti bi čim privlačili mlade lju¬ 
de, željne ideala, — a još im manje u duhovnom životu što 
natprosječno nudili: — niti bi lišeni pravoga posluha i siro¬ 
maštva i viših asketskih i apostolskih ambijica imali bilo 
kakve organizacijske i stvaralačke vitalnosti; niti bi, — a to 
je glavno, — izazivali i privlačili, bilo na sebe, bilo na Crkvu 
i na svijet, Božji blagoslov, kojemu je, u nadnaravnom svije¬ 
tu, bitan preduslov vjera, molitva i žrtva. Dogodilo bi se, — 
samo u daleko širim razmjerima, — ono, što se je i dosada, 
toliko puta, događalo u povijesti Crkve: čim se jedan crkveni 
red liberalizira i izbugi duh i disciplinu, on počne i brojčano 
nazadovati; on se pasivizira, suši, umire, gubi reputaciju, po¬ 
staje okamenina i, u isto vrijeme, pozornica sablazni. 

REDOVI PRED TEŠKOM KRIZOM. POTREBA 
PROTU AKCIJE 


Držim stoga, da su crkveni redovi i družbe, — kao, uosta¬ 
lom, i čitava Crkva, — danas u stanju ozbiljne krize: da im 
se, u izvjesnu smislu, radi o: biti ili ne biti. Ovo je i za njih 
historijsko raskršće. Krivo se snaći u današnjem procesu »a- 
daptacije redovništva«, znači definitivno izgubiti i šanse i 
bitku: to, praktično, znači ostati bez perspektive i budućnosti. 
A taj je proces na zapadu već započeo. 

Na vodstvenim redovničkim krugovima leži s te strane 
teška odgovornost. Na onima centralnima u prvom redu, ali 
i na onima nacionalnima i lokalnima. Redove valja, iza kon¬ 
cila, reorganizirati, ali ne ni lajicizirati, ni nivelirati. 

Pitanje centrala, dakako, ne ovisi samo o nama. Ako i o 
nama ovisi, ovisi samo u toliko, što ćemo im se, eventualno, 
znati »nametnuti« svojim shvaćanjima i idejama. Izravno o 
nama ovisi samo orijentacija redova i redovničkih družbi na 
našemu nacionalnom području: praktično na niveau-u provin¬ 
cija. Tu mi moramo sve učiniti, da našemu redovništvu, uza 
sve organizacijske prinove i promjene, očuvamo intaktan duh 
i ispravne, evanđeoske, ideale. Da adaptaciju redovničkoga 
života u ovim stranama provedemo autentično koncilski: da 
iznutra obnovimo redove; da ih oduševimo za iskreno i inte¬ 
gralno opsluživanje evanđeoskih savjeta, osobito onih speci¬ 
fično redovničkih, siromaštva i posluha; da ne dopustimo, da 
u njima olabavi disciplina i revnost. A da njihova vrata od¬ 
lučno, — pa, ako treba i intervencijom viših crkvenih foruma, 
— zatvorimo, jednako u muškim kao i u ženskim redovima i 
družbama, svim nezvanim »reformatorima«, ideolozima i uči¬ 
teljima. Da nam se naši samostani opet ispune duhom pobož- 
nosti i pokore. 


NA ŠTO BI TREBALO KONKRETNO PRIPAZITI? 

Ja bih tu spomenuo samo nekoliko konkretnih momenata. 

Bez molitve nema samostanskog ni redovničkog života. Ni 
bez Euharistije. Ni bez sakramenata. Molitveni život, — oz¬ 
biljan i tradicionalan, — mora biti osiguran pravilima. I u 
pojedinostima. Ne može tu biti slobode. Molitvu u samostani¬ 
ma treba urgirati i, razborito, nadzirati, Treba, pozitivno, 
predvidjeti i propisati i, svagdanje, razmatranje, i, svagdanji, 

zajednički pohod sv. mise, odnosno, kod svećenika, celebraciju, 
i često, periodičko, ispovijedanje i pričešćivanje, i barem ne¬ 
ke zajedničke molitve, osobito one u Redu tradicionalne, i 
godišnje duhovne vježbe. Zamrijet će nam inače brzo sav i 
duhovni i redovnički život. 

Posluh mora u redovima ostati na visini i u časti. Moti¬ 
viran i racionalan, ali i energičan. Nitko nije silom doveden 
u samostan. Ali ako je u nj, dragovoljno stupio, mora se po¬ 
miriti sa auktoritetom i disciplinom. Nije više svoj. Uklapa 
se u zajednicu i vojsku: postaje dijete i vojnik. Mora slušati. 
Na raspolaganje je zajednici: ne disponira više samostalno ni 
svojim vremenom ni svojm talentima. Pod vodstvom je i nad¬ 
zorom. Odriče se svoje volje i svoje slobode: iz viših pobuda. 
Predaje se potpuno Bogu u ruke. Postaje poslušno oruđe nje- 
daje Bogu: žrtva sama sebe. 

Apsolutno je inkompatibilno sa redovničkim životom, da 
redovnik ide, kamo hoće, da radi, šta hoće, da opći i korespon¬ 
dira, s kim hoće. Ne može redovnik biti slobodniji u samo¬ 
stanu, nego što je bio u svijetu. Takva bi nas sloboda lišila 
specifično zaštite, što je ljudskoj slabosti, nepostojanosti i lu¬ 
dosti, daje samostan: napose u delikatnom pitanju čistoće. 
Redovništvo je po svojoj definiciji slušanje i podložništvo: 
»status religiosi famulatus«. A bez dnevnog reda i bez šutnje 
samostan bi bio hotel. 

Siromaštvo će uvijek hiti prva snaga redovništva. To je 
njegova svetinja. To je specifično nasljedovanje Krista, koji je 
za nas postao ubog, da nas, tim, svojim i našim, uboštvom 
duhovno obogati (2. Kor. 8, 9.). Siromaštvo je redovničko bo¬ 
gatstvo i plemstvo: ono dušu oslobađa i podiže; ono je do- 
kumenat nutarnje, duševne veličine i snage; ono imponira 
ljudima od svijeta. A imaju redovi i redovnici i danas i mo¬ 
gućnost i priliku, da budu siromašni: pa i ako Crkva od njih 
više ne traži, da gladuju i da se mrznu. Samo, treba to siro¬ 
maštvo i konkretizirati. I propisima, i pravilima, i »direkto¬ 
rijima«. Ne treba da se redovnik ni redovnica voze ni u ka¬ 
binama ni u »prvoj klasi«: neka se lijepo voze sa svojom, siro¬ 
mašnom braćom i sestrama iz svijeta. Ne treba da osjedaju po 
hotelima ni da ulaze u skupe restorane. Ne treba da ljetuju 
komforno ni na velikoj nozi. Ne treba ni da puno putuju, za¬ 
bave radi. Ne treba da baš svaki dan, u samostanu, bude za 
ručak meso, — a kamo li i za večeru i za doručak, — ni kolači, 
ni vino, ni crna kava. Ne treba da samostani posjeduju skupe 
tipove i marke automobila ni više njih, bez prave potrebe. Ne 

treba da u samostanu bude luksuznih objekata i predmeta: sve 
valja da bude jednostavno, a funkcionalno, na način ljudi iz 
puka, skromnijih dohodaka. Ne bi trebalo, ni da redovnici, a 
kamo li redovnice, puše. Ne bi trebalo, ni da se ikomu u sa¬ 
mostanu kupuju odjevni predmeti »od kvalitete«. A ne bismo, 
čini mi se, ništa izgubili, ni da nam samostani ostanu bez 
televizije, — ovakve, kakva je danas, — i njezinih banalnosti 
i pikanterija. Ili smo Kristovi siromasi, ili ni jesmo. Ako sve 
imamo i tražimo, što imaju ljudi od svijeta, onda to nijesmo: 
onda ne dajemo Bogu ni Kristu ništa osim ono, što smo apso¬ 
lutno dužni i što mu moraju davati i obični vjernici. I oni mo¬ 
raju biti »duhom siromašni«. Ali redovnici moraju biti siro¬ 
mašni i činom. Sabor to izrijekom ističe. A slobode raspolaga¬ 
nja novcem ne bi u samostanu uopće smjelo biti. Od pamtivi¬ 
jeka bila je to sveta tradicija svih redovničkih družbi od 
ugleda. Novac je »svijet«: njegov i simbol i ideal. 

Redovi moraju zadržati i čuvati svoju tradicionalnu fizio¬ 
nomiju. Inače će postati bezlični; inače sami sebe deklasiraju 
i deplasiraju kao historijski faktor. Crkva na tom insistira. I 
Sabor. Mora se razlikovati kontemplativni red od aktivnog, 
koralni od nekoralnog, pokornički od običnoga. Kakva anoma¬ 
lija, kakva ironija, — a danas je kojiput susrećemo, osobito 
na zapadu, — kad redovnik, nekada isposničkoga reda, puši, 
pije rakiju, ide u elegantnom civilu, odsjeda u prvom hotelu, 
vozi se u prvom razredu, ima svoj osobni auto! Ili kad se re¬ 
dovnici iz »bosonogih« i bradatih redova vide u društvu ili 
na ulici namirisani, sa rupčićem u zapučku i skupim zlatnim 
satom na ruci, ili u sportsko-turističkom dresu, sa fotograf¬ 
skim aparatom oko vrata, pa i košulji bez rukava! Ja uvijek 
dobivam dojam, da su takvi svome redu potpisali smrtnu osu¬ 
du. Izumiru naveliko. A održali bi se, da žive po starom. Da 
ništa, kao atrakcija onima razočaranima u »standardu«, kao 
protest protiv totalne materijalizacije života oko nas. A ovako 
djeluju samo pikantno i šokantno na svakoga, tko im zna pro¬ 
fesiju. 

Ako i za koga, za redovnika nije civilno odijelo. Odrekao 
se je reda, kad se preoblači u civil bez prave potrebe. Njemu 
je njegovo redovničko odijelo »signum distinctivum« njegove 
profesije: »signum consecrationis«, kako kaže Sabor. I to, ba¬ 
rem kod starih i poznatih redova, ono historijsko i tradicio¬ 
nalno, bez puno promjena. U samostanu bi ga, a tako i u 
crkvi i oko crkve, po mom mišljenju, morali svi redovnici 
trajno nositi: svagdje i preko čitava dana. Makar im, ljeti, u 

njemu bilo i povruće. Zašto su ljudi od posvećenja? A posve¬ 
ćenja nema bez samozataje i pokore. Za ulicu ne kažem ništa. 
Ako se i kod nas, danas sutra, kroz praksu, uvede »clergy- 
-man« kao jedino svećeničko odijelo izvan funkcija, moći će 
ga na ulici nositi i redovnici. Samo, ja ne vidim, da bi s tim 
trebalo hitjeti: barem kod nas, gdje habit još nikome ne smeta 
niti ikoga začuđuje. Redovnik zapravo i »clergy-manom« 
ulazi u redovnički »inkognito«; postaje za publiku, koja ga ne 
poznaje, svjetovni svećenik; odriče se velikoga vanjskog auk- 
toriteta u očima vjernika. A nastupanje redovnika u lajičkom 
civilu, bez kolara, — samo od komocije i radi slobode u kre¬ 
tanju, — pravi je i abuzus i sablazan, koju, po mom mišljenju, 
ne bi trebalo ni tolerirati. To bi morala biti rijetka iznimka: 
diktovana isključivo nekom izvanrednom pastoralnom potre¬ 
bom. Napose se to ne bi nikako smjelo tolerirati, kada redov¬ 
nik izlazi iz samostana u kojoj crkvenoj ili duhovničkoj fun¬ 
kciji. 

A ako treba reći nešto i o sekularnim institutima, oni ili 
moraju biti disciplinirani, ili je bolje, da ih nema. Ono, kako 
gdjegdje po katoličkom svijetu, niču kao gljiva iza kiše, bez 
puno prave organizacije, a sa puno »karizmatičarske« slobode 
: revolucionarnih manira, i odviše podsjeća na zabavno i ama¬ 
tersko djevičanstvo (i apostolat) od danas do sutra, na koje se 
je tužio još sv. Pavao: »adolescentiores autem viduas devita; 
cum enim luxuriatae fuerint in Christo, nubere volunt: ha- 
bentes damnationem, qua primam fidem irritam fecerunt. 
Simul autom et otiose discunt circuire domos; non solum oti- 
osae, sed et verbosae et curiosae, loquentes quae non oportet. 
— Iam enim quaeđam conversae sunt retro Satanam« (1. Tim. 
5, 11.-13., 15.). Moramo uopće biti vrlo oprezni i uzdržljivi 
pri osnivanju novih sekularnih instituta. Na sreću, kod nas 
nije to još aktuelno. Imamo samo jedan takav ženski institut: 
sa dobrom, Merčevom, tradicijom i pod ozbiljnim duhovnim 
vodstvom. 

REDOVI U CJELINI — NAŠE DRŽANJE — NAŠA MISIJA 

Nego, sve je to lijepo i ostvarivo, dok se nas pita. Ali šta 
da se radi, kad je u pitanju red u cjelini i kad u njemu ima 
struja, koje otvoreno vuku u lajicizaciju i sekularizaciju? 
Imaju naši redovnici i u tom pogledu svoju misiju. Mogu njom 
puno zadužiti i Crkvu i svoje redove u cjelini. Moraju se u 
svom Redu energično zalagati i boriti za pravu, autentičnu, 

orijentaciju Reda u problemima, što ih sobom donosi dužnost 
adaptacije. I moraju se braniti od majorizacije, ako u Redu 
dobiju prevagu negativistički, modernistički, liberalni, ele¬ 
menti. Treba tada, makar i uz intervenciju Svete Stolice, ispo¬ 
slovati, pa i iznuditi, neku vrst autonomije i posebnog statuta 
za provincije, koje žele zadržati stroži način života, jaču dis¬ 
ciplinu, redovničke tradicije. Ako se već struje u Redu ne 
mogu pomiriti, neka im se barem ostavi mogućnost da para¬ 
lelno koeksistiraju i da se natječu. Vrijeme će onda pokazati, 
»tko je vjera, a tko je nevjera«: tko će napredovati, a tko na¬ 
zadovati; tko će roditi pšenicom, rodom pravde, a tko kuko¬ 
ljem. Bog će pokazati, tko mu je miliji. Pokazuje to već i 
danas: svi redovi, koji su iza koncila otvorili vrata relaksaciji 
redovničke discipline, počeli su, naglo i nezadrživo, nazadovati. 
I brojčano: ostaju bez podmlatka. Obistinjuje se ona evanđe¬ 
oska: »Po plodovima njihovim poznat ćete ih!« (Mat. 7, 16. 20.). 

A, ne bude li druge, zašto ne bi moglo doći i do, mirnog, 
rascjepa u redovima: kao i toliko puta prije u crkvenoj his¬ 
toriji? Koji neće više, ni bitne, tradicionalne discipline Reda, 
neka, ako im Rim dopusti, osnuju svoju, novu granu! Ili neka 
se, — još jednostavnije, — vrate u svijet: sekulariziraju! Ali 
ne da ucjenjuju i lajiciziraju čitav Red ili čitavu Družbu! 


ZAKLJUČNE REFLEKCIJE 

Meni se uopće čini, da je do krize u nekim redovima i 
došlo najviše od, nezdrave, težnje, da se Red, pod svaku cije¬ 
nu, omasovi, proširi, afirmira. Od jagme za novim zvanjima, 
novim silama, novim pozicijama. Pa se nije »čistilo«. Zadrža¬ 
vali su se, — i zadržaju se, — u redovima i ljudi bez pravoga 
poziva na samostanski život. I profesori, koji polemiziraju s 
Papom. I prvoborci protiv celibata. I modernistički teolozi. I, 
posve logično, djelovali su razorno i infektivno na svoju oko¬ 
linu i đake. Pravili su od Reda gnijezdo po svome ukusu. Ba- 
last su, težak balast, Redovima takvi posvetovnjačeni polure- 
dovnici. I dok se redovi ne oslobode toga balasta, čišćenjem, 
otpuštanjem, prisiljavanjem na odluku, većom ozbiljnošću i 
selektivnošću u radu za redovnički podmladak, pa makar i uz 
riziko privremenog brojčanog nazatka i stezanja djelokruga; 
— insistira badava saborski Dekret na zahtjevu, da se samo 
najbolji ljudi iz redova uzimaju za starješine, profesore i od¬ 
gojitelje (n. 19.), — neće nikada biti bolje. Red je po svojoj 
ideji elita. I samo kao elita može on blagoslovljeno i provi- 


36 


dencijalno djelovati. Svaka reforma i adaptacija, koja na to 
zaboravlja, nije reformacija, nego deformacija. Reforme u Cr¬ 
kvi, pa ni u redovima, nema bez posvećenja, molitve i samo¬ 
zataje. 

Kako je to, umno i uvjerljivo, izrekao, neki dan, general 
konventualaca, p. Bazilije Heiser, — za živo čudo: Amerika¬ 
nac, — u onome svomu interview-u uredniku zagrebačkog 
»Veritas«-a (g. 1968., br. 9.)! U materijalizaciji je života (i 
redova)) pogibelj. A u povratku je Evanđelju rješenje. Prim¬ 
jeri privlače: »ljepota nadnaravnog«; »Bog i duhovni život«. 
Obnova redova »mora biti prije svega unutarnja, obnova du¬ 
ha, obnova sebe po našim pravilima. Ako se ona tako ne 
shvati, sve je promašeno«. No ljudi, nažalost, »od obnove pri¬ 
hvaćaju ono, što je lakše, a treba zahvatiti u bitno«. Otpadi 
nijesu »nikakva tragedija. To je blagoslovljeno pročišćavanje. 
Kad se more uzgiba, ono se uvijek čisti«. »Mi se moramo 
osuvremeniti, ali Red mora uvijek sačuvati svoju specifičnost, 
svoju bit, svoje izvorno poslanje. U protivnom, zanijekat ćemo 
sami sebe!« 

Svaku mu riječ, Božjemu čovjeku, potpisujem. Svaka mu 
se pozlatila! Da svi redovnici, — osobito oni na odgovornim 
položajima, — ovako misle i rade, ne bih ja morao ni pisati 
ovoga članka. A ovako sam ga napisao: i uz riziko, da mi kažu, 
kako se, po običaju, petljam i u stvari, koje na mene ne spa- 
daju L 

Šta ćemo? Redovi su dio Crkve. A sudbina Crkve nas 
jednako zanima. Neka me stoga braća i sestre iz samostana 
ispričaju! »Si ceperimus loqui tibi, forsitan moleste accipies; 
sed conceptum sermonem tenere quis poterit?« (Job. 4, 2.). 

Dr Čedomil Čekada 


NOVA ZBIRKA OPROSTA 

1. — Malo je koje pitanje kršćanskog nauka tako prak¬ 
tično, a vjernicima tako malo poznato, kao pitanje oprosta. 
Ima mnogo i Bogu posvećenih osoba kojima je znanje o opro¬ 
stima tamno, nejasno, neodređeno. Što je još gore, ima dosta 
takvih osoba koje do oprosta mnogo ne drže, koje oproste pot- 
cjenjuju, omalovažuju ... 

Crkva želi da vjernici poznavaju i cijene veliko duhovno 
blago — oproste, da se njima nastoje što obilnije okoristiti. 
Zato je Sv. O. Papa Pavao VI oprostima posvetio posebnu 

pisao.*) Sv. Otac u toj Konstituciji stari nauk o oprostima 
Apostolsku Konstituciju »Indulgentiarum doctrina«, koja je 
izišla 1. siječnja 1967, o kojoj je naš časopis u svoje vrijeme 
tumači, objašnjavanja, približava našem vremenu. S obzirom 
na sam nauk o oprostima, Papa ništa bitno ne mijenja, ne 
ukida. Znatne se promjene uvode samo s obzirom na dijelje¬ 
nje oprosta. PO (= potpuni oprost), kojim Crkva prašta sve 
vremenite kazne za grijehe, primjenjujući nam zasluge Isusa, 
Marije i Svetih, mogao se prije dobiti više puta na dan, a sad 
se može dobiti samo jednom na dan, osim slučaja smrti, kako 
ćemo poslije vidjeti. DO (= djelomični oprost), kojim se pra- 
šta dio vremenite kazne, ne daje se sada kao prije matema¬ 
tički u određenom broju dana, godina (100, 300, 500 d.; 3, 5, 
7, g. ..). Dajući za neko djelo ili molitvu DO, Crkva nam 
prašta toliko, koliko smo mi sami odnosnim djelom, molitvom 
zaslužili. Da to razumijemo, valja da znamo kako mi svakim 
dobrim djelom zaslužujemo povećanje milosti, povećanje 
slave u nebu, smanjenje vremenite kazne za grijehe. S obzi- 
lom na to smanjenje, Crkva nam, dajući DO, dodaje oprosta 
toliko koliko smo mi sami zaslužili. Ako je u našem činu bilo 
vise vjere, ljubavi, žara . . ., više smo zaslužili da nam se op¬ 
rosti. Onda nam i Crkva više prašta. Na taj se način promiče 
žar vjere, ufanja, ljubavi. . . Crkva sada posebno ističe važnost 
subjektivnog raspoloženja kod dobivanja oprosta. To se ras¬ 
položenje stiče molitvom, pokorom. .. 

Da se dobije DO, treba izvršiti propisano djelo, a pri tome 
biti u stanju posvetne milosti. Ne može se steći smanjenje vre¬ 
menite kazne, ako smo u teškome grijehu i zaslužujemo vječnu 
paklenu kaznu. Da se dobije PO, potrebna je ispovijed, pričest 
i molitva na odluku Sv. O. Pape. Ovi se uvjeti mogu izvršiti 
nekoliko dana prije ili poslije negoli se obavi propisano djelo 
(ispovijed barem kroz 15 dana, pričest barem kroz 8 dana). 
Ali dolikuje da pričest i molitva na odluku Sv. Oca bude isti 
dan kad se obavi propisano djelo. Uz jednu ispovijed može se 
steći više potpunih oprosta, ali uz jednu pričest može se do¬ 
biti samo jedan PO. Na odluku Sv. Oca dovoljno je izmoliti 
1 Očenaš i Zdravomariju. Osim navedenih uvjeta, da se dobije 
PO, treba iz srca ukloniti svaku sklonost prema bilo kojem pa 
i najmanjem, grijehu. 


P r °- v Jer °nim Šetka, Apostolska Konstitucija o oprostima 
Služba Božja VII (1967), 109—120. 

2. — U spomenutoj Apostolskoj Konstituciji (Norma 13) 
Sv. Otac je obećao da će se preispitati stara Zbirka oprosta, 
da će se unaprijed oprosti davati samo za glavne molitve i 
dobra djela pobožnosti, ljubavi, pokore. Sveta Penitencijarija 
pregledala je i uredila novu Zbirku oprosta, koju je Sv. O. 
Papa 15. VI 1968. odobrio i proglasio jedino autentičnom, uki- 
nuvši opće oproste koji nisu u njoj. Nova je Zbirka objavljena 
29. VI 1968. pod naslovom »Enchiridion indulgentiarum, Nor- 
mae et concessiones, Typis polyglottis Vaticanis MCMLXVIII«. 
Sadrži: 

Dekret Sv. Penitencij arije kojom se nova Zbirka oprosta 
proglasuje (Decretum) — str. 7—8; 

Uvodne bilješke (Praenotanda) — str. 9—14; 

Propisi o oprostima (Normae de indulgentiis) str. 15—25; 

Tri općenitije podjele oprosta (Tres concessiones genera- 
liores) — str. 27—38; 

Druge podjele oprosta (Aliae concessiones) — str. 39—72; 

Dodatak: Pobožni uzdasi (Appendix: Piae invocatines) — 
str. 73—78; 

Dodatak: Pobožni uzdasi (Appendix: Piae invocationes) — 
(Documentum: Constitutio Apostolica »Indulgentiarum doctri¬ 
na«) — str. 79—112; 

Kazalo (Index) — str. 113—118. 

Svrha je ovih redaka da se potanje prikaže taj sadržaj. 

Da se odredi koje su glavne molitve i dobra djela po¬ 
božnosti, za koja će se unaprijed davati oprosti, Crkva gleda 
na tradiciju i na izmijenjene okolnosti u kojima danas živimo, 
pa oproste daje za molitve i dobra djela koja na poseban na¬ 
čin pomažu ne samo da pružimo naknadu za grijehe nego i 
da se užežemo u većem žaru ljubavi. (Enchiridion... str. 11). 

Prema tradiciji, prisustvovanje sv. Misi i primanje sak¬ 
ramenata Crkva ne obdaruje oprostima. To su već po sebi 
nepresušivi izvori čišćenja i posvećenja. Ako se ipak oprost 
daje prigodom prve Pričesti, prve Mise i si., to ne biva zbog 
Pričesti ili Mise, nego zbog posebnih okolnosti: zbog sveča¬ 
nosti u kojoj vjernici sudjeluju; zbog dobra primjera što ga 
oni daju ostalim vjernicima; zbog časti što je iskazuju presv. 
Sakramentu ... Oprosti se daju za različita druga djela pri¬ 
vatne i javne pobožnosti, za djela ljubavi i pokore kojima se 
danas daje veća važnost. Sva ova djela, obdarena oprostima, 
kao — uostalom — sva druga dobra djela, svi križevi ustrp- 
ljivo podneseni, usko su povezani s Misom i sakramentima, 
koji su glavni izvor posvećenja i čišćenja. Dobra djela i žrtve 

— to je prinos vjernika što se dodaje žrtvi sv. Mise. Misa i 
sakramenti navode vjernike da bolje vrše dužnosti; a vršenje 
dužnosti duhovno ih raspolaže da plodonosnije primaju sak¬ 
ramente i prisustvuju Misi. (Ench. 11 s.). 

U dijeljenju oprosta Crkva danas daje veću važnost sa¬ 
mome djelu vjernika (opus operantis). Zato ne daje oproste 
za mnoga djela pobožnosti (opus operatum) koja su tako reći 
odijenjena od svakidašnjega života, nego za ograničen broj 
onih djela po kojima ćemo svoj život učiniti korisnijim i sve- 
tijim. Ide se za tim da se ukloni razdor između vjere — koju 
ispovijedamo — i svakidašnjeg života; da se ljudski, obitelj¬ 
ski, staleški, naučni, tehnički napori povežu s pobožnošću i 
uprave na slavu Božju. Crkva danas ide više za tim da nas 
privede k duhu molitve, pokore, vježbanju bogosl. kreposti, 
nego ponavljanju određenih obrazaca molitava i vršenja od¬ 
ređenih čina. (Ench. 13). 

Iza spomenutih uvodnih napomena, u Zbirci se dalje na¬ 
vode propisi (Normae) o oprostima iz Apostolske Konstitucije 
i kanona koji su još na snazi. Tako je tu sabrano sve što se 
odnosi na oproste, što o oprostima treba znati. (Ench. 15—25). 

3. — Zatim slijede tri općenitije podjele oprosta, koji se 
odnose na naš svakidašnji život. Ti su oprosti dani da kršća¬ 
nin posveti čine svakidašnjeg života i potakne se na savrše¬ 
niju ljubav. (Ench. 29). Uz podjelu oprosta navode se obilno, 
za korist i pouku vjernika, bilješke — citati, iz kojih se vidi 
da su podjele tih oprosta potpuno u duhu Sv. pisma i II Vat. 
Sabora. Prvi i drugi od njih uključuju više oprosta koji su 
prije bili dani za različita dobra djela. Treći je nešto sasvim 
novo i odgovara našim vremenima: dok se ublažuje post i ne¬ 
mrs, ima se više nastojati oko drugih djela pokore. Tko je ta¬ 
ko revan, pa ih češće preko dana učini, primit će veće mi¬ 
losti i obilnije praštan je vremenite kazne, više će koristiti du¬ 
šama u Čistilištu. (Ench. 29 s.). 

Prva općenitija podjela oprosta glasi: Daje se DO vjer¬ 
niku koji u vršenju dužnosti i u podnašanju teškoća života, 
s poniznim pouzdanjem, podigne srce k Bogu dodavši — ma¬ 
kar samo pameću — koji pobožan uzdah. — Podjelom toga 
oprosta vjernici se navode da vrše Kristovu zapovijed: Treba 
uvijek moliti! (Luka 18, 1). Ujedno se potiču da u vršenju 
dužnosti i u teškoćama čuvaju i povećavaju jedinstvo s Kris¬ 
tom. U novoj Zbirci nikakav uzdah nije posebno obdaren op- 
rostom. Uzdah je samo dopuna činu. Crkva hoće da su u vr¬ 
šenju dužnosti, u teškoćama svi naši čini posvećeni pobožnim 

uzdasima. Da se u vršenju dužnosti, u podnašanju teškoća 
dobije oprost, može se izgovoriti uzdah koji bolje odgovara o- 
kolnosti, koji nam sam od sebe iziđe iz srca. A možemo izreći 
i koji od mnogobrojnih uzdaha koji su posvećeni dugotrajnom 
upotrebom, koje vjernici obično izgovaraju. (Isp. Ench. 76-78). 
Takvi uzdasi mogu biti vrlo kratki: Bože moj! Hvaljen Isus! 
Vjerujem u te, Gospodine! Ljubim te, Bože! Bože, smiluj 
se!... Uzdah se ne mora izgovoriti, nego se može pomisliti. 
(Ench. 31—33). 

Druga je općenitija podjela oprosta: Daje se DO vjerniku 
koji — vođen duhom vjere — iz milosrdne ljubavi nešto učini 
ili daruje da pomogne bližnjemu u duhovnoj ili vremenitoj 
potrebi. — Taj je oprost poticaj kršćanima da slijede primjer 
i zapovijed Kristovu, pa da što češće vrše djela ljubavi i mi¬ 
losrđa. Oprost se ne daje za sva djela ljubavi, nego za ona 
koja se čine na korist braće što su u nevolji, kao: dati hranu, 
odjeću siromahu; nekoga poučiti u vjeri, utješiti u nevolji i si. 
(Ench. 33—36). 

Treća je općenitija podjela: Daje se DO vjerniku koji se 
dragovoljno, u duhu pokore, odreče stvari dozvoljene i sebi 
drage. — Tim se oprostom vjernik navodi da obuzdava svoje 
sklonosti, strasti, da se uči mrtviti svoje tijelo i biti što slič¬ 
niji Isusu, koji je bio siromah i nosio križ. Post, nemrs pos¬ 
taje vredniji, Bogu miliji, ako hranu, koje se odrečemo, dade¬ 
mo siromahu. (Ench. 36—38.) 

4. — Središnji su i glavni dio nove Zbirke druge podjele 
oprosta za razlitiče molitve i dobra djela. U novoj Zbirci nema 
mnogih dobrih djela ni molitava za koje se prije davao op¬ 
rost. Sada se daje samo za starije i općenitije molitve (Vje¬ 
rujem, Veliča, Zdravo Kraljice, Pod tvoju obranu . . .), a ne 
za one koje se upotrebljavaju samo u nekim krajevima ili ob¬ 
redima. Od dobrih djela, koja su prije imala oprost, neka su 
— kako je već rečeno — svedena na općenitije oproste, a po¬ 
sebno se oprost daje samo za ona djela koja imaju veću važ¬ 
nost i značenje za kršćanski život. Za neke molitve i djela, uz 
DO, daje se i PO. To se kod podjele izričito kaže. Ako se PO 
daje za djelo koje se može dijeliti (npr. Ružarij . ..), pa netko 
iz opravdana razloga djelo ne dovrši, ima za obavljeni, izmo- 
ljeni, dio DO. (Ench. 41—43) 

Evo, dakle, za koje se molitve i dobra djela daje oprost. 
DO ima tko izmoli: 

*) U zagradama je broj pod kojim se u Zbirci nalazi podjela 
oprosta. 

Djela naša... (1) 

Klanjam ti se smjerno ... (4) 

K tebi se, o sveti Josipe ... (6) 

Zahvaljujemo ti.. . (7) 

Anđele Božji... (8) 

Anđeo Gospodnji... ili (u Uskrsno doba:) Kraljice 
neba (9) 

Dušo Kristova ... (10) 

Vjerujem u Boga .. . ili: Vjerujem u jednoga 
Boga ... (16) 

Laude ili Vespere Mrtvačkog ofičija (18) 

Ps. 129: Iz dubine ... (19) 

Gospodine Bože svemogući... (21) 

Evo se ja, o dobri i preslatki Isuse. .. Tko to iz- 
moli pred križem poslije pričesti u petke Ko¬ 
rizme i Muke, ima PO. (22) 

Usliši nas, Gospodine sveti. .. (24) 

Premili Isuse. . . Ako se moli javno na blagdan 
Srca Isusova, prima se PO. (26) 

Isuse preslatki. .. Tko izmoli javno na blagdan 
Krista Kralja, dobiva PO. (27) 

Litanije: Imena Isusova, Srca Isusova, Krvi Isu¬ 
sove, BI. Dj. Marije, sv. Josipa, svih Svetih. (29) 
Veliča... (30) 

Marijo, Majko milosti... (31) 

Spomeni se, o predobrostiva . . . (32) 

Ps. 50: Smiluj mi se... (33) 

Molimo za Papu našega . .. (39) 

O sveta Gozbo ... (40) 

Pokoj vječni. .. (46) 

Dostoj se, Gospodine, sve .. . (47) 

Zdravo, Kraljice .. .(51) 

Sveta Marijo, pomozi. . . (52) 

Pod tvoju se obranu ... (57) 

Dođi, Duše Sveti.. . (62) 

Pohodi, molimo, Gospodine . .. (64) 

Isto tako DO ima: 

Tko izmoli po bilo kojem odobrenom obrascu djelo vjere, ufa¬ 
nja, ljubavi, skrušenja. Oprost se daje za svako od tih 
djela. (2) 

Tko pohodi presv. olt. Sakramenat. Ako pohod traje barem 
pola sata, dobiva se PO. (3) 

Tko u bilo koje doba godine posjeti groblje i pomoli se (pa i 
mišlju) za pokojne. Tko tako učini u dane 1-8. XI. ima 
jednom na dan PO. Ovi se oprosti namjenjuju za duše u 
Čistilištu. (13) 

Tko obavi duhovnu pričest. (15) 

Tko uči ili poučava kršćanski nauk. (20) 

Tko prisustvuje javnoj devetnici pred Božić, Duhove ili Bez¬ 
grešno Začeće. (34) 

Tko se pobožno služi predmetom (križ, krunica, medalja, ška- 
pular) što ga je propisno blagoslovio bilo koji svećenik. 
Ako je taj predmet blagoslovio Papa ili biskup, tko se nji¬ 
me pobožno služi, ima PO na blagdan Sv. Petra i Pavla, 
ako još obavi ispovijest vjere služeći se bilo kojim odob¬ 
renim obrascom. (35) 

Tko izmoli Malo oficije: Muke Isusove, Srca Isusova, BI. Dj. 

Marije, Bezgrešnog Začeća, sv. Josipa. (36) 

Tko izmoli bilo koju, od Crkve odobrenu, molitvu za sveć. i 
redovn. zvanja. (37) 

Tko pobožno obavi razmatranje. (38) 

Tko prisustvuje propovijedi. Ako smo za vrijeme misija bili 
na nekoliko propovijedi i na završnoj svečanosti, imamo 
Po. (41) 

Tko prisustvuje mjesečnoj obnovi, rekolekciji. (45) 

Tko izmoli dio Ružarija. Ako ga izmolimo u crki, u obitelji, 
redovničkoj zajednici, imamo PO. Pri tome valja znati: 
Pet desetica Ružarija mora se izmoliti bez prekidanja; uz 
moljenje treba razmišljati o otajstvima; ako se moli jav¬ 
no, otajstva, prema običaju, valja spomenuti; u privatnom 
moljenju dosta je samo razmišljati i moliti. (48) 

Tko čita Sveto pismo iz poštovanja prema Riječi Božjoj, kao 
duhovno štivo. Ako tako činimo barem za pola sata, do¬ 
bivamo PO. (50) 

Tko na blagdan bilo kojeg Sveca izmoli koju, od Crkvene 
vlasti odobrenu, molitvu njemu u čast. (54) 

Tko se pobožno prekriži izgovarajući riječi »U ime Oca ...« 
(55) 

Tko izmoli »Divnoj Dakle ...« s molitvom. Kad se to svečano 
moli na Veliki četvrtak i na Tijelovo, prima se PO. (59) 
Tko izmoli »Tebe Boga. ..« Ako se moli javno na Staru go¬ 
dinu, dobiva se PO. (60) 

Tko izmoli »O dođi, Stvorče...« Kad se moli javno na Novu 
godinu i na Duhove, dobiva se PO. (61) 

Tko obnovi krsni zavjet služeći se bilo kojim odobrenim ob¬ 
rascem. Tko to učini na Uskrsno bdjenje ili na godišnjicu 
krštenja, ima PO. (70) 

Osim već spomenutih slučajeva, PO dobiva: 

Tko pobožno, makar i preko radija, primi Papin blagoslov 
koji on daje Rimu i svijetu. (12) 

Tko na Veliki petak pobožno prisustvuje obredu klanjanja 
Križu i poljubi ga u svečanom liturg. obredu. (17) 

Tko učini barem tri dana duhovnih vježbi. (25) 

Na času smrti, ako nema svećenika da podijeli sakramente i 
Papin blagoslov, tko jć raspoložen, a u životu je obično 
molio neke molitve. (To mu moljenje popunja tri obična 
uvjeta). Pohvalno je pri tome upotrijebiti raspelo, križ. 
Taj oprost može dobiti i onaj koji je toga dana već dobio 
PO. (28) 

Na dan prve Pričesti prvopričesnici i svi koji prisustvuju ob¬ 
redima. (42) 

Na dan prve Mise, koja se govori s nekom svečanošću, mla- 
domisnik i vjernici koji prisustvuju. (43) 

Svećenik na 25-, 50-, 60- godišnjicu ređenja, ako taj dan ob¬ 
novi odluku da će vjerno vršiti svoje dužnosti. Kad se to 
slavi s nekom svečanošću, vjernici, koji prisustvuju, ima¬ 
ju PO. (49) 

Tko učini Križni put. Da se oprost dobije, treba obići 14 sta¬ 
jališta i razmišljati o Muci Isusovoj. Ne mora se razmiš¬ 
ljati baš o pojedinom stajalištu. Ako se Križni put čini 
javno, dosta je da jedan obilazi stajališta, a ostali mogu 
ostati na svome mjestu. Tko je spriječen, PO može steći, 
ako barem pola sata čita i razmišlja o Muci Isusovoj. (63) 
Tko pohodi župsku crkvu na dan sv. Zaštitnika i na 2. VIII 
i izmoli Očenaš i Vjerovanje. (65) 

Tko pohodi crkvu ili bogomolju na dan Mrtvih i izmoli Oče¬ 
naš i Vjerovanje. Oprost se ima namijeniti za pokojne. (67) 
Tko pobožno pohodi crkvu ili bogomlju redovnika (-ca) na 
blagdan sv. Utemeljitelja i izmoli Očenaš i Vjerovanje. (68) 
Prema tome, većina je potpunih oprosta podijeljena za poje¬ 
dine prigode preko godine. Svaki se dan može dobiti PO — ali 
samo jedan na dan! — za ova djela: Pohod presv. olt. Sak¬ 
ramentu koji traje barem pola sata; čitanje Sv. pisma koje 
traje barem pola sata; Križni put; moljenje Ružarija u crkvi, 
obitelji, u redovn. zajednici. Osim ovih općih podjela oprosta 
za svu Crkvu, pojedinci i pojedine zajednice mogu dobiti od 


44 


Sv. Crkve još i druge oproste. Tako npr., članovi Franjevač¬ 
kog reda mogu imati PO na blagdane: Bezgrešnog Začeća, sv. 
Franje, sv. Klare, svih Svetih Franj. reda, sv. Ante Pad., sv. 
Bonaventure, Rana sv. Franje, sv. Didaka .. .; na dan redovn. 
oblačenja (ulaska u novicijat), na dan prvih i vječnih zavje¬ 
ta; na 25-, 50-, 60- i 75- godišnjicu prvih zavjeta. Da oproste 
dobiju treba da se ispovjede, pričeste, mole na odluku Sv. Oca 
i obnove odluku da će vršiti svoje dužnosti. 

* 

* * 

Oprosti su veliko duhovno blago. Crkva hoće da to blago 
cijenimo. Cijeniti oproste znači cijeniti Križ, Muku Isusovu, 
zasluge BI. Dj. Marije i Svetih. Ne cijeniti oproste znači ne 
cijeniti zasluge Isusa, Marije i Svetih. Crkva želi da nastoji¬ 
mo što više dobivati oproste. Time ćemo prikazati zadovolj¬ 
štinu za svoje grijehe, pomoći dušama u Čistilištu, ukloniti od 
sebe bičeve srdžbe Božje. Jer ako mi sami zadovoljujemo za 
grijehe, neće Bog slati na nas vremenite kazne (rat, glad, bo¬ 
lesti i si.). Dobivanje oprosta bit će nam ujedno poticaj da sve- 
tije, kreposnije živimo: da se bolje čuvamo grijeha, da više 
molimo, da činimo dobra djela, za koja se oprosti daju .. . Nas- 
tojmo ih ne samo mi sami dobivati nego to preporučujmo po¬ 
božnim dušama, svim vjernicima. Takvim nastojanjem oko 
sticanja oprosta pripravit ćemo se da sebi osiguramo PO na 
smrti, a time će nam nastojanje biti preobilno naplaćeno. 

Dr o. Jeronim Šetka 


PODANAŠNJENJE 

Na sva se usta priča danas o podanašnjenju (aggiornamen- 
to). Duhovi su još uvijek podijeljeni. Na površinu izlaze često 
najoprečnija i najrazličitija poimanja i shvaćanja. Zanimaju 
se, a to je posebno zanimljivo, za probleme Crkve i njezine 
obnove i oni koji to nisu nikada činili, oni koji je ni naj¬ 
manje ne vole kao što su to liberalci, slobodni zidari, mate- 
rijalisti. I, a to je posebno čudno, jedni i drugi i treći pokuša¬ 
vaju u nauci koncilske Crkve i njena »aggiornamenta« naći 
opravdanje, dokumentaciju za svoje izvjesne nazore na svijet. 
I još nešto: jer bi ta namjerna gospoda »željela« da Crkva 
»ide naprijed«, kritiziraju je, guraju je jednostavno naprijed, 

jer im je mnogo stalo do toga da ona ne bi ostala za vre¬ 
menom, za njima. . .Vjerovatno se kosti osnivača gore spome¬ 
nutih vođa prevrću u grobovima od nemira, od vrućice. 

U samoj su Crkvi, što se posadašnjenja tiče, posebno gr¬ 
late dvije struje: oni koji su ZA ili PROTIV u pretjeranoj 
mjeri. Prvi zaboravljaju jedno od osnovnih načela života. Ži¬ 
vot uopće, pa ni život Crkve, nije neka dovršena stvarnost. 
Život se razvija, dobiva nove forme, ide naprijed. Čemu se on¬ 
da čuditi da je juče, pred deset ili pedeset godina bilo druk¬ 
čije nego je to danas, čemu onda osuđivati one koji su baš¬ 
tinili navike života drukčije od naših današnjih; ta oni su 
živjeli u svojem vremenu. Drugi pak, oni naime koji su pro¬ 
tiv posadašnjenja, iako su prvima naoko i de facto oprečni, 
griješe protiv istog načela, načela naime razvoja, napretka. 
Život nije dosegao svoju kulminaciju kad se dalo i odredilo 
norme, zakone. Jer ti isti zakoni podliježu često napasti da 
ostare, jer se uistinu često mijenjaju. Život se razvija. 

I zbog toga ZA ili PROTIV dolazi do tako čestih sukoba 
u redovima Crkve, posebno u diskusijama o Crkvi, o novom. 
Dolazi do branjenja ideja koje su davno pokopane ali i onih 
koje su na granici krivovjerja. Crkva radi toga sigurno naj¬ 
više trpi, neprijatelji se njezini posebno vesele. A to ne bi 
smjelo biti. Neka zdrave kritike, neka konstruktivne kritike, 
neka i oštre kritike pa i na račun Crkve. Ali neka u toj kri¬ 
tici baza bude ljubav. Nek se kritizira kroz ljubav prema 
Bogu, prema Crkvi. A gdje ljubav vlada ne će biti ogorčenih, 
nepromišljenih napada ni s jedne ni s druge strane. Gdje je 
ljubav, tu nema vrijeđanja, tu se svi međusobno poštuju. 


MOLITVA 

Mnogo se toga danas izmijenilo. Neke važne i elementar¬ 
ne vrijednosti naše prošlosti su nestale, druge su se vidno 
promijenile, neke opet stavljene u pitanje. Molitva, na primjer. 

»Danas više ne molimo kao prije. Nema više onih više- 
satnih moljenja, klanjanja, krunica, križnih puteva, devetnica, 
trodnevnica«, čuje se često sa strane i onda se konstatira da 
više, a posebno ne mlađi, nismo pobožni kao prije. No, više, 
duže moljenje ne će nas učiniti pobožnijima. »Duže moliti« 
po sebi nije duboki princip molitvene obnove. Temelj mora 
biti solidniji. Moramo uzeti u obzir evoluciju svijeta, novo¬ 
nastalu situaciju čovječanstva! Ako smo se dosada vezali uz 

stalne formule, načine izražavanja, određene obrede, katego¬ 
rije, to je danas došlo vrijeme da istinski razumijemo kako 
je naš Bog izvan, iznad kategorija (to se u filozofiji pripušta 
— u životu Crkve pak ne!), kako je on transcendentalan (ni 
sakramenti nisu čak nešto apsolutna - krštenje, najglavniji 
sakramenat, može se na pr. nadomjestiti željom, mučeniš- 
tvom!). Prvi uvjet pobožnosti i susreta s Bogom je zreo, oz¬ 
biljan, pošten stav prema svemu stvarnome i u svakoj prigo¬ 
di, a onda u taj stav uključiti kategorijske čine (ti čini nisu 
svi jednako vrijedni) kao dio pobožnosti koja se konačno svodi 
na ljubav prema Bogu i čovjeku. 

Prije se ljude kvalificiralo na pobožne i nepobožne već 
prema tome koliko su vremena proveli u crkvi, procesijama, 
koliko su krunica rekli i slično. Religioznost se prije svega i go¬ 
tovo isključivo vidjelo u formama pobožnosti. Kako je litur¬ 
gijska obnova koju doživljavamo dirnula u izvjesne forme i 
formule, prepali se neki da se uništava i sama religija. 

Obnova molitve je bila nužna. A i poslije najozbiljnije re¬ 
forme ostat će još uvijek mnogo toga što će biti potrebno usa¬ 
vršavati. 


»HORA CANONICA« 

(Oko problema discipline u crkvenim zavodima) 

Na pamet mi je pala ova tema, »de hora canonica«, kad 
sam, ovih dana, čitao u novinama izvještaje i polemike pod 
naslovom: »Hora legalis«, a u vezi sa uzbunom, koju su, naj¬ 
prije u Sloveniji, a onda i u čitavoj našoj mladoj javnosti, ši¬ 
rom države, izazvali slovenski prosvijetni radnici u Mariboru, 
kad su (preko mariborske Općinske skupštine) uveli za omla¬ 
dinu »policijski sat«: zabranili djeci, đacima, omladini, ispod 
16 godina, da po noći, iza osam sati zimi, a iza devet sati lje¬ 
ti, izlaze na ulicu ili zalaze u zabavne i plesne lokale (pa i u 
pratnji starijih), a isto tako da pohađaju filmske predstave, 
»nepodesne za omladinu«; sve to uz kaznenu odgovornost ro¬ 
ditelja. 

Nijesu, eto, znali, kako da inače izađu na kraj sa »nado- 
budnicima«. Pune ih ulice, i po danu i po noći. Skita ju se. Na¬ 
padaju prolaznike. Ostaju na čajankama i po plesovima do 
u zoru, do u kasne noćne i jutarnje sate. Zalaze u sumljive 
lokale. Opijaju se. Izazivaju incidente. Kradu. Provode nemo¬ 
ral. Bijegaju od kuće. Djevojčice i učenice gube, još malodob¬ 
ne, nevinost i počinjaju pobačaje. 

Dodijao i pedagozima omladinski kriminal i omladinski 
nemoral. Pa ljudi zaboravili na lijepe fraze moderne psiholo- 
gye i pedagogije i vratili se starinskim metodama patrijarha. 
* otegni dijete za uši, kad je zločasto!«, »Zatvori ga u kuću. 
kad neće da sluša; kad mu nije savjeta!« A školske su im ka- 
pe i kecelje, djevojčicama, — napravili već odavna. Da ih 
lakše prepoznaju i kontroliraju po ulicama, kao ono nekada 
naši, travnički, »prefekti vanjskih đaka«. I da im onemoguće 
natječaje u kratkoći »mini-sukanja« po školama. 

Nije, da smo se baš posve vratili k starom, sredovječnom 
reglemanu, po kojemu se iza smrknuća i »zdravemarije« nije 
vise smjelo na ulicu. Ali vraćamo se. Sat, dva prije ili kas¬ 
nije ne odlučuje. Glavno je, da opet »stežemo«. Ne može se 
bez discipline. Čovjeku je, — osobito onome mladome, — pot- 
rebna »uzda«: inače ode »u štetu«; — pokvarit će se prije 

Samo naša se je omladina odmah pobunila protiv tih »no¬ 
vi mjera«. Obećavali joj slobodu; darovali joj punoljetnost 
vec sa deset godina; proglasili je »zlatnom« i »dobrom«; osu¬ 
dili zauvijek svaku pedagošku priliku i svako nasilje nad mla- 
lm dušama; a sada im ti isti, opet otimlju slobodu. E neće-' 
Nedos jedno je. Reakcionarno je. Neustavno je. Mora tu odlu- 
ku poništiti Ustavni sud. 

Sad, je li to bilo ustavno ili neustavno, o tome neka dru¬ 
gi sude. Ja znam jedno, da je život opet odnio pobjedu nad 
teorijom i frazama. Stoljetna i tisućljetna iskustva dobila su 
drastičnu satisfakciju. I kršćanstvo s njima. 

Nl i e čovjek anđeo. Buja mu u duši i trnje. Uglavnom je 
skloniji zlu nego dobru. Dobru aplaudira, za zlom ide. Dobro 
mu mponira, zlo ga vuče. Grubo i silovito. Valja stoga da se 
čuvamo i da jedan drugome pomažemo. Poukom, orimjerom 
ah 1 ~ disciplinom. I zakonom, i stegom, i zabranama, i kaz- 
nama. Valja od čovjeka, a mladoga najviše, ukljanjati pogibli 
i priliku na zlo. Valja ga braniti od napasti. Valja mu oteti iz 

ruke noz, kojim bi se mogao obraniti. Valja ga potjerati od 
vatre. 

Nije čovjek anđeo. Nije ni onda, kad je na njemu sveti 
red. I\ije ni mladić anđeo. Nije ni kada aspirira na svetište. 

Eto, tako smo od »hora legalis« stigli do »hora canonica«. 
Ooreh smo se na terenu, koji je i nama svećenicima blizu Na 
terenu svećeničke, sjemenišne, discipline. Toj sam ja odredio 
ovaj članak. »Hora canonica« ovdje je samo simbol. Ona ie 
samo jedan od bezbrojnih propisa, — pravno-zakonskih ili 

običajnih, svejedno, — kojima je Crkva i njezina tradicionalna 
askeza ograničavala slobodu onih u svetištu. Nijesu ti dali, 
zamjerali su ti, ako si, kao svećenik, redovnik, klerik, bez pot¬ 
rebe, po noći, »post horam canonicam«, hodao, izlazio na uli¬ 
cu, ulazio u lokale. Osuđivali su te. Sablažnjivali su se. Krivo 
su na tebe gledali. Izlažeš se, mislili su. Smućuješ svijet. A 
nijesu nam samo, to zabranjivali i zamjerali. Bilo je puno tak¬ 
vih zabrana i zamjerki. Čitav jedan mali disciplinirani kodeks 
»svećeničke časti«. 

U ovom članku ja ću ostati prvotno kod jednog poglavlja iz 
ove materije, koja je danas vrlo vruća u katoličkom i crkve¬ 
nom životu. Pitanje je to discipline po našim sjemeništima. A 
onda i po drugim duhovnim, — redovničkim, samostanskim, 
— kućama i komunitetima. 

II. vatikanski sabor zaželio je, — svi to znamo, — da se 
dosadašnja uzualna disciplina po sjemeništima i samostanima 
modificira. I da se revidiraju njezine metode. Da se iz nje 
ukloni sve »žandarsko«. Da se auktoritet ne urgira i ne pri¬ 
mjenjuje kruto i policijski, nego blago i očinski. Da se više 
pazi i na psihologiju čovjeka, i na dostojanstvo ljudske osobe, 
kojega nitko, — ni podložnik, — ne gubi po kršćanskom i e- 
vanđeoskom posluhu, i na prilike i individualni karakter poje¬ 
dinaca. Da se više operira motivima i savjetima, nego zabra¬ 
nama i kaznama. Da se i tu primjenjuje princip »dijaloga«. 

Sigurno u tom zahtjevu koncila ima puno mudrosti. I do¬ 
sada su svi pametni i razboriti duhovi ljudi u Crkvi na tom 
insistirali i toga se držali, koliko su im dopuštale prilike i 
običaji. Tradicija je svetaca i umnika uvijek bila takva. Tradi¬ 
cija i praksa. 

Samo, ima ih, koji te saborske direktive očito nijesu is¬ 
pravno shvatili. Pa su u svojim kombinacijama i zahtjevima 
pretjerali i otišli u ekstrem. Zlorabe ovu plemenitu široko¬ 
grudnost Crkve. Pa hoće da u našim sjemeništima i duhovnim 
kućama, praktično, poruše svaku disciplinu, a njihove pitom- 
ce, alumne, podare jednom slobodom, koja više nije ni kršćan¬ 
ska, a kamo li duhovska i evanđeoska. Predlažu, da se u crk¬ 
venim zavodima, u stvari, kolektivni život i odgoj naprosto 
kasira i zamijeni sistemom potpune individualne slobode: sa- 
moodgojem. Da nema dnevnoga reda, nema pravila, nema šut¬ 
nje, nema određena vremena za studij, rad i molitvu, nema in¬ 
spekcije, nadzora, pozivanja na odgovornost. Da pitomci mo¬ 
gu po volji izlaziti iz zavoda, zalaziti u obitelji, pohađati vanj- 

ske prijatelje, korespondirati, s kim hoće, ići na utakmice, pri¬ 
redbe, zabave, u kino, u kazalište, čitati sve, što im se učini 
zgodno i što ih »interesira«, »neusiljeno« šetati i prijatelje vati, 
klerici sa djevojkama i ženama, redovnice s mladićima i mu¬ 
škarcima. Da tako »otvrdnu«, da se »naviknu« na život u svi¬ 
jetu i s ljudima, da postanu prirodniji i humaniji. Sve to »po 
svojoj savjesti«: i sami, pa i po noći, osobito ako to zahtijeva 
»apostolat« ili »odgoj za apostolat«. 

U nekim krajevima i zemljama na zapadu počelo se to, 
ovdje ondje, — sve više i sve radikalnije, — provoditi i u 
praksu. Bitno je relaksirana disciplina po sjemeništima i sa¬ 
mostanima. Vrata su im, nekima, pa vas dan otvorena. Zajed¬ 
ničkih vježbi skoro ni nema. I na ručak i na večeru svatko 
dolazi, kad hoće: kao u hotelu. Programski se olakšavaju te¬ 
reti sjemenišnog i samostanskog života. Bit će tako, nadaju se, 
više zvanja. Opast će strah pred mrkim zidovima i sumornom 
prazninom duhovnih kuća. 

Kod nas, na sreću, još nitko nije otišao tako daleko. Nijes- 
mo mi još toliko »savremeni« ni »punoljetni« i »zreli«. 

Ne ćemo ni biti, želimo li sebi i Crkvi dobro. Pričekat će¬ 
mo radije: da vidimo, čim će roditi ti eksperimenti na zapadu. 
A ne će, vidi se već danas, roditi ničim dobrim. Rodit će, — 
mi o tom nimalo ne sumnjamo, — samo teškim razočaranjima 
i sablaznima. Masovnom lajicizacijom, posvjetovnjačenjem, 
svećeničkog i redovničkog podmlatka. Krizom celibata i dje- 
vičanstva u Crkvi. I — naglim opadanjem broja zvanja. 

Dosadašnja iskustva nijesu donijela ništa dobro. Ni ne 
obećavaju ništa dobro. U Americi već dižu uzbunu. Prvi put, 
iza decenija, stao je naglo opadati priraštaj u sjemeništima i 
samostanima: znatno je niži nego prije pet, šest godina. A na 
Biskupskom sinodu u Rimu, u raspravi o problemima sveće¬ 
ničkog podmlatka i sjemenišne reforme, bile su već iznesene 
i statistike, iz kojih se vidi, da su sjemeništa »zatvorenoga ti¬ 
pa« plodnija zvanjima i ređenjima od onih »otvorenih tipa« i 
veće disciplinirane slobode. A bit će, da nije drukčije ni upog- 
ledu apostolskih i asketskih kvalifikacija, i upogledu celibata. 

Drukčije, to se zna, ne može ni biti. Ljude duhovne elite 
ne možemo odgajati na isti način,kako odgajamo obične vjer¬ 
nike: kandidate svjetskih, civilnih, zvanja. Duhovnog čovjeka 
treba naučiti na molitvu, na red, na rad ; na samosvladavanje: 
sve to u interesu i u službi nadljudskih, nadzemljaskih, bo¬ 
žanskih ideala. A toga nema ondje, gdje svatko vrši svoju vo-> 
Iju i ide za onim, na što ga potiču i navode njegove nagonske 

želje. A one uvijek vuku u obično, u masovno, u površno. Ži¬ 
votnog idealistu po profesiji mora odgajati netko bolji i du¬ 
hovno iskusniji od njega i po jednom zakonu, koji je veći od 
zakona i stila s ulice. Na svjetskim se zabavama i u mješo¬ 
vitom društvu mogu, eventualno, odgajati mladići i djevojke 
za brak i za poziv u svijetu, — a i to dakako, samo uz mnoge 
rezerve, — ali nikada za celibat i za staleško posvećenje Bo¬ 
gu. Psihološki je to nemoguće. Narav seksusa to ne da. Spol¬ 
ni se nagon disciplinira samo pažnjom, obuzđavanjem, uzdr¬ 
žavanjem, žrtvovanjem, čistoćom. Istom zauzan može se on, s 
vremenom, pozitivno kanalizirati, upitomiti, sublimirati. Čov¬ 
ječanstvo je tomu naučilo iskustvo generacija. A Crkvu je to¬ 
me naučio, još bolje, instinkt Duha milosti. I njezina ispovjed¬ 
na i pastoralna praksa. 

Nijedan čovjek ni svećenik od, duhovne, institucije ne 
vjeruje u kršćanski, a kamo li u svećenički i redovnički, odgoj 
bez discipline i bez rezerve među spolovima. Preda mnom, 
neki dan, malo da nije skočio sa stolice jedan svećenik-re- 
dovnik, kad smo u razgovoru došli i na reklamiranje mješo¬ 
vitih ljetovanja katoličkih omladinaca i omladinki i na strani¬ 
cama katoličke štampe. Toliko se je bio uspalio. Protestirao je 
protiv toga uime svojih 30 godina intenzivnog pastoralnog 
rada s omladinom i među omladinom i svoje ljubavi k njoj. 
S bezbroj je, veli, mladića i djevojaka o tom govorio. I bezbroj 
mu se je mladića i djevojaka intimno povjeravalo. Inkompa¬ 
tibilnost benzina i vatre bila je slika, kojom je on ilustrirao 
apsurdnost takvih naivnih iluzija. 

Potrebne su nam, sigurno, i u sjemenišnom i u samostan¬ 
skom odgoju, mnoge reforme. Ali revolucija nam nije nigdje, 
pa ni tu, potrebna. Tu najmanje. Prevelik bi bio riziko. A 
revolucija je, kad se sjemeništima i samostanima otvaraju 
vrata. I kad se iz njih istjeruje disciplina. Ona osnovna i bitna. 
Molitvena prije svega. Seksualna prije svega. Tko pledira za 
elemente koedukacije u sjemeništima i samostanima, on, vir¬ 
tualno i praktično, napušta i sam odgoj za celibat i đjevičan- 
stvo u principu. 

Poučeni gorkim iskustvom drugi se, pred našim očima, — 
neki dan se je i jedan profesor, Nedeljko Meštrović iz Mosta¬ 
ra, javno, u novinama (»Oslobođenje«, 8. II 1968., »Tribina 
čitalaca«, članak »Povodom mariborskog slučaja«), solidari¬ 
zirao sa mariborskom odlukom i sa potrebom »zabrana« i dis¬ 
cipline za omladinu i đake; a bezbroj je već školskih direktora 
i direktorica proskribiralo u svojim školama »mini-suknje«, — 

vraćaju k toj stoljetnoj praksi kršćanstva i uvode za mladež 
opet »hora legalis« i disciplinu, nadzor, rezervu. Nećemo je 
se valjda mi, kršćani i crkveni ljudi, odricati. Sebe bismo se 
odrekli. Sebe bismo pokopali! 

J. 


POVODOM ENCIKLIKE »HUMANAE VITAE« 

Nema gotovo dana a da u novinama ili revijama ne 
čitamo nešto o toj papinoj enciklici. Jedni podržavaju svom 
dušom sve ono što je napisao Pavao VI, drugi su prilično 
rezervirani, a treći skroz neprijateljski raspoloženi. Nijedan 
valjda crkveni dokumenat, poslije Syllabus-a ,nije izazvao 
tako žive reakcije. Na sva se usta priča kako je papa okli¬ 
jevao s donošenjem odgovara, kako nije kazao ništa novo, 
kako nije vodio računa o tome što će misliti i kako će rea¬ 
girati svijet i si. Bez ikakve je sumnje da je papa bio du¬ 
boko uvjeren kako se, ne nova, nego klasična nauka Crkve 
o braku i seksu što ju je on u enciklici izložio neće svidjeti 
masama. Ali je znao u isto vrijeme da će uza nj bit] vjernost 
njegove djece i »sve ono što ima velika i plemenita u ljudskoj 
duši« (Kardinal Journet). Donosimo za čitaoce »Službe Božje« 
jedan članak što ga je napsiao učenjak prof. P. P. Grasse, 
član francuske akademije znanosti, pod naslovom »Enciklika 
Humanae vitae i biologija«, a što ga je objavio dnevnik »Le 
Figaro« od 8. X 1968: 

Gotovo su svi komentatori papina dokumenta, primjećuje 
Grasse, pobornici privremene sterilizacije žene pomoću ke¬ 
mijskih sredstava, budući da, tako oni misle, samo pilula može 
spriječiti prenapučivanje i tajne abortuse i omogućiti bračnom 
paru da rodi samo onoliko djece koliko ih želi. Ali hvaleći 
socijalne i fiziološke prednosti pilule, zaboravlja se na tjelesne 
i moralne opasnosti što ih ta ista pilula prouzrokuje. Stoga je 
zbilja čudno, veli Grasse, kad katolici kritiziraju encikliku. 
Pokazuju tako da uopće nisu razmišljali i da ne poznaju ljud¬ 
ske fiziologije i kršćanskoga morala. PAPA NIJE MOGAO 
DRUKČIJE ODLUČITI NEGO ŠTO JE TO UČINIO. Lako je 
to dokazati argumentima iz biologije. 

Pilula je u stvari privremeno kastriranje žene. Ona dje¬ 
luje na neke žlijezde s nutarnjim izlučivanjem i na jetru. Reći 
će netko, da zahvaleći obaveznom liječničkom ispitivanju, pilu¬ 
lu uzimlju samo žene koje su je u stanju podnositi bez štetnih po¬ 
sljedica Ali, ne upotrebljava li se pilula prije svega tajno? 
Uostalom koju ulogu zapravo vrši medicina danas? Dosada se 
vjerovalo da je njezin prvi zadatak bio da liječi i sprečava 
bolesti, a ne da poremećuje i dokida najplemenitije funkcije 
čovjeka. A ovdje se zbilja radi o tome. 

Treba još osvjetliti najvažniju točku: djelovanje pilule. 
Ovarij, na odmoru godinama i ne natapan krvlju koja sadrži 
normalne hormone, je li takav ovarij u stanju sačuvati svoje 
sposobnosti? Da, odgovaraju pobornici pilule. — NE ZNA 
SE NIŠTA TOČNO, odgovora profesor Grasse. Nijedna nas sta¬ 
tistika ne informira o broju abortusa koji rezultiraju iza dugog 
»pilularnog« tretmana ni o anomalijama abortivnih embriona. 
Iza kako je naveo nekoliko uznemiravajućih činjenica, prof. 
Grasse kaže, da nema učenjaka biologije koji bi se usudio 
ustvrditi da poduži odmor ovarij a i prisutnost u krvi jednog 
umjetnog hormona ostavljaju na neodređeno vrijeme indife¬ 
rentnim germinalne ćelije i ne remete odašiljanje polarnih 
globula. 

UPOTREBLJAVATI PILULU DA SE IZBJEGNE TRUD¬ 
NOĆA ISTO JE ŠTO I SLUŽITI SE PARNIM BATOM KOD 
STAVLJANJA ČEPA U FLAŠU. 

Ukratko, umjetno kočenje ženske seksualne funkcije, pro¬ 
matrano bilo s koje strane, je ustvari napad na fizičku osobu. 
Eto, zakon priznaje pojedincu pravo da samovoljno unosi ne¬ 
red u svoje naravne funkcije, dok s druge strane taj isti zakon 
najoštrije postupa protiv sportskih nadražajućih sredstava 
koja su daleko manje opasna. Dozvoljavajući i preporučujući 
pilulu zakon je inaugurirao zakonsku agresiju na ljudski orga¬ 
nizam, kako fizički tako moralni. 

Ove biološke intervencije mogle bi poslužiti kao pretekst 
doktrinalnim, fanatičnim vladama da preinače čovjeka po 
vlastitoj volji ili da stvore nove kaste. Od sada bi biolozi 
mogli transformirati čovjeka i fizički i moralno, primjenjujući 
na njemu ono što primjenjuju na životinjama. 

Te bojazni primjetit će netko, na koje aludira enciklika, 
su vrlo malene, jer se vlade svijeta i predobro sjećaju katas¬ 
trofe što ju je izazvao Hitler u ime eugenizma i pseuđoznanos- 
ti. E, kad to ne bi bio opasni optimizam, što ga činjenica da¬ 
nomice demantiraju. I još nešto, nastavlja Grasse, kemijska 
sterilizacija, dozvoljena danas, mogla bi sutra biti naređena s 
ciljem da se na pr. učini genocid, da se uništi jedna rasa. 

Čudno je da filozofi i učenjaci koji dobro poznaju opas¬ 
nosti što proizilaze za čovjeka iz bioloških intervencija, ne 
ustaju protiv kemijske sterilizacije žene. 

Jako je velika odgovornost biologa koji je u stanju mo¬ 
dificirati čovjeka u svim njegovim atributima. Trebalo bi, veli 
Grasse, da neka vrst Vrhovnog međunarodnog suda sastav¬ 
ljenog od učenjaka, pravnika, psihologa i bogoslova ispita prak- 

tične posljedice napretka biologije. Lud prijedlog možda? Ali 
trebalo bi jednoga dana staviti red u naš svijet i pitati za sa¬ 
vjet pametne..ukoliko ih još ima! 

Besmisao je, nastavlja Grasse, primjenjivati pilulu u Fran¬ 
cuskoj koja je onako premalo napučena, u Francuskoj gdje 
već ima kotareva u kojima je broj mrtvačkih lijesova veći od 
broja kolijevaka. 

Sa sigurnošću se može ustvrditi, da će pilula u Francus¬ 
koj smanjiti 3—7 posto natalitet koji će tako postati najmanji 
u Evropi. 

U kaosu suprotnih mišljenja, laži, statistika, strasti i ma¬ 
terijalnih interesa, progovorio je glas razuma i universalne 
savjesti. Papa je govorio kao branitelj pojedinca i čitavoga 
čovječanstva. Papina se enciklika slaže s rezultatima biologije 
i angažira čovjeka u pravcu gdje njegovo ni fizičko ni mo¬ 
ralno dostojanstvo ne će biti umanjeno. 

Za nas je kontroversija završena! 

Priredio o. Ignacije Vugdelija 


LITURGIJA VELIKE GOSPE U CENSTOHOVI 
Futopisne pastoralno-liturgijske uspomene s hodočašća 
Crnoj Bogorodici 

Za Veliku Gospu 1968. krenulo je prvo hrvatsko organi¬ 
zirano hodočašće u Čenstohovu u Poljskoj. 

Hodočašće je pošlo iz Zagreba u nedjelju 11. kolovoza na¬ 
kon mise u kapeli Majke Božje Lurdske u Vrbanićevoj ulici 
35 (samostan dalmatinskih franjevaca). Hodočasnika je bilo 
36, među njima 8 svećenika. Aranžman je izvršila turistička 
agencija Kvarner-express, poslovnica u Praškoj ulici 4 u Zag¬ 
rebu. 

Prvi dan smo stigli do Budimpešte. Drugi dan smo prešli 
preko Slovačke i zaustavili se u Krakovu. Treći dan posvetili 
smo Varšavi. U Čenstohovi smo proveli od popodneva uoči 
Velike Gospe do jutra na dan sv. Roka. Vraćali smo se preko 
zloglasnog logora Auschwitz, posjetili ćeliju smrti mučenika 
o. Maksimilijana Kolbe, proslijedili kroz Moravsku i Češku te 
preko Beča i Graza vratili se u Zagreb, gdje smo 18. kolo¬ 
voza u istoj Marijinoj kapeli zaključili svoj ugodni i zaslužni 
put, nezaboravno hodočašće. 

Marijino svetište na Jasnoj Gori broji se među najznameniti¬ 
ja Gospina prošteništa na svijetu. Redovnici Pavlini čuvaju 
prekrasnu sliku Crne Bogorodice još od 1384., dvije godine 
nakon što su od vojvode Ladislava dobili u posjed zamljište, 
na kom se diže današnji samostan i crkva. Uz ovu čudotvornu 
Marijinu sliku povezana je višestoljetna povijest katoličke 
Poljske. Nakon švedske opsade samostana i crkve, poljski kralj 
Ivan Kazimir okrunio je Gospu Čenstohovsku riječitim nas¬ 
lovom — Kraljica Poljske. Za blagdan Marijina Uznesenja, 
kad se u Čestohovu sliježe najviše Poljaka, stigli su evo jed¬ 
nom i braća po slavenskom korijenu i kršćanskoj vjeri, da i 
na taj način potvrde odanost zajedničkoj Majci koju je i naš 
narod okrstio Kraljicom Hrvata. 

U Marijin grad stigli smo u predvečerje Velike Gospe. 
Dok smo žurili prema Jasnoj Gori, susretali smo brojne ho¬ 
dočasnike koji su u tišini i sabranosti koračali u posjet naj¬ 
većoj Majci. Prolazeći parkom, koji vodi do široke tratine, 
taj se prizor sve više ponavljao. Na prostranoj livadi ispod 
samostanskih gordih bedema uz Marijin kip Poljaci su kleca¬ 
li i molili prvi pozdrav. I mi smo im se pridružili u molitvi 
i pjesmi. 

Motrili smo prostranu i lijepu crkvu, visoki zvonik (105 
metara), na kom su vijorile tri zastave — Marijina, poljska i 
papina, veliki impozantni stamostan, koji su opasali sredovječ¬ 
ni bedemi. Na maloj uzvisini sve nam je to izgledalo i više i 
masivni je. 

Odmah nam je sučelice upala u oči kopija Marijine slike 
(bez nakita) na prostranim tribinama između samostana i cr¬ 
kve. Tu je bio improvizirani oltar na kojem se služila misa na 
vigiliju uvečer, na sam blagdan pred podne i večernja misa. 

Dok smo molili i pjevali, zapazili smo na tribinama iznad 
bedeme bijelog pavlina kako uz laganu pratnju orgulja diri¬ 
gira i uvježbava hodočasnike na prostranoj livadi poljske po¬ 
božne pjesme. Razglasna je stanica ugodno funkcionirala da je 
bila prava milina slušati. Za sva tri dana našega boravka mi 
smo sa svake točke grada mogli razgovijetno čuti sve što se 
pjeva i zajednički moli. Poljaci su disciplinirano uvježbavali 
svoje već poznate pjesme. I pred samu svečanu misu na Ve¬ 
liku Gospu pavlin nije propustio vježbati Kyrie i ostalo. Nje¬ 
gov ojači dirigentski štapić bio je moćan. 

Mi smo se ustrajno probijali kroz mnoštvo svijeta i pra¬ 
tili kako dolaze skupina za skupinom. U svakoj je predmolio 
muškarac. Najprije se ide pozdraviti Mariju. 

Ulaz je u samostansko dvorište lijevom stazom preko ne¬ 
kad visećeg mosta. Netom se uđe u dvorište upada u oči pav¬ 
lin koji blagosliva krunice, slike i ostale predmete. Služi se 
specijalnom »metlom« i njome škropi i bliže i dalje. Takve 
»metlice« mogle su se i kupiti, ali nisu jeftine. 

Iznad njega uz samostanski prozor zapazili smo i drugog 
pavlina koje je od vremena do vremena davao hodočasnicima 
(preko zvučnika) potrebne informacije. 

Hodočasnici su u molitvi odlazili u crkvu da se ispovjede, 
obave zavjete ili su se sabrano pridružili dvoredu koji je po¬ 
lako ali ustrajno kretao prema kapeli Kraljice svih Poljaka 
— Gospi Čenstohovskoj — da je pozdrave, zamole i vide. Sve 
se odvijalo bez buke i nereda. 

Dok smo se približavali ulazu u crkvu, upravo je izlazi¬ 
la procesija sa presvetim Sakramentom. Ona je krenula ne¬ 
posredno pred večernju misu priora Jasne Gore o. Teofila 
Krauze. Lijepe zastave i krasna starinska odijela. 

Mi smo mogli prisustvovati večernjoj misi, jer smo se u 
sakristiji svetišta pripremali za koncelebraciju, ali smo zapa¬ 
zili kako puk skladno pjeva dugu pučku pjesmu u čast Ma¬ 
rije, a propovjednik o. Vincencije Lanowy najavljuje da su i 
Hrvati stigli prvi put u posjet zajedničkoj Majci. 

Nas osmorica smo koncelebrirali sva tri dana. Ponijeli smo 
hostije i vino iz Hrvatske, ali ljubazni i okretni kustos sve¬ 
tišta na Jasnoj Gori o. Remigije nije dozvolio da to upotrije¬ 
bimo. Htio je da sve bude poljsko. Dao nam je veliku hostiju, 
koja je obilata i za osam koncelebranata. 

Marijina kapela nije široka, ali je dobrano duga. Svetište 
je ograđeno rešetkama od crnog željeza koje su ukusno isko¬ 
vane. U svetište mogu samo oni koje se pusti. Ostali mogu 
proći u mimohodu oko Slike, oltara. 

Marijina tamnosmeđa slika s izrazitim Majčinskim pog¬ 
ledom, izmiješanim jakošću i čvrstinom, smještena je na ukus¬ 
nom crnom mramornom oltaru. Slika je Čenstohovske Gospe 
obučena u specijalnu »košulju« žutih boja. Sve je zastrto, osim 
glave i ruku Majke i Sina. Na licu se zapažaju ožiljci rezo¬ 
va — tužna ostavština husitskih razbojnika i kradljivaca. 

Ukrasi oko čudotvorne Slike jednostavni su i lijepi. Ništa 
ne ometa pobožne izlijeve vjernika iz Poljske i drugih zemalja. 

Posebna je interesantnost vidjeti na oltaru sve vrste polj¬ 
skog cvijeća i plodova. Kao da sve hoće u zemlji prokuša¬ 
nih kršćana odati i izraziti hvalu i poštovanje svojoj Kraljici. 

Mi smo sva tri dana držali koncelebriranu misu uz aktiv¬ 
no učešće naših hodočasnika. Misa je bila recitirana i uvijek 
uz pobudno slovo i naše omiljele i izražajne pjesme: Do ne¬ 
besa nek se ori. .. i Rajska Djevo, Kraljice Hrvata.. . 

Mikrofon je bio uvijek na raspolaganje, a diskretno pos¬ 
tavljeni srebrni džepni sat uz tabernakul opominjao nas je 
da ne duljimo. Drugi hodočasnici željno čekaju. I oni žele bar 
pola sata biti u neposrednoj blizini Gospe Čenstohovske. 

Nisam mogao zapaziti da je osim naše koncelebracije bila 
još koja tih blaženih dana. Čovjek bi pomislio da u svetištu, 
gdje živi osamdesetak pavlina, gdje se sliježe toliko misnika, 
jedino je u praksi koncelebracija. To bi bilo logično. Ali u 
stvari nije. Kao da stari redovi ne mogu shvatiti ovu starinu 
i novinu. Isto sam doživio 1966. u benediktinskoj opatiji So- 
lesmesu u Francuskoj. Svaki redovnik služi »svoju« misu, a 
zajedničke nema. osim konventualne, koja nije koncelebrira- 
na. Zato mi je tom zgodom i šapnuo rektor malog sjemeništa 
iz Moncela (kod Compiegnea): Ovdje se ništa nije izmije¬ 
nilo 1 . . . 

Ni svečana misa na Veliku Gospu u 11 sati koje ju od¬ 
služio čenstohovski biskup Stjepan Barela, nije bila konceleb- 
rirana, iako je bilo prisutnih još nekoliko biskupa i podosta 
svećenika, ne samo iz Poljske, nego i iz cijelog svijeta. 

Svi naši hodočasnici smjestili su se na počasnu tribinu da 
izbliza mogu pratiti misu i sve ostalo. 

Biskupska asistencija bila je minimalna. Nije bilo ni pje¬ 
vačkog zbora. Sav narod (oko dvjesta tisuća!) pjevao je slo¬ 
žno, tiho i iz duše. Pjevao i recitirao. 

Tri odrasla muškarca pjevali su s pavlinom na poljskom 
ulaznu pjesmu, na stepenicama, te veras na prikazanju i pri¬ 
česti. Gloria i Credo biskup zapjeva na latinskom i to samo 
početne riječi, a narod dalje recitira na poljskom. Svi poz¬ 
dravi su latinski. I još k tome predslovlje i Očenaš. 

Nemalo smo se iznenadili ovoj mješavini latinskog i polj¬ 
skog jezika, pogotovo gdje to nije potrebno ili djeluje anahro- 
nično. Ali moramo priznati da nas je pjevanje Očenaša na la¬ 
tinskom oduševilo. Jednostavno zbog toga što Očenaš svak 
zna i osjeća u duši s puninom razumijevanja, pa mu nimalo ne 
smeta da ga pjeva ili moli na jeziku koji je dugo povezivao 
vjernike tzv. rimskog obreda. I kad bi se mene pitalo da li 
bih išta ostavio u misi na latinskom, onda bi to bio samo 
Očenaš, jer njega moliti na bilo kojem jeziku uvijek se može 
iskreno i s punim srcem. 

Preko mise držao je dugu propovijed opolski ordinarij 
Franjo Jop. 

U Čenstohovi ima ministranata na pretek. I mladih i sta¬ 
rih. Oni uopće ne nose suknjice, već samo roketice. Nama su 
neobični i pomalo smiješni, a Poljacima bez zamjerke. 

Vladanje svijeta je u svetištu i oko njega uzorno. Prola¬ 
zili smo obe večeri kroz rijeke naroda, ali nismo nigdje za¬ 
pazili nereda, buke, nezgodnih scena, izazovnog pjevanja ili 
slično. Grad od skoro dvjesta tisuća posjetilo je tih dana još 
toliko ljudi, ali nije bilo vreve, gužve, smetnji ili čudnovat- 
nosti. Čovjek se nemalo čudi kamo se skloni sav taj svijet pre¬ 
ko noći, gdje je preko dana. Rješenje sigurno leži u zreloj 
svijesti hodočasnika koji znaju kamo su došli i zašto su došli. 

Osim u Čenstohovi mi smo u Poljskoj još samo u Krakovu 
održali koncelebraciju u crkvi sv. Žiška. Četiri svećenika, koji 
poslužuju ovu župu od tisuću pesto vjernika, rado su nam 
ukazali svoje usluge. Marljive djevojke, koje drže sakristiju, 
hitro su nam spremile misnice i sve ostalo. Poljaci su s užit¬ 
kom motrili osam plećatih hrvatskih misnika kako prikazuju 
svetu žrtvu u zajednici s tridesetak svojih sunarodnjaka. 

Najizrazitiju pohvalu dala nam je naša ljubazna pilotka, 
naš službeni poljski tumač Ania Prochowska, koja nam je baš 
na Veliku Gospu u Čenstohovi izjavila da ju je najviše pot¬ 
reslo kad je vidjela kako hrvatsko hodočašće jednako diše, 
misli, moli, pjeva, vjeruje i ide naprijed. To je isto izrazila i 
jedna Njemica, kad je na sv. Roka promatrala hrvatske hodo¬ 
časnike kako se rastaju od Gospe Čenstohovske. Ona je jed¬ 
nostavno zgrabila za ruku našeg celebranta i zanosno klica- 
la: Poštovani, vrlo dobro, veoma dobro!. .. 

XXX 

Svaki zalet na tuđe aktivno područje obogaćuje našu vlas¬ 
titu praksu i daje nam poticaje za stanovite korekcije, učvr¬ 
šćenja ili usklađen ja. Ako je svugdje taj zakon rodan i plo¬ 
dan, naročito se ova konstatacija mora ovjeroviti pri kon¬ 
frontaciji naših i poljskih kršćanskih iskustava. 

Letimični zalet u Čenstohovu i uopće u Poljsku posvje¬ 
dočio nam je kako je vrijedna brižno othranjena tradicija. Ne 
može se preko noći postignuti na području pastoralnog odgoja 
da jedan narod svijesno cijeni svoju vjeru, odanost Mariji, da 
ljubi proživljeno i cijelim bićem sveta mjesta Božjeg i Mari¬ 
jina milosrđa, da skladno moli i pjeva, da se uzorno vlada na 
proštenju uopće, a posebno za svetih obreda 

Svetište na Jasnoj Gori prima svakodnevno brojne hodo¬ 
časnike, a posebno 3. svibnja — blagdan Kraljice Poljske, na 
Veliku Gospu, kad se okupi najviše poljskih vjernika i 26. 
kolovoza — na vlastiti blagdan Gospe Čenstohovske. Nije lako 
voditi ovako veliko i ogromno svetište. Niti organizirati od¬ 
vijanje obreda, pogotovo kad hodočašća dostižu stotine tisu¬ 
ća posjetilaca. 

Divili smo se kustosu (upravitelju) Gospina prošteništa 
na Jasnoj Gori, koji je svoj odgovoran i težak posao obavljao 
od jutra do sutra uvijek nasmijano, vedro, spremno, bez ner¬ 
voze, određeno i s punom sviješću. Samo takvi ljudi mogu 
obavljati ovako osjetljive dužnosti. 

Istina je da u čenstohovskom samostanu živi oko osam¬ 
desetak pavlina. Tu je i njihov vrhovni poglavar reda. To 
olakšava posao i usluge pobožnim dušama, ali nameće potrebu 
organizirane akcije i usklađenog nastupa. Često se u zajedni¬ 
cama gdje nema vrsne koordinacije ovjerovi stara riječ: um¬ 
nožio si puk, ali nisi povećao radost. 

U Čenstohovi je jasan dokaz koliko vrijedi smišljeno in¬ 
stalirana razglasna stanica. Još više koliko je važan vješt i ok¬ 
retan dirigent. Jedan pavlin osrednje veličine i godina vježba 
i vodi pjevanje ogromnog mnoštva od oko dvjesta tisuća. Svi 
pjevaju kao jedan. Vođe crkvenih zborova i pjevanja trebali 
bi to vidjeti. 

Čenstohovski pavlini nisu pali pod upliv neobičnih tež¬ 
nja da baš na najveće blagdane, kad je najviše svijeta, treba 
izvoditi polifone mise, nepoznate višeglasne pjesme, predsta¬ 
viti zborove, a brojni puk imati za nijeme promatrače. Oni su 
od davnine shvatili da su poglavite svetkovine upravo prigo¬ 
da kad se kršćanski puk treba ujediniti u zajedničkoj euha- 
ristijskoj žrtvi i gozbi, u skladnom pjevanju i povezanoj mo¬ 
litvi. Utkali su stoga vješto i stilski dotjerano i poznate po¬ 
božne narodne poljske pjesme da se ne ošteti liturgijski tekst 
i uzlet, a uskladi duh narodnog pobožnog raspoloženja. 

Voditi na ovaj način pastoralni i liturgijski odgoj znači 
staloženu ozbiljnost, razboritost i svestrano shvaćanje vital¬ 
nih duhovnih vrednota. Plodovi su neizostavni: čvrstina osvje¬ 
dočene vjere, iskonsko produhovljen je pobožnosti, othranjeni 
duh zajedništva i istinska privrženost kršćanskim vrednotama. 
To otvoreno svjedoči cijeli poljski narod, to svakodnevno pot¬ 
vrđuju pobudni prizori u Čenstohovi brojnih štovanja Crne 
Bogorodice na Jasnoj Gori. 

Luč iz svetišta Kraljice Poljske toliko je snažna da može 
osvijetliti daleka prostranstva svijeta i mnogima pomoći oko 
pronalaženja novih putova duhovnog podmlađivanja. 

M. V. Ćelkanović 

SVEĆENIKOVA MOLITVA U NEDJELJU NAVEČE 
(Razmatranje) 

Revni katolici traže mnogo od svojih svećenika. Imaju 
pravo. Ali oni hi morali znati, da je biti svećenik vrlo teško. 
Onaj koji se darovao u svoj velikodušnosti svoje mladosti, 
ostaje čovjek i čovjek u njemu nastoji svaki dan ponovo pre¬ 
uzeti ono darovano. Svećenik je u trajnoj borbi kako bi ostao 
potpuno na raspolaganju Kristu i drugima. 

Svećeniku ne trebaju komplimenti ni neugodni darovi. On 
traži samo da kršćani za koje se on posebno briga, ljubeći sve 
više i više svoju braću,dokažu da on nije darovao svog života 
uzalud. 

»Hajdete za mnom, i učinit ću vas ribama ljudi!« (Mk 
h 17) 

»Niste vi mene izabrali, nego sam ja vas izabrao i odre¬ 
dio vas da idete i rodite rod i da rod vaš ostane« (Iv 15, 16) 
»Zaboravljajući ono što je nazad, ispružajući se prema 
onome što je naprijed, trčim prema cilju da postignem nagra¬ 
du — nebesko stanje u koje nas je Bog pozvao po Kristu Isu¬ 
su« (Fil 3, 13-14) 

Gospodine, večeras sam sam. 

Malo pomalo tišina je zavladala mojom crkvom, 

Svijet se razišao, 

A ja sam se vratio kući 
Sam. 

Susretao sam svijet koji se vraćao sa šetnje. 

Prošao sam ispred kino-sale iz koje je izlazilo mnoštvo , 
Prošao sam pokraj kafana gdje su šetači, umorni, poku¬ 
šavali produžiti radost nedjeljnog blagdana. 

Naišao sam na djecu koja su igrala na trotoaru, 

Na djecu, Gospodine, 

Na djecu drugih, na djecu koja neće nikada biti moja. 
Evo me, Gospodine, 

Sama. 

Tišina mi smeta, 

Samoća me tišti. 

Gospodine, 35 mi je godina, 

Imam tijelo kao i drugi, 

Zdrave ruke za posao, 

Srce rezervirano za ljubav, 

Ali ja sam Ti sve darovao. 

Istina je da Ti je to trebalo. 

Ja sam Ti sve darovao, ali to je teško, Gospodine. 

Teško je to dati svoje tijelo: ono bi se htjelo dati dru¬ 
gima. 

Teško je to ljubiti cijeli svijet, a ne čuvati nikoga za se. 
Teško je to stisnuti ruku, a ne htjeti je zadržati. 

Teško je to učiniti da se rodi ljubav, ali da se Tebi 
daruje. 

Teško je ne biti ništa za se, a biti sve za druge. 

Teško je biti kao drugi, među drugima, a biti drugi. 
Teško je uvijek se darivati, a ne tražiti protuusluge, 
miti, ne nositi. 

Teško je trpjeti zbog grijeha drugih, a ne moći ih ne pri- 
Teško je doznavati tajne, a ne moći ih saopćiti. 

Teško je podupirati slabe, a ne moći se nikada osloniti 
na nekog jakog. 


Sam pred svima, 

Sam pred Svijetom 
Sam pred trpljenjem, 
smrću, 
grijehom. 


Sine, ti nisi sam 
Ja sam s tobom, 

Ja sam ti. 

Ja sam trebao nastaviti moje Utjelovljenje, moje Otkup¬ 
ljenje. 

Od sve vječnosti ja sam te izabrao, 

Ti si, mi trebao. 

Meni trebaju tvoje ruke da nastavim blagoslivljati , 

Meni trebaju tvoja usta da nastavim govoriti, 

Meni treba tvoje tijelo da nastavim trpjeti, 

Meni treba tvoje srce na nastavim ljubiti, 

Meni trebaš ti da nastavim spašavati, 

Ostani sa mnom, sine. 

Evo me, Gospodine, 

Evo Ti mojeg tijela, 

Evo Ti mojeg srca, 

Evo Ti moje duše. 

Daj mi da budem dovoljno velik da dosegnem Svijet, 
Dovoljno jak da ga mogu nositi, 

Dovoljno čist da ga zagrlim a da ga ne zadržim za se. 
Daj mi da budem teren susreta, ali prolazni teren, 

Put koji se ne zaustavlja u sebi jer nema ništa ljudskoga 
što ne vodi k Tebi. 


Gospodine, ove nedjeljne večeri, dok sve šuti i dok u 
mom srcu osjećam ujed samoće, 

Dok moje tijelo zavija dugo od gladi za nasladom, 

Dok mi ljudi proždiru dušu, a ja se osjećam nemoćan da 
ih nasitim, 

Dok na moja leđa pritišće Svijet sa svim svojim teretom 
bijede i grijeha, 

Ja Ti opet govorim svoj »Da«, ne u smjehu, nego polako, 
jasno, ponizno, 

Sam, Gospodine, pred Tobom 
U miru večeri. 

Michel Quoist 


VIDICI 
RASTI U ZRELOSTI 

Taj nam je zadatak posebno naglasio Drugi vatikanski koncil. 
I poziva da ga svaki kršćanin u svom životu ustrajno i ozbiljno 
ostvaruje. Koncil je zahvatio čovjeka u njegovom totalitetu. U sa¬ 
mom njegovu početku vrhovno je učiteljstvo Crkve izjavilo: 

— Čovjek kao nešto jedno i cijelo, s tijelom i dušom, srcem 
i savješću razumom i voljom, bit će središte svega našeg' zanima¬ 
nja. — Takvom eto čovjeku Koncil pristupa. I ne želi u njemu 
ništa podcijeniti ili mimoići. Nije zaobišao ljudski elemenat u čo¬ 
vjeku niti s omalovažavanjem prešao preko naravnih ljudskih 
odlika. Uočio je vrlo dobro što znači tijelo za pravilno oblikovanje 
ljudske osobnosti. U konstituciji »-Crkva u suvremenom svijetu »-is¬ 
tiče svu njegovu presudnu važnost i značenje: 

— Čovjek, tijelom j, dušom jedan, jest po samoj svojoj tjele¬ 
snosti zbir elemenata materijalnog svijeta, tako da po čovjeku do¬ 
sižu svoj vrhunac i podižu glas da slobodno slave Stvoritelja. Stoga 
čovjeku nije dopušteno da prezire tjelesni život. 

U starim priručnicima duhovnog života nismo naišli mnogo na 
usavršavanju naravnih kreposti koje mogu biti jedini solidni temelj 
za usavršavanje vrhunaravnog čovjeka u nama. Često se je njima 
posvećivalo premalo pažnje. Zato je i našoj kršćanskoj zrelosti 
uvijek nešto manjkalo. Ne možemo postati potpuni kršćani, a da 
nismo i potpuni ljudi. Prije nego se uspenjemo na vrhunce kršćan¬ 
ske savršenosti, trebali bi se uspeti na vrhunce čovječnosti. Ako se 
o tome ne vodi dovoljno računa, zna se dogoditi da onda svojim 
kršćanstvom drugoga odbijamo i strašimo. 

Koncil nije smatrao suvišnim da u dekret Optatam totius za¬ 
traži od svećeničkih kandidata da se nauče »cijeniti one kreposti 
koje su kod ljudi časti i koje su preporučljive Kristovom službe¬ 
niku kao što su iskrenost, živo osjećanje za pravdu, vjernost zada¬ 
noj riječi, čednost u vladanju, nenametljivost i ljubav u govo¬ 
ru. — (11) 

Ako je biljka ostala bez vlage, neće dugb izdržati u suši. Ako 
se zanemari brižljiva njega naravi, niti nadnaravni čovjek neće 
sazrijeti. Osušit će se u duhovnom pogledu i neće donijeti ploda. 
Znamo za Kristovu parabolu o neplodnoj smokvi: 

— Gospodar dođe i reče vinogradaru: »Evo već tri godine što 
dolazim i tražim rod na ovoj smokvi, ali ga ne nalazim. Posijeci 
je. Zašto da iscrpljuje zemlju? — (Luk. 13, 7) 

Crkva nas je sve skupa pozvala preko koncila da svjedočan¬ 
stvom svoga života, posebno ljubavlju prema čovjeku, »otkrijemo 
svijetu Krista.« Kako će se ta nadanaravna kršćanska krepost lju¬ 
bavi razviti i rascvjetati u čovjeku koji je skučen u svojoj sebi¬ 
čnosti, zatvoren u svom malom »ja« i kojemu su drugi ljudi uvijek 
na putu. 

Da bi kršćanin kao čovjek mogao sazrijeti, mora pod svaku 
cijenu nastojati da svoje biće oplemeni društvenim krepostima kao 
što su velikodušnost, susretljivost, strpljivost, razumijevanje, sućut. 
Onda će se postići svrha da sve »naravne vrednote, ugrađene u 
cjeloviti pojam čovjeka, koga je Krist otkupio, trebaju služiti do¬ 
bru čitavog društva.« (Deklaracija o kršćanskom odgoju.) 

Ako danas treba strahovati nad sudbinom Crkve, onda bi tre¬ 
balo u prvom redu strahovati nad nama samima što nismo više 
sazreli kako bi kroz našu kompletnu ljudskost dostigli »savršenog 
čovjeka do dobi Kristove punine.« (2) 

Naša je odgovornost prema mladima koji dolaze teška i sud¬ 
bonosna. Pomozimo im svojim primjerom i odgojnim sredstvima — 
kako nas je zadužila Deklaracija o kršćanskom odgoju — »da 
skladno razvijaju svoje fizičke, moralne i intelektualne sposobno¬ 
sti, kako bi postepeno postigli savršeniji osjećaj odgovornosti da 
svoj život neprestanim naporom pravilno usavršavaju . . .« 

Milost, koja uvijek pretpostavlja narav, želi preobraziti djecu 
Božju kako bi ona postala u ovom vremenu »sol zemlje« i »svjetlo 
svijeta«. A Pavao VI nedavno je rekao da kršćani trebaju donijeti 
»svoje svjetlo kao sluge a ne kao gospodari, da svoju sol ne nude 
kao suci nego kao liječnici.« 

PROPOVIJEDANJE I METAHISTORIJA 


Josip Weissgerber: U svijetlu metahistorije (razmišljanja za 
.akademičare), str. 142, Zagreb 1987. 

Propovijedanje kršćanskih istima vrlo je složen i zamašit posao. 
Poslanje evanđeoskim radnicima i odgovornu obvezu izričito je dao 
i naglasio Krist prije povratka u nebo. Pavao se požurio posebno 
istaknuti recipročnu vezu usvajanja vesele i spasonosne Božje vi 
jesti s plodonosnim navještajem bogatog poklada vječitih istina. 
Drugog puta u sadanjem duhovnom stanju nema. „ 

Sadržaj propovjedničke misije i njezino praktično izvršenje 
trajno je usmjereno prema nadzemaljskom, niadvremenskom, ali ne 
u smislu negiranja zemaljskog i vremenskog, već u složnom pove¬ 
zivanju totaliteta da se čitava stvarnost poveze u skladnu cjelinu 
i dade viši, t. j. pravi smisao. 

Dosljedno ovom stvarnom i načelnom stajalištu mi povezu¬ 
jemo povijest kao egzistencijalno boravište čovjeka u smislu jedne 
određene vremenske egzistencije s prosljedkom u jedno stanje, koje 
iscrpljuje pojam neograničenog trajanja i uvodi nas u nadpovijest, 
u pravi život, u vječnost, u besmrtnost. 

U svim propovjedničkim pothvatima i ostvarenjima neopho 
no je nužno vezati sadanje s vječnim, prolazno s neprolaznim, vre- 
mensko s nad vremenskim, povijesno s nadpovijesmm. To ne zna¬ 
či traženje zakonitosti, ritma ili opravdanja sadanjeg u smls.u 
filozofskog paniranja u povijest, već ispravnog stavljanja sadr¬ 
žajne osnovice u temeljni smisao našeg bitka i kao pojedinca i Kao 

Pronicavi apostolski sijači Božje riječi spontano su uočavali 
tendiranost svoje misije i sađržajnost svog plemenitog posla pa su 
se trudili da im izgovorena ili napisana apostolska riječ obunva 
ti oba vida u jedinstvenu cjelinu zaofcruženosti i đovrsenosti. Pnm- 

^ XX s? (je bogato pothvatima da pronađe što shodni ja sredstva 
i načine pristupa čovjeku, nosiocu povijesnog, kako bi sto bo.je 
bila ispunjena ugodna i odgovorna obveza evangelizacije i proau- 
hovljenja ljudskog bića. Čini se da nastojanja nisu u proporciji 
ostvarenja. Nerijetko je ipak veliko osvježenje, kad se susretnemo 
u gomili govora, konferencija, propovijedi bar u manjem opsegu 
dorečenostima u smislu metahistorijskog gled<inja. 

G 1967. tiskao je u Zagrebu o. Josip Weissgerber svoja razmiš¬ 
ljanja za akademičare pod naslovom -U svijetlu metahistorije«. 
On ih je prethodno i održao hrvatskim katoličkim akademičarima. 
Već sam naslov svjedoči nam o općoj i temeljnoj tendiranosti iz¬ 
govorenih i tiskanih konferencija. U cjelokupnoj našoj propovjed¬ 
ničkoj literaturi jedan svojevrstan pokušaj. . 

Opravdanje temeljne usmjerenosti svojih razmatranja ,zra -«° 
je u devetoj konferenciji, kad veli: »U svim tim razmatranjima 
o metahistoriji naglasak je na grčkom prijedlogu *meta« iza^ 
dalje drugačije nego... Historiju uzimamo u širokom značenju 
evolucije ili đekadence u prošlosti i budućnosti sa svim vidovima 
stvarnosti: u biologiji, filozofiji i psihologiji. Svuda tražimo one 
transcedentne, metatetične daleke i široke dimenzije, one konačno 
prave dimenzije.« (57) 

Ta metahistorija — nadpovijest nije neđiohvatni nemirni ob¬ 
lak. Ona je nešto određeno, stalno i sadržajno. Njezin nosilac 
je čovjek. »Čovjek je neobično otvoreno, biće horizonta, tramcse- 
dentno, metatično biće. Zato čovjek jedini ima povijest i evoluciju, 
još više metapovijest i metaevoluciju, jer ima da izađe iz ovog 
stanja.« (57) 

Osvrćući se u dvanaestoj konferenciji na prethodna razmatra¬ 
nja o metahistoriji. zla i dobra, pisac nastoji još više približiti po¬ 
jam nadpovijesti i odmah na početku veli: »Historija dobra i zla, 
ona naša lična, ona naša familijarna, ona naša nacionalna i kul¬ 
turna ne može se riješiti, ne može se razumjeti bez metahistorije. 
Bez metahistorije naša je ljudska opstojanost brdo nerješenih pro¬ 
blema sa samim nulana kao odgovorima. Bez metahistorije sve ne¬ 
pravde ostaju zauvijek neizravnane, sve čežnje čovjekove za pot¬ 
punom srećom zauvijek neutažene. Bez metahistorije čovjek se je¬ 
dino mora pitati: Čemu uopće ta suluda avantura protoplazme naz¬ 
vana gordim nazivom »čovjek«?« (76) 

D a bi pojam metahistorije još više približio i produbilo, pisac 
se dotakao i u četrnaestom i u šesnaestom -razmatranju. »Metahisto- 
rija je — naglašuje — najbolji i jedini pravi prijatelj historije.« (92) 

»Ako se ne probijemo do metahistorijskog gledanja, nećemo 
se nikad izgraditi u katoličke svjetovnjake, dorasle zadacima Crk¬ 
ve u današnjem svijetu.« (101 Vrlo određena i značajna riječ I na 
pravom mjestu. 

»Metahistorija treba da služi sve što radimo, svaki kucaj našeg 
srca.« (101-102) 

Citirani navodi označuju jasno osnovni stav, koji je pisac — 
konferencijer htio zauzeti u konkretnoj »materiji. Dosljedno takvom 
stavu on se potrudio da s više ili manje uspjeha pokuša razglabati 
nedjeljna i svetačna evanđelja kroz proljetni semestar jedne od 
nedavno proteklih akademskih godina, kad je imao priliku lomiti 
kruh života mlađim i starijim hrvatskim katoličkim intelektual¬ 
cima. 

Kroz dvađesetđvije teme neprestano se provlači zajednička nit 
— povezati sadanju ljudsku egzistenciju i nadčovječju stvarnost 
kojoj je sve upravljeno, kontingentno i transcedentno, vremenito 
i vječno, prolazno i neprolazno, nesavršeno i savršeno, povijesno 
i me tap ovi jesno. Pojedina evanđelja poslužila su kao sadržajni te¬ 
melj da se izgradi logično razmišljanje u skladnom kontinuitetu 
osnovne nadpovijesne zamisli. Razumljivo u mjeri ostvraneg va¬ 
rijabilnog dostignuća. 

Uvodna razmišljanja razrađuju suvremenu tematiku o koncilskoj 
misli II Vatikanskog sabora obzirom na kršćanina u današnjem svi¬ 
jetu. Proslijeđuje poniranjem -u tri osebujne slabosti, dok promatra 
Kristovo kušanje u pustinji; postavlja značajna pitanja o prima¬ 
tu na ljestvici vrednota, o budućnosti optimističkih perspektiva, o 
dijalektičkom ili kauzalnom uminioženju kruha kojtiim se ispunja naš 
prazni bitak, o paklu stvorenom u naima po grijehu, o budućnosti 
nadpovi jesti koju je otvorilo jutro Uskrsnuća, o domašaju uskrsnog 
dara oprošten ja, o karakteristikama dobrog pastira naših duša itd. 
Dakle, metahistorija dobra i zla, koja je prisutna trajno i uvijek. 
Ozbiljna problematika za ljude, koji su temeljno orijentirani kao 
putnici, došljaci. Dosljedno se nameće razmišljanje o vrijednosti 
životnog rada, o zrelosti. 

»Bez metahistorije naša se historija grči u dijalektičkim eks¬ 
tremima. Sasvim je razumljivo: tko gleda samo povijest, vidi u 
njoj tek te grčeve koji se ne smiruju bez metahistorije. Onaj dio 
čovječanstva koji odbije mirnu, neumornu i neprestanu Božju ra¬ 
dinost, grčit će se dovijeka između teza i antiteza bez Božje sin¬ 
teze. — Preobraženi svijet bit će djlo Božje Riječi, Factum Verbi, 
a mi ćemo s Kristovom biti u potpunom smislu »factores verbi«, 
izvršitelji riječi, a ne samo slušatelji koji varaju sami sebe.« (94) 

Naša bi egzistencija i dosljedno povijest bila veoma štura da 
nije perspektive vječnosti. Bog nas neprestano prati na životnoj 
stazi. Mi nismo sirote. Naš hod treba ići do kraja. Bog nas čeka. 
U toj vidovitosti transformira se bol, a također i radost, molitva 
poprima nove dimenzije cjeline života. Ovakvim pokušajima zavr¬ 
šava pisac knjigu svojih razmatranja. Obilan materijal i osebujno 
nastojanje pristupa životivorniim problemima. 

Vidljivo je ina prvi mah da je konferenoijer i pisac uspio kre¬ 
irati vlastite teme, iako na temeljima tradicionalnih tekstova. Dak¬ 
le, šablona je u potpunosti otklonjena. To je očit dokaz da propo¬ 
vjednici životvome istine uvijek mogu u objavljenoj riječi pronaći 
poticaje i putokaze za plodna i trajno aktualna razmišljanja. Samo 
je potrebno potruditi se, proučavati svete tekstove i dnevni život, 
trajno biti u toku zbivanja. 

Ove konferencije očituju pisca produhovljenog pogleda, široke 
kulture i solidne teološke i filozofske naobrazbe, koji budno prati 
sva idejna i praktična kretanja u Kristovoj Crkvi d svijetu. 

Kako je već spomenuto sva razmatranja za akademičare nisu 
podjednako uspjela. Prema mojoj ocjeni najuspjelija je sedamna¬ 
esta, koju impostira pjesnički početak. Za njom idu u korak sed¬ 
ma, dvanaesta, šesnaesta, osamnaesta, donekle dvadeseta i dvade¬ 
setprva, pa i četvrta, iako bi se o nekim interpretacijama moglo 
diskutirati. 

Među manje uspjele ja bih ubrojio osmu, trinaestu,, četranestu, 
petnaestu i devetnaestu konferenciju. Ostale su osrednje. 

Govor o nedostatcima bilo kojeg miscvnog ostvarenja ne smije 
nas nimalo iznenaditi, jer je pisac običan nesavršen čovjek, koji ne 
može sve savršeno učiniti. Zato piščevo priznanje u predgovoru, 
iako je pohvalno, ne opravdava mnogo. Mi čitatelji gledamo pru¬ 
ženo, a ne eventualne nemogućnosti pri ostvarivanju. Svakako nam 
je draže da je knjiga izašla, pa makar imala i neđotjaranosti. 

Nismo mnogo oduševljeni ni piščevim spominjanjem što je i 
koliko pročitao, kojoj družbi on ili citirani pripadaju, iako konkret¬ 
no nemamo protiv toga ništa naročito, jer svako insistiranje nekak¬ 
vog separatizma odiše prošlošću i ne stvara raspoloženje. 

O demokraciji u samostanskim zajednicama, koju pisac ističe 
na više mjesta, posebno u prvim razmatranjima, dalo bi se ras¬ 
pravljati. Teško se složiti »da se ideal crkvene demokracije 
povukao u samostane u kojima do dana današnjega svi biraju 
svoje poglavare.« (7) 

Pohvalno je da konferecijer i pisac pojedine opise sv. Pisma 
dovede u normalnu kolotečinu, kao ina primjer Isusovo kušanje, 
ali je veliko pitanje možemo li se osigurati stanovitim interpreta¬ 
cijama. — Ili s molitvenim izražajem: »Bože,... Ti si jedini ilu¬ 
minacija. Ostalo je sve iluzija.« (32) Je li to metahistorijsko 
gledanje? — Jednako i s tvrdnjom: »U doba prije konca svijetla 

zlo će biti tako vješto i rafindrano, da će samo sveci moći 
odoljeti. Crkva će se sastojali od samih svetaca.« (33) Je li to 
možda objava ili vizija? 

U razmatranju o sv Josipu, koja je dosta originalna, čitamo 
da on »za svoje prvo dijete i majku nalazi .mjesto <u pastirskoj 
špilji.. .« (40) Čemu naglasak — prvo dijete? —- Još manje čemu 
dramatizacija izraza oko apostola Tome: »Nije toliko opasna prav- 
daška muškaračka tvrdoglavost Tome apostola. Toma je bio vođa 
opozicije protiv lude Magdalene, protiv . . . ostalih koje su po- 
be na vile i počele pričati o viđenjima. Kleofa . . . otišao je za 
vremena iz te lude kuće u Emaus.« (64) — Jednako zvuči riječ 
o dobrom pastiru: »Ali ovaj -pastir čini jednu ludu stvar: on 
sam daje život svoj za ovce svoje.« (69) 

Prelaskavo zvuči: »Po Božjem planu žena je daleka priča 
o Božjoj ljepoti.« (69) 

Može li se reći da je »Nitsche, Hitlerov prorok«? (77) — Ili za 
Lutera: »Njegov status teologa i svećenika dao mu je prevelik ug¬ 
led, pa je postao vođa jednog sveopćeg protesta u koji je 
svatko stavljao svoje osobne probleme. Martinu Luteru ne možemo 
poreći da je Krista Gospodina žarko 1 j u b i o i da je bio is¬ 
kreno pobožan.« (90) Još manje: »Možda čovječanstvo ne bi 
bilo ni stvoreno da nije bilo ove trećine pobunjenih« (119) 
anđela. 

Sve nam ovo otvoreno svjedoči da u ovim razmatranjima ima 
nedotjeranostd, nedorečenosti, pokoja još sasvim nedozrela ili na 
brzinu neprovjerena tvrdnja. Govori nam o improvizaciji kaio re¬ 
zultatu nužde, o ponekad hazardnom pokušaju da se dođe do is¬ 
konskih rješenja. 

Letimično spomenute nesavršenosti ne samo da ne umanjuju 
osnovnu vrijednost ovih koaiferencdja-razmatranja, već naprotiv do¬ 
kazuju kako je teško, ali zaslužno utrošiti napor u jedno specifično 
propovijedanje, da se poveže egzistencija svijeta i supranaturalnost 
transcedentnog reda. 

Ne shvaćam zašto pisac upotrebljava uglavnom trajno izraz 
metahistorija, kad možemo reći hrvatskom riječi. Mi simo u Hrvat¬ 
skoj tako pali pod neke našem jeziku tuđe izraze da nam to ni¬ 
malo ne služi načast. I uporno nastojimo ukorijeniti ih A imamo 
svojih boljih riječi. 


XXX 


Nadpovijest i propovjednička služba Kristove Crkve idu skupa 
kao jedna cjelima. Ako se želi intenzifirati misija Božje riječi, onda 
joj se ne smiju zatvoriti horizonti u uske okvire naših zemaljskih 
malenkosti. Samo u neomeđenosti vječnih vidokruga naše poslanje 
postiže puninu. Ograničavati Božje perspektive znači ne shvaćati 
ni Istinu ni Ljubav. Osvjetljavati nadpovijesnim svijetlom povi¬ 
jesnu egzistenciju znači uočavati Život iu punini. Znači živjeti — 
i živjeti. Darivati život — i primati život. Živjeti bez omeđenosti 
— i vječno. Život — i samo život! 

M. V. Čelkanović 

NASA STALESKA MANA 


Svaka dob, svaki spol, svaka profesija i stalež, imaju svoju 
karakterističnu manu. A imaju i svoju karakterističnu vrlinu. To 
je psihološki aksiom. I često je ono, što se na jednoj dobi, spolu, 
profesiji, smatra njihovom prednošću, istodobno i njihova mana. 
Isto svojstvo s jedne je strane snaga karaktera, s druge slabost. 
Takva je već ljudska narav. U njoj nema čistih, apsolutnih, kre¬ 
posti: kreposti bez defekta. Nema ni savršene ravnoteže. 

Zapravo se kod toga nikada ne radi o nekom isključivom svoj¬ 
stvu. Sve su ljudske duše jednake; u svima su iste bitne težnje i 
6trasti. Ali neka okolnost, vanjska ili nutarnja, dadne jednom 
porivu posebnu snagu i posebnu boju. Neka se težnja uslijed toga 
modificira: zakržljavi ili se potencira, intenzivira. Dob, zanimanje, 
spol, suodlučuju u razvijanju takova karakterističnog svojstva, 
utječu na njegovo konkretno ispoljavanje i oblikovanje. 

Same te činjenice, sama fenomena, nitko ne može zanijekati. 
Svi govore o mladenačkim nastranostima, o staračkoj tvrdoglavosti 
i škrtosti, o ženskoj hirovitosti i taštini, o muškaračkoj grubosti 
i silovitosti. 

I staleže su ljudi klasificirali po njihovim jakim i slabim stra¬ 
nama. Trgovac, vojnik, seljak, advokat, liječnik, profesor, kcčijaš. 
krčmar, brico ,mlinar: svi su oni dobili mjesto u galeriji »tipova«; 
svi su postali objekt šale i duhovitosti na račun svojih profesio¬ 
nalnih mana. 

N:!jesmo ni mi svećenici iznimka. Vješaju i nama na nos naše 
karakterističke slabosti. Vješamo ih i mi sami jedan drugomu, ili, 
još češće, — barem ako smo kritični i inteligentni, — najprije sebi. 
a onda drugomu. Ponajčešće ironično i u šali. Ali u svakoj je šali 
pola istine! 

Kažu nam, da smo sebični, mučni, sitničavi, osjetljivi, uvred¬ 
ljivi, nervozni, nestrpljivi. Nemamo, vele, ni žene ni djece, nitko 
nas ne brusi, pa samo na sebe mislimo. Sve nam se mora stvo¬ 
riti. Svemu prigovaramo. Uvijek se tužimo. Imamo sto nekakvih 
zahtjeva i mušica. Nikoga, čuje se za naima koji put, nije teže u 
bolesti dvoriti nego svećenika! 

Kažu nam, da smo tašti i slavični. Polepni za titulima i od¬ 
likovanjima. Duša nam oživi, kad nas tko pohvali. Sami smo se sebi 
zbog toga toliko puta narugali. »I spava sa crvenim kolarom te 
»Odmah se fotografirao s križem i u mozetite D ane bi novi na¬ 
raštaji zaboravili za slavnoga muža. Uči majku, kako o njemu mo¬ 
ra govoriti pred strancima kao o »prečasnom«, a ne kao o »svom 
Ivi«. »Teško onome, tko se prevari, pa ga titulira »velečasni« te 
Odmah se smrkne i održi jednom seljaku ili sestrici predavanje, 
kako on nije »veličasni«, nego, kako već dolazi: ili »veličasni«, 
ili »prečasini«, ili »presvijetld«, ili »gospodin doktor«, odnosno »gos¬ 
podin profesor«. »Pune matice njegovih titula, i ispred imena i 
iza imena!« Prešla nam eto, reprezentativnost u krv. Ponijeli je 
sa oltara i u civil. 

Kažu nam, da volimo dobro pojesti i popiti. Naše okruglo lice 
s podvoljnikom, »face d’abbe«, otišlo je već u standardne klišeje. 
U svakoj nas karikaturi naslikaju debele i ugojene. A i u naturi 

nijesmo obično, pravo valja govoriti, sama kost i koža. Na veliko 
prepričavaju anegdote o »popovskom teku« i o »popovskim stolo¬ 
vima«. Nitko, vele, manje ne posti od svećenika: dobrovoljno ra¬ 
zumije se. I tumače to psihološki. I opraštaju nam širokogrudno. 
»To im je sve. Ne žene se. Ne iidu u društvo. Moraju i oni nešto 
imati od ovoga svijeta!« 

Ima u svemu tome istine. Ljudi smo. Samo, meni se čini, da 
nijedna od te tri dijagnoze nije pogodila. Ako su nam to mane. 
danas već pomalo izlaze iz mode. A one se dvije prve svode na 
jednu drugu, dublju. Kad sam god o tom mislio, uvijek mi se je 
učinilo, da je naša najkarakterističnija i najtipičnija, — ne naj¬ 
teža, — staleška mana: auktoritativnost. Samosvijest. »Klerikali¬ 
zam«. Duh opozicije. 

Nitko nas još nije složio ni organizirao. Svatko ima svoje ideje 
i tvrdoglavo ih se drži. Svatko je od nas najpametniji. Ne damo 
sebi protusloviti. Autokrate smo. Tražimo slijepi posluh. I u crkvi, 
i u ispovjedaonici, i u kongregaciji, i u crkvenom odboru, i u slo¬ 
bodnim, izvancrkveniim, akcijama. A ako neće drugi s nama, ne¬ 
ćemo ni mi s njima. Povući ćemo se u opoziciju, barem, u pasivnu 
resits tenci ju i superiornu, demonstrativnu, šutnju. Volimo polemiku, 
katkada i onu pomalo već strastvenu i nastranu. Kad debatiramo, 
odmah se posvadimo. »Ne mogu dva pehlivama na jednom užetu«. 
»Ja beg, ti beg, tko će nam konja voditi!« Uživamo u protuslovlju. 
Ne damo se razlogu. U svemu, što drugi rade, najprije tražimo 
pogreške i manjke, a onda istom, i naj škrti je, što je moguće, dobre 
strane. U svakoj procesiji najneurednija je svećenička skupina: 
svatko drukčije drži svijeću, svatko ide drugim korakom. Ima me¬ 
đu nama čudaka i originala svake vrsti. 

Tako je. Za takav nas mentalitet dispoaira naša služba, naš 
stalež, naša duhovna atmosfera. Mi smo odgojeni u kultu dogme 
i infaiibiliteta, pa se taj dogmatizam i infalibilitet prihvaća poma¬ 
lo i onih najmanjih među nama. U privatnom životu živimo izo¬ 
liranje nego itko: uvijek smo sami i samostalni; prilike nas ne 
sile na prilagođivanje, kao iajike i obiteljske ljude. Vršimo službu 
duhovnih učitelja, otaca, vođa. Uvijek samo druge poučavamo. Uvi¬ 
jek zapovijedamo i odlučujemo. Uvijek smo u crkvi prvi. Nitko 
nas ne opominje i ne kori. Svi nas časte i skidaju nam kapu. Ne¬ 
mamo nad sobom šefa, kojega bismo osjećali. Daleko je biskup, 
još dalje papa. Ruka je Crkve meka i štedljiva, i kad udara, i kad 
kažnjava. Od prvoga nas dana svećeništva sve navodi na aukto- 
ritativnost. A nema mane, koja se lakše prihvaća i uči od te. 
Svaki čovjek u sebi nosi vokaciju malog veličanstva. Sto je ma¬ 
nje inteligentan i kreposan, to više. 

Svećenička auktoritativnost i dogmatičnost. Nije ona samo ma¬ 
na. Ona je i uzrok, da smo tvrđi, otporniji, jači, ponosniji, načel- 
niji, dosljedniji, svjesniji, karaktemiji, kritičniji, od ljudi iz dru¬ 
gih staleža. Ali je i mana. Uvijek, kad nije razumna i obuzdana. 

Ne ćemo je se nikada, ni posve, ni lako, osloboditi; osim da 
postanemo sveci. Valja s njom računati. Valja je podnosili. I pro- 
finjivati je valja, koliko toliko. 

Barem, da ne bude smiješna i naivna. Da se posve ne zaboravi 
na autokritiku. Da pomisli, da ni mi ne možemo u svemu biti 
auktoriteti i stručnjaci. I da ne možemo svi biti vođe. I da ni u 

nas nije sašLa sva pamet. I da i mi možemo u nečemu imati kri¬ 
vo. Pa današa samosvijest, i ako je već živa i ponosna, ne bude 
barem bučna, nametljiva, sablažnjiva. 

Barem da ne bude grubo nedosljedna. Ako za sebe tražimo 
štovanje i slobodu, priznajmo je i drugima! Ako nama nije đra- 
gb nikome amimati, ne tražimo ni od drugih, da nama slijepo ami- 
muju! Ako uživamo u opoziciji prema onima, koji nam ne mogu 
ništa, pokažimo se ljudima, ostanimo uspravni, i pred onima, koji 
nam mogu! A ne da nam se ljudi smilju, kako je nekadašnji »en- 
fant terrible«, »paša«, »nehojša« i »buntovnik« najednom postao 
mek kao pamuk i tih kao buba i pred puno manjima od biskupa 
i provincijala. Nikada ne budimo od onih, koji su silni prema do¬ 
lje, a servilni prema gore! To su uvijek najjadniji karakteri! 

Barem, da ne bude neljudska i nepravedna. A neopravdana je, 
ako tražimo od vjernika i podložnika pokornost i ondje, i u onome, 
gdje im i Bog i Crkva ostavljaju slobodu. Ako smo diktatori, i 
žandari savjestima. A neljudska je, kad je bez srca i bez takta. 
Kad druge poniizuje i vrijeđa. Kad nam je svaki naš hir, svaka 
naša mušica, svaki zarez u našemu dnevnom redu, preči od tuđih 
potreba, tuđe časti, tuđe radosti. Kad je svatko bespravan pred 
našom srdžbom i nervozom. Kad se vladamo, kao da smo jedini 
ni mi ina svijetu. 

Barem, da ne bude nekršćanska i nesvećenička. Da, ako je 
već bezobzirna prema ljudima, ne barem bezobzirna prema Bogu. 
Da se obuzda barem u svetištu i na oltaru. Da ne odbija duša od 
Boga. Da prkosno ne otklanja suradnje i ne bojkotira solidarnosti 
s drugima barem ondje, gdje se radi o Božjoj stvari ili o očitim 
interesima Crkve. Da barem ondje ne revemo na stranu, gdje nas 
Bog jasno i glasno zove na okup. Gdje valja da svi prihvatimo za 
jedan, Gospodinov, štap. 

Ne znam, hoće li se sivi svećenici složiti s ovim mojim reflek¬ 
sijama. Ali mnogi lajici, vjernici, sigurno hoće. Stoput su promr- 
mljali, dosta su puta zaplakati, pod pokojom i previše krutom pas¬ 
tirskom palicom. A i od svećenika će se tkogod barem sladogorko 
i iskusno nasmiješiti. Najprije sebi, a onda i pokojem svome sve¬ 
ćeničkom subratu. 

Karakteristične staleške mane i jesu one, kojima se smijemo! 

A nijesu svi ni cinici. Ima ih, i koji ozbiljno uzmaju svoje 
kršćanstvo. Ima ih, i koji iskreno traže istinu. A taj se problem 
životne i moralne istine isprepliće opet, na sto naična, s onim dru¬ 
gim problemima; manjima i sitnijima, ali uvijek aktualnima za 
čovjeka, čije se kože tiču. 

C. 


PASTORALNE KONZULTACIJE 

Danas su u modi sve moguće konzultacije. I zdravstvene kon¬ 
zultacije, i konzultacije o izboru zvanja, i konzultacije o odgoju 
djece, i bračne konzultacije. U načeliu je to, sigurno, dobra stvar. 
Zašto ne bi pametniji i iskusniji ljudi?, zašto ne bi stručnjaci, dali 
dobar savjet onima, kojima je potreban: ili zbog neznanja ili zbog 
neiskustva? Ljudi smo zato, da se pomažemo. Društvo je, zajednica 


70 


je tu, da u njoj pojedinci nađu oslon, pomoć, zaštitu. Ne će ni¬ 
kome škoditi, da čuje, što drugi, objektivni i dobronamjerni, ljudi 
misle o problemima, koji njega tište i muče. 

A tište ljude i problemi duše, a ne samo problemi tijela: pro¬ 
blemi eksis tenci je; zdravlja, standarda, ljubavi. Izlazi, i pred mo¬ 
dernoga čovjeka od nas, i problem smisla života, i problem duha 
i vječnosti, i problem Boga, i problem morala. Nijesu ni danas svi 
ljudi bezvjerci. 

Tko je pozvaniji, da u tom pogledu bude ljudima na ruku, i 
savjetom i pomoću, nego mi svećenici? Oni iz pastve, oni duhovni 
pastiri, prije svega! Apostolska nam je dužnost, da unosimo svi¬ 
jetlo u duše. Da ljudima pokazujemo put do Boga. I dužnost lju¬ 
bavi. I dužnost pravde. Ovo zadnje barem onima od nas, kojima 
je to služba. 

I tradicija je to Crkve od iskona. I praksa. Uvijek je svećenik 
bio savjetnik vjernome puku. Auktoriitativan i auktorizoivan. I uvi¬ 
jek su vjernici najj voljeli doći k svećeniku, da mu se izjađaju i 
istuže. Pa i da se međusobno obračunavaju i popravdaju. Slušali 
su tim samo savjet Apostoiov iz I, poslanice Korinčanima (6, 1.-8.), 
pa zamjenjivati profanoga suca i arbitra crkvenim. I »im saecu- 
laribus«. I tu im je svećenik izgledao dcibromamjermiji, objektiv¬ 
niji, diskretniji, prosvjetijeniji. Koliko onda više »in spiriltualibus«, 
i »in spriritualibus adinexis«! 

Možda će tko reći: Pa zato je ispovijed! Jest, za one najbo¬ 
lje. I za one najponiznije i najpovjerljivije. Ali za one, koji se 
ispovijedi boje i pred njom dršću, nije. Budemo li čekali, da nam 
takvi dođu na ispovijed, dugo ćemo čekati. Lakše je takvome sa 
svećenikom slobodno i nevezano razgovarati, nego li klečati pred 
njim u ispovjedaonici, kao krivac i optuženik. U razgovoru spo¬ 
minje on, što hoće i što njega zanima, u ispovijedi mora reći, što 
ga pitaš. Bez ovoj a i olakšice, bez taktike, keju on želi da primi¬ 
jeni. U razgovoru je on slobodan i jednak svome sugovorniku, u 
ispovijedi nije. Kad se je jednom odlučio na ispovijed, on se je 
odrekao svoga mišljenja; on je unaprijed kapitulirao; barem po 
lajičkom shvaćanju. Ispovijed nije diskusija i proučavanje; ispo¬ 
vijed je reteriranje, uzmak i kajanje. Nije ona za one, koji sum¬ 
njaju i koji se sami sa sobom bore; ona je već stvorena odluka, du¬ 
hovni skok preko Rubikona. 

Nitko ne može zaniijekati, da je čovjeka lakše dovesti na raz¬ 
govor sa svećenikom, nego na ispovijed svećeniku. Osobito onoga, 
koji je i sam svijestan, da još nije zreo za definitivnu odluku ni 
za definitivno obraćanje. Konkubinarca, čovjeka, koji se je odavna 
odbio od crkve, navoda grješnika. 

Na koncu, ne radi se samo o ljudima, koje treba obratiti. Ima¬ 
ju i vjernici svojih sumnja i potreba. Valja ih unaprijed osigu¬ 
rati, da i oni ne maprave tragičnog i fatalnog koraka u tuđini, 
daleko od Oca i rodne kuće. Valja zlo u njihovim dušama predu- 
sresti. Valja pogibli smanjiti. Valja napastima unaprijed parirati. 
Valja učiniti, da ni ne dođe do nesretnih odluka. Valja ljudima po 
mogućnosti ublažiti boli i stradanja. Valja im olakšati vršenje nji¬ 
hovih kršćanskih dužnosti: i bračnih, i rođiteljsko-odgojnih, ^ i si- 
novskoHkćerinskih. Valja im rješavati poteškoće: i dogmatičke i 
moralne. Valja među, njima, kojiput, i posredovati. Na najlakši 
način. Sa što manje odioznih uvjeta i obveza. 

Nije dosta, da je župska kancelarija svakome otvorena Prob¬ 
lem je u tome, čemu ona služi, kad je otvorena. Je li ona samo 
ured za ekspediranje pastoralnih formalnosti, ili je intiman kutak 
komarica oca i prijatelja? Sjedi li u njoj činovnik, koji sve rje¬ 
šava po šabloni, suho, trpko i bez srca, s jedinom željom, da se 
što prije riješi posla i dužnosti, ili pastir i dušobrižnik, koji u 
čovjeku, što pred njim stoji, gleda brata i sina, sestru i kćer? 
Pa s njima suosjeća, pa se za sve njihove muke i probleme zanima, 
pa ih razumije, pa ih prima toplo i bratski, pa pokazuje iskrenu 
spremnost, da im u njihovim duhovnim potrebama pomogne. 

Eto, na što mi konkretno mislimo, kad govorimo o pastoralnim 
konzultacijama! Treba da svakoga, tko nam dođe u župski ured, 
srdačno primimo. I da mu neposredno pristupimo, kao svećenič¬ 
ki oci duša. Da mu dadnemo priliku, da se, ako hoće, izgovori i 
da nam se povjeri. I da ga uvijek, što prirodnije i sa smiješkom na 
usnama, upitamo, kako je s njegovom vjerom, s njegovim brakom, 
s njegovim kršćanskim dužnostima. Kad se je zadnji put ispovje¬ 
dio? Ima li djece? Jesu li kršćena? Idu li na vjeronauk? Šta stu¬ 
diraju? Čime se bave? Je li s njima zadovoljan? 

Otvori li se čovjek, žena, mladić, djevojka, dalje je lako. Valja 
ih onda voditi u evidenciju. Valja iih dalje tretirati po normama 
pastoralne mudrosti i taktike. 

Ali to više nije predmet ovog člančiića. Njegov je cilj, da samo 
u načelu pledira za pastoralne konzultacije. U gradu bi se one 
mogle, — a valjda i morale; barem tamo, gdje je to moguće, — 
i sistematizirati'. Mogao bi se za vjersko-moralne konzultacije od¬ 
rediti i poseban sat i poseban dan, i poseban svećenik. Ali \ u 
gradu i na selu valjalo bi ljude-vjernike upozoravati i poticati, da 
u svojim potrebama i sumnjama, rado i s povjerenjem, s puno 
pouzdanja, konzultuju svećenika; sugerirati im, i riječju i praktič¬ 
nim primjerom, da je župski stan i njihova kuća. I da im je ta 
njihova kuća uvijek otvorena. I da će u njoj biti primljeni s top¬ 
linom i ljubavi. 

Ne će svi dolaziti, sigurno. Ne će ni mnogi, kojima je to kr¬ 
vavo potrebno. Ljudi toliko puta namjerno bježe od Boga i od 
istine, baš da se s njima ne sretnu. Ali zato će doći koji od onih 
dobre volje, a zbunjen i ostavljen u svojim mukama, sumnjama i 
borbama. Doći će koji ozbiljan mladić ili djevojka pred brak; doći 
će poneki otac i majka, koji ne znaju, što bi počeli sa svojim dje¬ 
tetom; doći će koji muž i žena u svojim bračnim poteškoćama i 
razočaranjima; doći će pokoj bespomoćni skrupulant; doći će koja 
djevojka, koja se klima između Boga i vraga; doći će koji inte¬ 
ligentan — Nikodem po objašnjenje i literaturu. Doći će i pokoji 
lajički apostol s kakvom informacijom, sugestijom, prijedlogom. 
I možda će se mnogo toga dobra svršiti, što bi se inače svršilo fa¬ 
talno. 

Ideja je, u najmanju ruku, vrijedna razmišljanja. Tkogod će 
je valjda i konkretizirati kakvom — »malom incijativom«! 

J. 

BORBA PROTIV INFANTILNOSTI 

Na putu čovjekove zrelosti znade se mnogo puta ispriječiti in¬ 
fantilnost. Što se podrazumijeva pod tim pojmom? Pedagoški struč¬ 
njaci vele da je to regres u djelatnosti. Najčešće se radi o čovjeku 
koji je u tjelesnom pogledu zreo, ali je po svojim razumskim shva¬ 
ćanjima i sudovima ostao na razini duševnog razvitka jednog dje¬ 
teta. Takovi nemaju svojih vlastitih sudova, rado se povađaju za 
drugima, plaše se odgovornosti, iživljavaju se u tricama i stalno s 
tjeskobom gledaju na sutrašnjicu. 

Čovjek, dok se tjelesno razvija, morao bi se i duševno razvi¬ 
jati. A to neće nikad postići, ako se stalno ne oslobađa stanovitih 
navika življenja koja su privezana uz određenu dob života. Upo- 
^redo s fizičkim rastom treba se čovjek privikavati i na neke novine 
koje mu život nužno nameće. U početku mu je to teško i mučno, 
ali se kasnije prilagodi i uvidi da je to jedan od zakona naše 
ljudske egzistencije. 

Već od prvih godina života čovjek je prisiljen mijenjati svoje 
životne navike. Kada dođe vrijeme, svalko dijete se mora odreći 
majčinih prsiju. Mora se pomalo privikavati da je majka sve manje 
s njime i da on nipošto nije njezina jedina briga. Život ga sam 
polako od ranih nogu uči da se postepeno počne sam za sebe bri¬ 
nuti. 

Kada dijete polazi u osnovnu školu, treba se opet sprijateljiti 
s novim načinom života u zajednici s drugom djecom. Nekada će 
se suočiti s osjećajem manje vrijednosti kad upozna da mnogi dru¬ 
gi postizavaju bolji uspjeh nego on. 

U pubertetu treba otkriti silovitost ali i svrsishodnost svojih 
seksualnih snaga. Mora upoznati svu presudnost tih skrivenih čo¬ 
vjekovih energija da bi kroz odricanje i samozađovol javan je pro¬ 
našao svoju duševnu ravnotežu. 

U dodiru sa svijetom i ljudima otkriva bogatstvo i svoga nu¬ 
tarnjeg svijeta, svoju vlastitu osobnost, odgovrncst svoje slobode 
i ljepotu čuvstvenog života. 

Napokon se mora odlučiti na izbor svoga zvanja da bi kormilo 
života preuzeo u svoje ruke i uvrstio se u veliku ljudsku obitelj 
kao njezin punopravni i suodgovorni član. 

U starijoj dobi nužno je da se čovjek pri vikne na stalno napu¬ 
štanje svojih preživjelih običaja i zastarjelih nekih shvaćanja, kako 
be se prihvatio novih, kako ih ritam života i povijesti donosi. 

Ako se čovjek u taj ritam pravilno uklopi, onda će i sam sve 
više nutarnje sazrijevati, širit će mu se horizonti i njegova će se 
iskustva i spoznaje sve više obogaćivati. Volja tada postaje sve ja¬ 
ča, sigurnost raste i životne se zapreke lakše savladavaju. Pri tak¬ 
vom stalnom životnom hrvanju i elastičnom privikavanju na ži¬ 
votne plime i oseke čovjek postaje sve samostalnija ličnost i sve 
se više približava potpunoj ljudskoj zrelosti. 

Dvije su pojave naročito važne koje mogu poremetiti tok nor¬ 
malnog ljudskog razvoja i zaustaviti proces dozrijevanju na stupnju 
infantilnosti. U prvom redu tu je panični strah pred novim pog'le- 

dima. Ne žeili se ići u nepoznato. Lakše se osjeća u svojim ustalje¬ 
nim oblicima i načinu života. Zato uvijek rade ostaje kod njih nego 
da se upušta u rizik. 

Pavao VI je nedavno u svom govoru istaknuo da je »život uvi¬ 
jek jedan rizik i da je Crkva po Koncilu ušla u svjesni rizik jer 
je to zahtijev njezine životnosti...« Vrijedi to koliko za cijelu 
zajednicu Božjega naroda toliko i za svakog njezinog člana. 

Drugi je važan uzrok infantilizma želja za lagodnim životom 
bez odricanja, bijeg pred svakom žrtvom, lakoumno prebacivanje 
odgovornosti na druge i trajno oslanjanje u životnim odlukama na 
mišljenja drugih. 

A Deklaracija o kršćanskom odgoju traži da »pravi odgoj ide 
za izgradnjom ljudske osobe u vidu njezine konačne svrhe i ujedno 
u vidu dobrobiti društva kojega je čovjek član i u čijim će funkci¬ 
jama kao odrasli čovjek sudjelovati... i rado se dati na posao oko 
promicanja općeg dobra. — (1) Dakle, kad se borimo protiv in¬ 
fantilnosti tada rastemo u zrelosti. 

B. 


ODGOVORI VIJEĆA ZA PROVEDBU LITURGIJSKE UREDBE 
U VEZI S »UPUTOM O ŠTOVANJU EUHARISTIJSKOG 
OTAJSTVA« 


K br. 32 

Kada se sveta pričest pod obje prilike smije dati svećeniku ko¬ 
ji je već misio? 

ODG. Uputa (32, 7) dozvoljava sv. pričest pod obje prilike đa¬ 
konu i podđakonu »koji obavljaju svoju službu u pontifikalnoj ili 
svečanoj misi«. Tu se radi o onima koji su pravi (t. j. samo) đakoni 
i podđakoni. Dakle, ako neki svećenik vrši službu đakona ili pod- 
đakona, a već je misio ili će misliti, onda se ne smije pričestiti pod 
obje prilike. — Naprotiv, odredba je šira u slučaju koncelebra- 
cije (32, 8): »svima... koji obavljaju pravu liturgijsku službu«. 
U tom slučaju mogu svi, koji obavljaju liturgijsku službu, pri¬ 
čestiti pod obje prilike, pa i svećenici koji su već misili ili će 
misiti. 

K br. 62 

Jesu li pred izloženim Svetotajstvom dozvoljene molitve na 
čast BI. Djevice ili svetaca? 

ODG. Dosad je u nekim zajednicama ili posebnim skupovima 
bio običaj da su se pred izloženim Svetotajstvom molile molitve 
na čast BI. Dj. Marije (npr. krunica), ili na čast svetaca, npr. li¬ 
tanije svetjh, devetnica kao priprava na blagdan nekog sveca, itd. 

Sada se pita da li je to u skladu sa slovom i duhom Upute. 
S jedne se strane napominje da u tekstu Upute nema o tome 
izričite zabrane. S druge se strane iste Upute »Za vrijeme dok je 
presveti Sakramenat izložen sve treba biti uređeno tako da vjer¬ 
nici uronjeni u molitvu misle na Krista Gospodina« radije shva¬ 
ćaju u užem smislu, kao da znače: »misle jedino na Krista Go¬ 
spodina« . 

Rječica »jedino«, koju često navode komentatori, iako se ne 
nalazi u tekstu Upute- dobro iznosi smisao zakona . . . Cilj, se 
naime, zajedničkog klanjanja pred izloženim Svetotajstvom posti¬ 
zava kad se duh i molitva vjernika upravljaju prema euharistij- 
skom misteriju, i to svetom šutnjom, čitanjem naročito Sv. pisma, 
pjevanjem i moljenjem. 

Druge pobožne vježbe, iako dobre i vrijedne preporuke, priv¬ 
lače pažnju na razne predmete, stoga ih treba ostaviti za drugo 
doba, prije ili poslije klanjanja i blagoslova sa Svetotajstvom. 

I samu Gospinu krunicu treba smatrati marijanskom molitvom, 
a ne kao da je upravljena Kristu. Ne stoji prigovor da se imaju 
razmatrati Kristova otajstva dok se izgovaraju riječi anđeoskog 
pozdrava. Bitni se naime dio krunice sastoji u ponavljanju molitve 
upravljene BI. Dj. Mariji. Dapače, tu bi pobožnu vježbu na neki 
način trebalo uzeti u razmatranje (za njezino preuređuje), da bi 
se postigla puni ja suglasnost između glasa i pameti molioca. 

Smije li se Večernja pjevati pred izloženim Svetotajstvom? 

ODG. U nekim se mjestima, naročito nedjeljom, neposredno 
poslije Večernje davao euhariistijski blagoslov. Kad je bila izdana 
Uputa, katkad se to uredi na ovaj način: izloži se Svetotajstvo, za¬ 
tim se pjeva Večernja i na kraju se daje blagoslov. Čini se, da to 
nije u skladu s onim što je gore rečeno. Stvar se može bolje ure¬ 
diti. 

Euharistijski blagoslov ne smije izgledati kao zaključak Večer¬ 
nje. Bit će korisnije, ako nedjeljom on bude poseban liturgijski 
čin kojim se vjernici pozivaju da štuju Boga. Stoga se, nakon 
ispjevane Večernje, može izložiti Svetotajstvo i, nakon šutnje kroz 
neko vrijeme, dati blagoslov. Ako se u Večernji čitalo Sv. pismo 
s homilijom, sigurno onda to ne treba ponavljati. 

Još bi bolje bilo, prema raznim okolnostima mjesta i osoba, 
da bude neki razmak vremena između jednog i drugog čina. 

K br. 62 

Smije li se ispred pokaznice, kad se drži govor, postaviti zav- 
'jecisa? 

ODG. Zabranjeni su govori pred izloženim Svetotajstvom. »Ho¬ 
milija ili kratki poticaji«, o kojima govori Uputa, nisu govori nego 
kratka tumačenja tekstova koji se čitaju, »koji treba da vode k 
većem cijenjen ju euharistijskog misterija«. Dok se vrše ta tuma¬ 
čenja, ne treba pred pokaznicom stavljati bilo kakve zavjesice, kao 
što se ne stavlja dck se čita tekst Sv. pisma. 

K br. 65 

Je li dozvoljeno Svetotajstvo, kad je dugo izloženo, pohraniti 
u svetohramište više od dvaput na dan? 

ODG. Poteškoća dolazi, što se u današnjim prilikama mogu 
teško naći brojnije skupine koje će se trajno klanjati kroz ne¬ 
koliko sati, nego u samo neko doba, npr. ujutro rano, oko podneva 
i u večernjim satovima. 

Nakana je zakona da se izbjegava svečano izlaganje, možda 
i s nekim vanjskim sjajem, a samo s jednim ili drugim prisutnim 
klanjaocem. Zgodnije je, ako se može, rokove zajedničkog klanja¬ 
nja odrediti za stanovite satove i na te uputiti velik broj klamja- 

laća, radije nego te satove (Odrediti na male skupine za različite 
preko dana. U tom se slučaju Svetotajstvo može pohraniti u sve- 
tohranište za vrijeme noći i dva puta u danu. Treba izbjegavati 
češće izlaganje. 

U redovničkim zajednicama, koje prema svojem pravilu imaju 
svagdanje jednodnevno klanjanje, čini se da se ne protivi zakonu 
ako vrijeme zajedničkog klanjanja cijele zajednice manji broj 
članova obavlja klanjanje pred Svetotajstvom naizmjenice. 

Italia. 


Zvonove nove iz hronze 78% bakra, 22% kala ja odliva ter stare 
počene prelije z garancijo, — Liivarna Mostar Franc, Ljubljana, 
Galjevica 57 


»PJEVAJMO, BRACO KR^ĆANIk — priručnik za zborno i 
pučko crkveno pjevanje — izlazi ovih dana povećan i tehnički 
dotjeran. Zakasnio je zbog preopterećenosti rada u tiskari. 

Naručuje se na adresu: Dr. Ivan Glibotić SUMARTIN, Brač. 
Cijena 18 n. din 


BOGOSLUŽJE 

MISAL I BREVIJAR ZA VJERNIKE 


Sadrži: 

1. JUTARNJA (Laudes matutinae) za sve ne¬ 
djelje i važnije blagdane. 

2. SV. MISA za sve nedjelje, zapovijedne blag¬ 
dane koji imaju prednost pred nedjeljama. 
Osim toga za blagdane koji se u našim kra¬ 
jevima svetkuju uz sudjelovanje puka. blag¬ 
dane utemeljitelja redova, zajedničke Mise 
(commune sanctorum), prigodne Mise i Mi¬ 
se za pokojne. 

3. VEČERNJA (Vesperae) za sve nedjelje i 
važnije blagdane. 

4. POVEČERJE (Completorium). 

5. NOCNICA (Nacturnum) za mrtve. 

Cijena 20 N Din. Oni koji naruče 10 komada do¬ 
bivaju 1 komad gratis. 

Narudžbe: 

Tajništvo Franj. Visoke 
Bogoslovije 
MAKARSKA 

NOVE KNJIGE 

.Izišao je broj 1 i 2 hrvatske književne revije 
»MARULUĆ«, koja se nađovezuje na nedavno izašli 
istoimeni ZBORNIK. 

Cijena pojedinom broju, 8 N Din. u pretplati (za 
4 broja) 30 N Din. 

Naručuje se kod Hrv. Književnog Društva sv. Ci- 
rila i Metoda, Zagreb, Trg Kralja Tomislava br. 21. 

IVO GUGIĆ: MILJENICI VJEČNOGA KRALJA — 
DVADESET I TRI GOVORA O SVECIMA. Odlična 
oprema, cijena s poštarinom 9 N Din. 

Naruđže: Župski ured TROGIR. 

344-620/2-7150-733/5 na ime EKSPOZITURA TROGIR. 

Anto Paradžik, DR JOSIP STADLER. Izdao Nadbiskupski 
ordinarijat Sarajevo ,R. Lakić 7. Cijena 6 ND. Kod narudžbi 

Dr o. Milan Setka, MISLI MODERNIH KON VERTITA O 

ROGU. Cijena 1 ND. Narudžbe: Župski ured Tučepi, kod 

Emmanuel Giblin. A SIMPLE MASS. P. O. Box 3004, Ve- 

Dr J. Lang, SLAVA PKESV. KRVI ISUSOVOJ. Cije¬ 
na 2 ND. 

KATOLIČKI GODIŠNJAK 1969. Cijena 5 ND. 
Butorac-Vlainić, PRIRODNO REGULIRANJE PORODA. 

Stjepan Krčmar: U ZRCALU, zbirka novela iz suvreme- 

Joja Ricov: MARABUNTA. zbirka pjesama, cijena 8 Din 

Ante Jakšić: NEUGASIVI PLAMEN, roman iz suvreme- 
noga života, — cijena 15 Din. 

Georges Bernanos: DNEVNIK SEOSKOGA T /X PNIKA (u 

prijevod prof, S. Slamnig. — cijena 15 Din. 

















MISAL 

Z\ SVE DANE U GODINI 

Knjiga koju u naše dane treba imati svaki vjer¬ 
nik za sudjelovanje kod službe Božje. 

Molimo dušobrižnike da PREPORUČE MISAL 
SVIM VJERNICIMA KOJI SU IM POVJERENI. 

# Cijena: 30 N Din. Oni koji naruče 10 komada 
dobivaju jedan komad gratis. Do 10 komada poštarini 
ide na teret naručitelja. 


Narudžbe: 

Tajništvo Franj. Visoke 
Bogoslovije 
MAKARSKA 







